ועדת הכספים, כנסת 19, פרוטוקול מספר 246, 2013-12-24 10:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: הצבעות על הרביזיות של אתמול.

<טמיר כהן: פנייה מספר 362, מינהל מקרקעי ישראל.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 362 נדחתה.

ניסן סלומינסקי: הרביזיה נפלה.

<טמיר כהן: פניות מספר 376 ו-377, משרד השיכון.

<טמיר כהן: בעד – מיעוט

<טמיר כהן: הרביזיה על פניות 376 ו-377 נדחתה.

ניסן סלומינסקי: הרביזיה נפלה.

<טמיר כהן: בישיבה שהתקיימה ביום שני, ה-16 בחודש קיימנו דיון על כמה נושאים מרכזיים.

<טמיר כהן: רביזיה על פנייה מספר 202.

ניסן סלומינסקי: קיימנו דיון על כספים למינהל מקרקעי ישראל.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה מספר 202 נדחתה.

ניסן סלומינסקי: הרביזיה נפלה.

ניסן סלומינסקי: פנייה מספר 403, משרד החקלאות.

<סיוון ינקוביץ: הפנייה נועדה להתאמות סוף שנה בין הביצוע והתקצוב של תקנות הרשאה להתחייב.

ניסן סלומינסקי: באיזה סכום?

<סיוון ינקוביץ: 68 אלף שקלים.

ניסן סלומינסקי: מי בעד.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פנייה מספר 403 נתקבלה.

ניסן סלומינסקי: הפנייה אושרה.

ניסן סלומינסקי: פנייה מספר 406, רשות המים.

ניסן סלומינסקי: אין רפרנט.

ניסן סלומינסקי: פנייה מספר 409.

ניסן סלומינסקי: אין רפרנט.

ניסן סלומינסקי: נעשה את זה יותר פשוט.

ניסן סלומינסקי: אלה שנמצאים, איזה פניות יש לכם?

<סיוון ינקוביץ: לי יש את 425.

ניסן סלומינסקי: פניות מספר 424 עד 426.

<טמיר כהן: פנייה מספר 425 היא חלק ממשרד השיכון, לפי הרשום אצלנו.

<סיוון ינקוביץ: יש שם העברה ממשרד השיכון למשרד החקלאות.

<סיוון ינקוביץ: אני מהצד של החקלאות.

<סיוון ינקוביץ: יש כאן העברה של מיליון שקלים לטובת רשות המרעה, 546 אלף שקלים לטובת השקעה במרסקות גזם ומיליון ו-650 אלף שקלים לתמיכה בפעילות מתנדבים בחקלאות.

<טמיר כהן: לפי מה שהסברת, זה כולל את כל פרטי ההעברה.

<סיוון ינקוביץ: משרד החקלאות מקבל את כל הסכום.

ראובן ריבלין: למה משרד הבינוי והשיכון מסכים להתנדב לתת מהתקציב שלו?

<סיוון ינקוביץ: הנושא של פעילות מתנדבים בחקלאות, זה נושא עליו יש החלטת ממשלה שמאגמת תקציבים ממשרד משרדים ומשרד השיכון הוא חלק מהם.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: הפניות ממספר 424 עד 426 נתקבלו.

ניסן סלומינסקי: הפניות אושרו.

<קריאה: משרד הקליטה, פנייה מספר 454 ו-455.

ניסן סלומינסקי: מאחר ולא כל הרפרנטים נמצאים, אנחנו עוברים על ההעברות לפי הרפרנטים הנוכחים.

ניסן סלומינסקי: פניות מספר 454 ו-455.

<קריאה: העברה ממשרד הקליטה למשרד הרווחה.

<קריאה: מדובר בהעברה על סך מיליון ו-940 אלף שקלים בגין תקציב חומש לתכניות ליוצאי אתיופיה, תכנית לאלימות במשפחה, מיזם שנקרא גשרים, ותכנית להתמכרויות מין ואלכוהול.

ראובן ריבלין: זה הולך לרווחה.

<קריאה: זה הולך לרווחה.

ראובן ריבלין: כי הרווחה מבצע את כל הפעולות האלה.

<קריאה: נכון.

<קריאה: זה מיזם משותף והרווחה עושה את ההתקשרות.

<קריאה: בנוסף סך של מיליון ו-550 אלף שקלים לכלל העולים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: פניות מספר 454 ו-455 נתקבלו.

ניסן סלומינסקי: ההעברה אושרה.

<סיוון ינקוביץ: פנייה מספר 462.

<טמיר כהן: זאת פנייה ממספר 460 עד 464.

<טמיר כהן: זה מרוכז.

<טמיר כהן: רשות הטבע והגנים.

<סיוון ינקוביץ: אני יכולה להקריא מה כתוב על כולם, אבל אני מכירה את הצד של החקלאות.

<סיוון ינקוביץ: אני תקציבאית משרד החקלאות.

ניסן סלומינסקי: פניות ממספר 460 עד 464.

<סיוון ינקוביץ: אנחנו מעבירים לרשות טבע וגנים תקציבים לפי החלטת הממשלה לנושא של חיוני נופש ופנאי.

<סיוון ינקוביץ: זאת החלטת ממשלה שמאגמת תקציבים ממספר משרדים ואנחנו צריכים במסגרת הזאת להעביר את חלקנו לרשות הטבע והגנים.

<סיוון ינקוביץ: זאת פנייה מספר 462.

קארין אלהרר: מי מסביר את היתר?

ניסן סלומינסקי: יש לנו מישהו אחר שמסביר את היתרה?

ניסן סלומינסקי: זה לא טוב, אל תעשו את הצירוף הזה אלא תגיעו באמת כולכם כי אחרת אנחנו שומעים קטע אחד של ההעברה וזה לא טוב.

קארין אלהרר: יש את רשות הטבע והגנים.

קארין אלהרר: יש 1,160 למשרד החקלאות.

ניסן סלומינסקי: את זה היא הסבירה.

ניסן סלומינסקי: מה שיש זה רק המיליון ממשרד התיירות עבור חניוני נופש ופנאיף בהתאם להחלטת ממשלה.

ניסן סלומינסקי: אני חושב שאפשר להצביע על זה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: העברות מספר 460 עד 464 נתקבלו.

ניסן סלומינסקי: ההעברות אושרו.

ניסן סלומינסקי: אנחנו חוזרים להתחלה.

ניסן סלומינסקי: פנייה מספר 406.

<קריאה: רשות המים.

<קריאה: בפנייה 406 העברה של מיליון ו-845 אלף שקלים לסעיף שכר של הרשות, בתוך סעיפי רשות המים, העברה פנימית.

<קריאה: יש איזושהי תביעה של אחת העובדות ולפי פסיקה רוב הסכום, כמיליון שקלים, היא תקבל וזה כמובן לא היה צפוי והיתרה בעקבות שינויים בתחזית השכר.

ניסן סלומינסקי: מה סכום הפנייה הזאת.

<קריאה: מיליון ו-845 אלף שקלים.

סתיו שפיר: מתי הייתה התביעה?

<קריאה: פסק הדין ניתן השנה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 406 נתקבלו.

ניסן סלומינסקי: ההעברה אושרה.

ניסן סלומינסקי: פנייה מספר 409, רשויות פיקוח.

ניסן סלומינסקי: אין רפרנט.

ניסן סלומינסקי: פנייה מספר 427, משרד האנרגיה והמים.

ניסן סלומינסקי: המכון הגיאולוגי.

ניסן סלומינסקי: אנחנו נכנסים ללחץ של סוף שנה ועובדים אבל הרפרנטים לא מגיעים.

ראובן ריבלין: תודיע למשרדי המנכ"לים שמי שלא יהיה בשעה היעודה, לא נדון בעניינו.

ראובן ריבלין: אנחנו לא עובדים אצלם.

ניסן סלומינסקי: הבעיה היא שאלה אנשי האוצר.

ניסן סלומינסקי: פניות מספר 429 ו-430, רשויות פיקוח.

ניסן סלומינסקי: אין רפרנט.

ראובן ריבלין: אתה קבעת ישיבה בין 10 ל-10:30 או ב-10?

ניסן סלומינסקי: ב-10:00.

ניסן סלומינסקי: פנייה מספר 433.

<ניר אמסל: מדובר בתגבור תקציב ההרשאה להתחייב של רשות המסים לצורך פיתוח בעיקר לשם דיור רשות המסים.

<ניר אמסל: מדובר בהרשאה להתחייב.

ניסן סלומינסקי: תתחיל שוב.

<ניר אמסל: מדובר בתגבור תקציב ההרשאה להתחייב של רשות המסים לצורך פיתוח דיור של רשות המסים.

<ניר אמסל: אלה שיפוצים.

<ניר אמסל: בעיקר מדובר על שיפוץ מבנה המכס בחיפה שהוא מבנה ישן שדורש החלפת תשתית תקשורת, לוחות חשמל ותחזוקה שוטפת.

סתיו שפיר: למה לא ידעתם על זה לפני חמישה חודשים?

<ניר אמסל: הכסף המזומן נמצא בתקנות.

<ניר אמסל: מדובר בתגבור תקציב הרשאה להתחייב כי אלה פרויקטים שהם ארוכי טווח.

<ניר אמסל: זה מול המזומן שכבר נמצא שם.

סתיו שפיר: אבל ידעתם על כך.

<ניר אמסל: זאת הרשאה להתחייב, המזומן כבר שם.

סתיו שפיר: הרשאה להתחייב היא כסף.

<ניר אמסל: המזומן כבר שם.

<ניר אמסל: זה במקביל.

<ניר אמסל: זה לא בנוסף.

<ניר אמסל: אם יש לי כבר מזומן באיזושהי תקנה ואני מוסיף ההרשאה להתחייב.

דב חנין: אתה אומר דברים מאוד מעניינים אבל הם לא התשובה לשאלה של חברת הכנסת שפיר.

<ניר אמסל: ידענו את זה.

<ניר אמסל: המזומן כבר שם.

סתיו שפיר: ברור שהמזומן כבר שם אבל אני שוב שואלת.

סתיו שפיר: עבר תקציב לפני פחות מחמישה חודשים.

סתיו שפיר: למה אתה צריך להעביר את זה עכשיו בהעברה תקציבית?

<ניר אמסל: כשהועבר תקציב, לא ניתנה הרשאה להתחייב.

<ניר אמסל: בתקציב פיתוח אין להם את היכולת להשתמש בכסף אלא אם אני נותן להם את ההרשאה להתחייב.

<ניר אמסל: זה לא ניתן בזמן התקציב, את צודקת.

סתיו שפיר: יכולתם לבקש אותו לפני התקציב.

סתיו שפיר: ידעתם על ההוצאה הזאת ולכן יכולתם לבקש אותה לפני הגשת התקציב.

<ניר אמסל: את צודקת.

<ניר אמסל: בנושא הספציפי הזה ניתן המזומן.

<ניר אמסל: בתקציב הספציפי הזה הייתה אמורה להינתן גם ההרשאה להתחייב והיא לא ניתנה.

<ניר אמסל: לכן אנחנו מבקשים עכשיו.

סתיו שפיר: ההעברות האלה הגיעו אלינו מחוץ לנוהל ולא בהתרעה של שבוע כמו שנקבע, ללא אפשרות ללמוד אותן או לחקור אותן לעומק.

סתיו שפיר: זה לא נשמע כמו דברים דחופים מאחר ואתם ידעתם על כך.

<ניר אמסל: בתקציב הזה ספציפית, אם אתם לא תאשרו את זה, עם הכסף שיש שם לא ניתן להשתמש.

ניסן סלומינסקי: ההעברות האלה אלינו הגיעו בזמן.

<טמיר כהן: אלה חולקו ביום רביעי.

<טמיר כהן: זאת חולקה ביום רביעי.

<טמיר כהן: אנחנו מדברים כרגע על פנייה ספציפית, מספר 433 והיא חולקה ביום רביעי.

זבולון כלפה: מה זה מערכת סחר חוץ דור חדש?

<ניר אמסל: מערכת סחר חוץ דור חדש היא מערכת שאמורה לקשר בין כל הגורמים שמתעסקים ביצוא ויבוא במשק, החל מהיצואנים או היבואנים, דרך עמילי המכס ועובדי המכס עצמם.

<ניר אמסל: זאת מערכת חדשה שמפותחת.

ראובן ריבלין: זה לא תרגיל כדי להעביר כסף השנה לשנה הבאה?

<ניר אמסל: לא.

<ניר אמסל: מערכת סחר חוץ היא מערכת קיימת והיא מערכת שמפותחת ברשות המסים.

<ניר אמסל: היא מפותחת כבר מספר שנים.

ראובן ריבלין: רשות המסים היא רשות מסודרת.

ראובן ריבלין: כאשר לפני שישה חודשים, עת גיבשנו את התקציב, היא ביקשה לעניין פיתוח של אותם מבנים ששייכים לרשות המסים ועתידים לשמש אותה, היא ידעה מה התקציבים.

ראובן ריבלין: היום, אם היא מקבלת הרשאה להתחייב ב-2013 מתוך כספים שהם פנויים לכם, אתם חוסכים ב-2014 כספים אחרים ועל ידי כך מעבים.

ראובן ריבלין: אני לא רואה בזה דבר נורא.

ראובן ריבלין: משרד הביטחון עושה את זה כדבר שבשגרה.

ניסן סלומינסקי: בדרך כלל כך צריך.

ראובן ריבלין: נכון אבל זאת לא התשובה לחברת הכנסת סתיו שפיר.

ראובן ריבלין: אני לא מתנגד גם אם תבוא ותאמר שאתם ראיתם שההתקדמות היא כזאת, שאתם יכולים לתת הרשאה להתחייב ונכון שהרשאה להתחייב נותנת לכם ב-2013 כספים שנחסוך אותם ב-2014 כי הרשאה להתחייב היא על 2013.

<ניר אמסל: לא.

<ניר אמסל: לא מדובר כאן באיזה שהם הקדמות תשלומים.

ראובן ריבלין: סתם רשלנות?

<ניר אמסל: לא.

<ניר אמסל: התשלום עבור מערכת סחר חוץ מבוצע לפי אבני דרך.

<ניר אמסל: זה משהו שלצורך העניין לא יכולנו לדעת בעת בניית התקציב.

<ניר אמסל: ככל שהם הגיעו לאבן דרך מסוימת, אנחנו מחויבים לשלם.

<ניר אמסל: זה לפי ההסכם מול החברה שמפתחת את המערכת.

זבולון כלפה: לפני שבוע קיבלנו בקשה אחרת בנושא של שיפור המחשוב.

זבולון כלפה: אני כבר הלכתי לאיבוד.

זבולון כלפה: זה לא קשור?

זבולון כלפה: זה כן קשור?

<ניר אמסל: ברשות המסים יש שני תקציבי פיתוח שהם נפרדים.

<ניר אמסל: יש את תקציב הפיתוח של המחשוב שזה גוף שקוראים לו שע"מ, שירותי עיבוד ממוכנים וזאת הפנייה שעברה.

זבולון כלפה: הייתה בקשה של 27 מיליון.

<ניר אמסל: בדיוק.

<ניר אמסל: זאת הייתה הפנייה שעברה בשבוע שעבר.

<ניר אמסל: זה נוגע לפרויקטי מחשוב דוגמת BI, VDI, שהוועדה קיבלה על זה הסבר מפורט בשבוע שעבר.

<ניר אמסל: כאן מדובר בפיתוח של דיור.

<ניר אמסל: רשות המסים היא רשות גדולה מאוד שמתפרסת על כל הארץ ויש להם משרדים רבים.

ראובן ריבלין: אם לא ייתנו להם גם מחשוב, זה יהפוך לבתי הארחה.

זבולון כלפה: לגבי המחשוב, זה לא אושר.

זבולון כלפה: יש על זה רביזיה.

ניסן סלומינסקי: מי בעד?

ניסן סלומינסקי: מי נגד.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 433 נתקבלה.

ניסן סלומינסקי: הפנייה אושרה.

ניסן סלומינסקי: פנייה מספר 434.

דב חנין: לאחר שנשמע את ההסבר, אני רוצה להתייחס לפנייה מספר 434.

<צחי דוד: הפנייה נועדה לביצוע שינויים פנימיים בתקציב הסיוע של משרד השיכון.

<צחי דוד: תקציב הסיוע של משרד השיכון בנוי לפי כללים כאשר אזרח מגיע לממש את אותה הטבה, אם זה סיוע בשכר דירה, אם זאת משכנתא או מענק, המשרד מחויב, אנחנו מחויבים, לתת מענה מלא.

<צחי דוד: התקציב נבנה לפי תחזית ובסוף כל שנה יש צורך לבצע התאמות פנימיות בהתאם לקצבי הביצוע בסעיפים השונים.

<צחי דוד: סיוע בשכר דירה היה ביצוע גבוה מהצפוי.

ניסן סלומינסקי: מה סך כל התקציב שם?

<צחי דוד: סך כל תקציב הסיוע הוא מעל שני מיליארד שקלים.

<צחי דוד: הפנייה הזאת לא מגדילה ולא מוסיפה אלא היא רק עושים שינויים בתקנות.

<צחי דוד: ספציפית, עיקר השינויים הם לטובת הגדלת הסיוע בשכר דירה.

<צחי דוד: הסיוע בשכר דירה הוא עיקר התקציב כאשר מתוך שני מיליארד הוא 1.400 מיליארד ואחרי הפנייה הזאת יגיע כמעט למיליארד וחצי.

ניסן סלומינסקי: שם יש חוסר ובתקנות אחרות יש עודף.

<צחי דוד: נכון.

<צחי דוד: בתקנות אחרות יש עודף.

סתיו שפיר: מה סיבת החלוקה כאן?

סתיו שפיר: הסיוע לחסרי דירה יורד ב-24 מיליון.

ניסן סלומינסקי: רגע.

ניסן סלומינסקי: יש כאן יהודי מכובד שביקש לשאול אחרי ההסבר.

ניסן סלומינסקי: ניתן לצחי להסביר ואחרי כן דב ביקש ואמר שהוא רוצה לדבר.

<צחי דוד: מבחינת המקורות לתוספות, הרשימה היא רזרבה להתייקרויות, נשמרת ומחולקת בהתאם לביצוע.

<צחי דוד: הרזרבה להתייקרויות מחולקת לסעיפים, היא נשמרת בדיוק למטרה זו של גידול בביצוע.

<צחי דוד: יש ירידה בביצועים, שוב, ביחס לתחזית ולאו דווקא ביחס לשנה קודמת, בסיוע מיוחד וסיוע לחסרי דירה.

דב חנין: תודה רבה אדוני.

דב חנין: אני לא מרבה להתארח אצלך בוועדה אם כי זאת ועדה מעניינת וחשובה, אבל אני הגעתי במיוחד כדי להעלות כמה עניינים שנוגעים להעברה מספר 434.

דב חנין: אני חייב להודות שאני לא מצליח לקרוא תמיד את כל החומרים שמנהל הוועדה המוכשר שולח לכל חברי הוועדה, אבל אני משתדל לעבור על כמה מהם.

דב חנין: כשקראתי את בקשה 434 הבהב לי משהו באורות אדומים, צהובים וירוקים ביחד.

דב חנין: אני מתכוון לירידה המתוכננת בסעיף 420102, סיוע לחסרי דירה.

דב חנין: הסעיף הזה מתוכנן להיות מופחת ב-24 מיליון שקלים.

דב חנין: אני שמעתי את דבריו המלומדים של נציג משרד האוצר שמסביר לנו את המהלך הזה ואני חושב שהדברים האלה, אדוני היושב ראש, צריכים להדאיג ולקומם אותנו.

דב חנין: חסרי הדירה הם האנשים הכי מסכנים בתחום הדיור.

דב חנין: הם האנשים שבאמת נמצאים בתחתית.

דב חנין: אני מניח שגם חברי כנסת נוספים שנמצאים כאן

דב חנין: בחדר הזה מקבלים כמוני אחת לכמה זמן איזושהי פניית SOS מאנשים שאין להם דירה ואנחנו מנסים לרוץ, לחפש, להפנות בקשות למשרד השיכון ותמיד אומרים לנו שאין כסף, זה לא מתאים ואין אפשרות.

דב חנין: רוב הפניות אני מצליח לגלגל אותן הלאה, לא מצליח לפתור אותן.

דב חנין: אני מבין שהתקציב של 295 מיליון שקלים לא נוצל וזה מרגיז.

דב חנין: אם כל הזמן הטענה הייתה שאין כסף, אז לכאורה אולי היה כסף אלא שלא נוצל הכסף.

<צחי דוד: לא, זה לא נכון.

דב חנין: למה לא נוצלה כסף?

דב חנין: אני עשיתי איזושהי בדיקה ראשונית וכאן הטענה שלי היא כלפי משרד האוצר.

דב חנין: אתם ככל הנראה – ואני אומר את הדברים בזהירות ואני אשמח לשמוע את תגובתך – קובעים לכל המערכות שאחראיות לסיוע לחסרי דירה כאלה מבחני ביצוע שבעצם מאפשרים להם להשתמש בסעיף הזה רק באמת במצבים של כמעט חיים ומוות.

דב חנין: בן אדם נמצא במצב נואש לחלוטין, אז הוא יכול לקבל כסף מהסעיף הזה.

דב חנין: אני חושב שזאת גישה מאוד מאוד לא נכונה.

דב חנין: אני מציע אדוני היושב ראש לא לאשר את הסעיף הקטן הזה ולהשאיר את ה-24 מיליון שקלים.

דב חנין: אגב, כבשת רש, זה לא כל כך הרבה כסף לחסרי דירה אבל זה לכמה חסרי דירה יעזור.

דב חנין: אני חושב שלמצפונה של הוועדה יירשם שלפחות הכסף הקטן הזה שהיה תלוי בנו לא אפשרנו להעביר אותו וזה יהיה גם כמסר לשנה וגם כמסר לשנה הבאה.

דב חנין: תהיו קצת יותר פתוחים, תהיו קצת יותר עם לב.

קארין אלהרר: בהמשך לדברי דב.

קארין אלהרר: לגבי הירידה של ה-24 מיליון.

קארין אלהרר: במידה ולא תתבצע ההעברה הזאת, המשמעות של הדברים היא שאפשר יהיה לנצל את הכסף לחסרי דירה?

<צחי דוד: לא.

<צחי דוד: אני אסביר ואני אענה לחבר הכנסת חנין.

סתיו שפיר: באותה הזדמנות תסביר לנו גם מה מופיע בסעיף מתחת, בסיוע מיוחד שגם כאן יש ירידה של 22 מיליון שקלים.

<צחי דוד: אני אסביר.

<צחי דוד: אתם רואים כרגע את הסיוע ברמת התכנית.

<צחי דוד: אתם רואים את הסיוע לחסרי דירה כגג של תכנית וזה בסדר גמור.

<צחי דוד: תקציב המדינה בנוי כמבנה של תקנות ותכניות.

<צחי דוד: זה נכון שבסך הכול יש הפחתה.

<צחי דוד: מצד שני ברמת הפירוט הפנימי יש כאן תוספת למענקים בפריפריה כי הביצוע שלהם היה גדול מהתחזית של 25 מיליון שקלים שאתם לא רואים אותם ברמת השינוי הפנימי.

<צחי דוד: יש כאן תוספת למענק ירושלים שהגדלנו אותו בחמישים מיליון והביצוע נגמר בסוף השנה ב-68 מיליון לפי החלטה של ועדת הכספים.

<צחי דוד: אנחנו מגדילים גם את הסעיף הזה.

<צחי דוד: אין מה לעשות, תקציב הסיוע, כדי שאזרחים ידעו שבכל מקרה כאשר הממשלה קובעת כללים לסיוע הם באים למשרד הסיוע, לבנקים אם זאת משכנתא, באים לממש את הסיוע, הסיוע מובטח להם.

<צחי דוד: זה אומר שמתקצבים לפי מודל וכאשר מתקצבים לפי מודל, יש כאן פחות או יותר הסטות של אחוז אחד מסך תקציב הסיוע כי בסוף שנה הביצועים, גם אנחנו מה שנקרא לא קוסמים ויש תחזית ומשני מיליארד שקלים יש צורך להסיט ארבעים מיליון שקלים שאלה שני אחוזים.

דב חנין: כן, אבל בסיוע לחסרי דירה זה כמעט עשרה אחוזים.

<צחי דוד: בתוך הסיוע לחסרי דירה זה גם לא מדויק כי יש גם הסטות בתוך הסעיף.

<צחי דוד: כמו שאמרתי, יש כאן הגדלה של 25 מיליון שקלים למענקים בפריפריה, דבר עליו עמדה ועדת הכספים.

ניסן סלומינסקי: באיזה נושא המענקים?

דב חנין: אתה אומר שחסרי דירה למשל בתל אביב או בירושלים, ההפחתה היא יותר גדולה כי בתוך הסעיף הזה הסטתם כספים לפריפריה.

דב חנין: זאת אומרת, מה שלא פריפריה ניזוק עוד יותר ממה שאנחנו רואים.

<צחי דוד: זה אומר שקוששנו את כל התקנות בהן נותרו איזה שהם עודפים ואנחנו מגדילים למענקים בפריפריה.

<צחי דוד: החיתוך הזה, בחיתוך השנתי יש גם משהו אקראי.

<צחי דוד: כלומר, בשנה הבאה זה יכול להיות בדיוק הפוך.

<צחי דוד: השנה, בגלל שבמענק ירושלים היה ניצול מאוד גבוה לקראת סוף השנה, כי היה לו דד ליין מסוים, אנשים נהרו לבצע וביצעו את מענק ירושלים.

דב חנין: אני בעד.

<צחי דוד: כנ"ל מענקי פריפריה.

דב חנין: אני לגמרי בעד.

דב חנין: לשם כך יש לכם סעיפי רזרבה והם יכולים גם לשמש לדיור.

ניסן סלומינסקי: אני רוצה להבין.

ניסן סלומינסקי: יש קריטריונים לפיהם נותנים כספים לחסרי דיור.

ניסן סלומינסקי: נכון?

<צחי דוד: כן.

ניסן סלומינסקי: אתה אומר לנו שנתנו לכל מי שזכאי ונשאר עודף של 24 מיליון שקלים ואם הסכום הזה לא יוסט למקום אחר, הוא לא עובר לשנה הבאה אלא האוצר לוקח.

<צחי דוד: לא.

<צחי דוד: הוא הולך לסיוע בשכר דירה שם יש חוסר.

<צחי דוד: אתה יכול לראות בסיוע בשכר דירה, יש הגדלה של 54 מיליון.

<צחי דוד: סעיף 4202, הגדלה של 54 מיליון שקלים.

<צחי דוד: זה כאן, באותה פנייה.

<צחי דוד: חלק הולך לעולים חדשים וחלק לוותיקים.

ניסן סלומינסקי: זאת אומרת, אלה תתי סעיפים אחרים.

<צחי דוד: כן.

ניסן סלומינסקי: אם לא נאשר את הפנייה, המשמעות היא שהאוצר ייקח את ה-24 מיליון שקלים אלה?

<צחי דוד: לא.

<צחי דוד: המשמעות שתקנה מסוימת תיגמר בעודף ותקנה מסוימת תיגמר בחוסר.

זבולון כלפה: תעבירו לשנה הבאה.

<צחי דוד: זה לא שאנחנו לא נשלם לאנשים כי לא תאשרו, אבל זה אומר שתקציבית עשינו פאוול.

ניסן סלומינסקי: מה יקרה עם ה-24 מיליון האלה?

ראובן ריבלין: תנסה אותם.

ראובן ריבלין: תגיד שאתה לא מאשר.

ניסן סלומינסקי: נניח שאנחנו לא מאשרים את ההעברה הזאת.

ניסן סלומינסקי: ה-24 מיליון שקלים אלו יישארו במקום הזה כעודף, נכון?

<צחי דוד: עודף לא מחויב.

ניסן סלומינסקי: מה יקרה עם העודף הזה?

ניסן סלומינסקי: האוצר ייקח אותו?

<צחי דוד: נכון.

ראובן ריבלין: בשבוע הבא אני אגיד לאוצר מה לעשות עם זה.

קארין אלהרר: הוקשחו התנאים בשנה האחרונה בנוגע לחסרי דירה?

<צחי דוד: נהפוך הוא.

<צחי דוד: בסיוע בשכר דירה במסגרת המלצות הוועדה לשינוי כלכלי וחברתי הידועה בשם ועדת טרכטנברג, הייתה הגדלה של 160 מיליון שקלים לתקציב הסיוע בשכר דירה.

סתיו שפיר: בשכר דירה, לא בחסרי דיור.

<צחי דוד: אני מגיע לזה.

<צחי דוד: אני רוצה לתת לוועדה את התמונה המלאה, ברשותכם.

<צחי דוד: לגבי הסיוע לחסרי דירה, הייתה הקלה לעולים חדשים והוארך להם תוקף תעודת העולה מעשר שנים ל-15 שנים.

<צחי דוד: מעבר לזה, במעבר מ-2012 ל-2013 לא היו הקשחות.

<צחי דוד: שכחתי לציין לגבי עולי אתיופיה שניתנה הגדלה של עד חמישים אלף שקלים במענקים שניתנים להם.

קארין אלהרר: יש איזה דיסוננס כי מצד אחד נשאר לכאורה עודף ומצד שני מתקבלות בכל יום פניות ציבור של אנשים שלא מקבלים למרות שיש לה את הפתק הזה ממשרד השיכון לפיו הם זכאים לדיור ציבורי.

<צחי דוד: אין כאן דיור ציבורי.

<צחי דוד: אין קשר.

<צחי דוד: זה סיור ברכישת דירה.

<צחי דוד: אפרופו דיור ציבורי, יש כאן גם בין השינויים הפנימיים – עוד לא הגעתי לזה – בסיוע המיוחד, יש הגדלה של עשרה מיליון שקלים מענקי נ"ר.

<צחי דוד: מענקי נ"ר זה חלף רכישת דירה בדיור ציבורי כאשר נותנים מענה של עד מיליון ו-200 אלף שקלים לרכישת דירת נ"ר לזכאים שזאת עוד הגדלה של עשרה מיליון שקלים בעקבות ביצועים.

קארין אלהרר: איך אנחנו מסבירים את הנקודה הזאת?

קארין אלהרר: מה לא עובד?

קארין אלהרר: שנדע פשוט מה לתקן.

עליזה לביא: יש כאן פער והיא מבקשת ממך להסביר את הפער.

<צחי דוד: אני לא חושב שיש כאן משהו שלא עובד.

<צחי דוד: בתקציב של שני מיליארד שקלים שנעשה בסופו של דבר על פי תחזיות ותחזיות ביצוע והן משתנות בעקבות גם החלטות שלכם, גם בעקבות טעמים של אנשים ובחירות של אנשים וגם בעקבות העובדה שכמו שאמרתי לחבר הכנסת חנין, יש כאן חיתוך שהוא קצת אקראי.

ניסן סלומינסקי: אין בקשות לנושא הזה שענו על הקריטריונים ונשאר להם עודף.

קארין אלהרר: לא נשמע לי הגיוני.

קארין אלהרר: עם כל הכבוד, אני לא מקבלת את זה.

ניסן סלומינסקי: זה מה שהוא אומר כרגע.

ניסן סלומינסקי: תכף נחקור.

דב חנין: אדוני היושב ראש, אני רוצה להעיר שתי הערות.

דב חנין: הערה ראשונה היא שאני משוכנע שהוועדה יודעת גם לקרוא את הבקשות השונות בקריאה רוחבית.

דב חנין: כשאני ממשיך וקורא את הבקשות השונות עד סוף החוברת, אני נתקל למשל בבקשה 438 שעוד לא הגענו אליה ובה מעבירים כספים מתקציב משרד השיכון לרזרבה הכללית.

סתיו שפיר: אתמול העבירו מתקציב משרד השיכון למשרד הביטחון.

דב חנין: זאת אומרת, אם יש חוסר בסעיפים תקציביים אחרים בענייני דיור, אני בהחלט בעד.

דב חנין: אדוני דיבר על מענק ירושלים ועל מענקים בפריפריה ובוודאי עיני לא צרה בהם ואני מאוד שמח שיש את הדברים האלה ושהם מסייעים לאנשים.

<צחי דוד: התקציב שלנו הוא מאוד שמרני.

<צחי דוד: אנחנו לא רוצים להגיע למצב שתקציב הסיוע, שהוא תקציב שאנחנו מתקצבים באופן מלא את מה שיקרה בסוף השנה.

<צחי דוד: אם יבואו עוד אלף איש מחר לקבל סיוע בשכר דירה, אנחנו נתקצב מלא.

<צחי דוד: אף בן אדם לא יבוא ויאמרו לו שנגמר התקציב בתקציב משרד השיכון.

סתיו שפיר: אז מה קרה לכם בשנה שעברה עם התקציב?

<צחי דוד: אני חייב לומר שהשנה הביצוע בסעיף יהיה הכי קרוב למאה אחוזים שהיה לפחות בחמש השנים שאני מכיר אותו ולדעתי גם בשנים שלפני כן.

ניסן סלומינסקי: זאת אומרת, אין אף בקשה של חסרי דיור שנעצרה מאחר שאין כסף.

<צחי דוד: זה בדיוק העיקרון של תקצוב שמרני.

<צחי דוד: אני מתקצב לפי מודל.

<צחי דוד: אני אתן לכולם ולכן אני חייב להיות מכוסה תקציבית.

סתיו שפיר: מה זה כולם?

<צחי דוד: כל מי שיגיע לקבל סיוע לפי הכללים.

<צחי דוד: לכן אני לא רוצה להגיע למצב שחסר לי כסף בסוף שנה, בטח לא ברמת גג הסעיף, אבל גם לא בתכניות השונות ולכן אני רוצה לתקצב ביתר.

ניסן סלומינסקי: אין אף חסר דיור שזכאי, שביקש ונעצר כי לא היה תקציב.

<צחי דוד: חד משמעית.

<צחי דוד: אין.

ראובן ריבלין: אדוני היושב ראש, חבר הכנסת דב חנין הוא מהאופוזיציה.

ניסן סלומינסקי: כאן אין אופוזיציה וקואליציה.

ראובן ריבלין: בוודאי שלא, אבל הוא מהאופוזיציה ודרך אגב, הוא לא מתבייש בכך.

ראובן ריבלין: דרך אגב, הוא אף פעם לא ביקש להיות בקואליציה.

ראובן ריבלין: מפעם לפעם כשהוא מבקר, צריך לשמוע את דבריו ברמה שאולי הוא רוצה לבקר את הממשלה.

ראובן ריבלין: הוא מעלה כאן נושא עקרוני ביותר, ברמה העקרונית ולא ברמה הביצועית או ברמה של דקדוקים של מה ניתן ומה לא ניתן.

ראובן ריבלין: מדובר בהפחתה של 25 מיליון שקלים ממחוסרי דיור.

ראובן ריבלין: בשנה האחרונה פנו אלי לפחות מאה מחוסרי דיור.

<קריאה: לכולנו.

ראובן ריבלין: אני מדבר עלי.

ראובן ריבלין: בירושלים יש אולי יותר, גם בתל אביב, אבל אני מעיד מהניסיון שרכשתי השנה ובשנים קודמות כמובן.

ראובן ריבלין: נדמה לי שברמה העקרונית אסור לנו לפגוע בשום פנים ואנחנו ועדת הכספים מבקשים לאשר אפילו את העברת אותם כספים שנותרו לשנה הבאה על מנת לאפשר הגדלת התקציב כדי שלא ילך לאיבוד.

ראובן ריבלין: מה עושים כאן.

ראובן ריבלין: כאן מבקשת הממשלה ברמה של ניסיון לראות איך הם עוזרים למרודים על חשבון מרודים.

ראובן ריבלין: כמו שאין שליח עושה שליח, אין מרוד, בלתי אפשרי לחלוטין.

ראובן ריבלין: האנשים שהם בסופו של דבר עלולים לישון בחוץ עם הילדים שלהם, אלה הם מחוסרי הדיור.

<קריאה: יש כבר כאלה.

ראובן ריבלין: אני יודע.

ראובן ריבלין: מכיר את הנושא.

ראובן ריבלין: לפעמים צריך לבדוק, לפעמים צריך להיות נוקשים אבל בסך הכול זאת חובתנו כחברה.

ראובן ריבלין: הבקשה הזאת ברמה העקרונית לא מתקבלת על דעתי ובמינימום של המינימום אני לא מתכוון להצביע בעדה.

ראובן ריבלין: ברמה של סבירות אני מתכוון להצביע נגדה.

ראובן ריבלין: אני חושב שבהחלט צריך לשמר את ה-25 מיליון שקלים.

ראובן ריבלין: העולים הם בהחלט חשובים, אנחנו נותנים ומקדישים, וההחלטה לאפשר להם 15 שנים במקום עשר שנים התקבלה על דעתי וגם הצבעתי בעדה והייתי בין היוזמים שלה, אבל אני חושב שברמה העקרונית מה שהעלה דב חנין, שמע, לכל אופוזיציה יש לנו תשובה, אין לי תשובה עליה.

ראובן ריבלין: ז'בוטינסקי אמר את חמשת ה-ממים.

ראובן ריבלין: הראשון הוא מעון.

סתיו שפיר: צחי, אתה יושב אתנו שעות ארוכות בוועדה ואתה בטח מבין מאיפה נובע החשש.

סתיו שפיר: גם אתמול כדי להעביר לתקציב הביטחון נגזלו תקציבים ממשרד השיכון.

סתיו שפיר: כל פעם אנחנו רואים פה כמה מיליונים ושם עוד כמה מיליונים וזה לא מורגש, אבל מה לעשות שהתקציבים האלה הולכים ונשחקים ועכשיו יש כאן באמת שני סעיפים מוזרים.

סתיו שפיר: זה לא רק הסעיף של הסיוע לחסרי דירה של ה-24 מיליון שקלים אלא זה גם הסיוע המיוחד של ה-22 מיליון.

סתיו שפיר: זאת אומרת, ביחד, בהנחה שהתקציבים האלה מגיעים פחות או יותר לאותה אוכלוסייה נזקקת, יש כאן כבר גזלה מאוד מאוד משמעותית של תקציבים.

סתיו שפיר: אתה חוזר וטוען שכל מי שזקוק לסיוע מקבל אותו, אבל אנחנו שואלים האם הקריטריונים של אותה הזדקקות אולי הופחתו כחלק מהמנגנון ל"התייעלות" או לצמצום תקציבי או איך שקראת לזה.

סתיו שפיר: ספר לנו קצת על הסעיף השני שיורדים ממנו עוד 22 מיליון ותספר לנו גם מה היה הביצוע בשנה שעברה שלצערי אנחנו לא יכולים לראות את זה מהנתונים שאתם מעבירים לנו.

סתיו שפיר: האם כל הקיצוצים הכוללים האלה שאנחנו מדברים עליהם עכשיו במסגרת העברות של אתמול, של השבוע שעבר ושל היום, איפה אנחנו הולכים לראות את הנזקים שלהם?

סתיו שפיר: בעיני הסכום המצטבר עולה בהרבה על מה שאפילו חברי הוועדה יכולים עכשיו לשים עליו את העין.

דב חנין: אני אוסיף עוד שאלה.

דב חנין: אתה אמרת לנו שלפי מיטב הערכתך אנשים שזכאים מקבלים.

דב חנין: הבעיה הגדולה היא מי הם האנשים שזכאים לפי המתכונת שלכם.

דב חנין: הנתונים שיש בידי אומרים שבעצם אתם תפרתם את תמונת הזכאות לפי העוגה התקציבית שישנה, שהיא ממילא דלה, ולכן בניתם סיטואציה בה סיוע לחסרי דיור בעצם ניתן במצבים כל כך יוצאי דופן, לפי הנחיות האוצר או לפחות במעורבות של האוצר, שבעצם הכלי הזה הוא באמת נועד למצבים מאוד חריגים.

עליזה לביא: אפשר לקיים כאן דיון רחב יותר כדי שנבין לעומק את הסוגיה גם של הקריטריונים, גם של החלוקה?

ניסן סלומינסקי: כן, אבל לא עכשיו.

עליזה לביא: בסדר, אבל אפשר לרשום את זה לפרוטוקול?

ניסן סלומינסקי: ודאי שאפשר.

עליזה לביא: כדי שנקבל תמונת מצב.

יצחק כהן: צחי, אני חוזר ושואל.

יצחק כהן: היה איזשהו הסכם מוזר עם הסוכנות שהתוצאה שלו הייתה העברת מיליארדים מהכספים של מכירת הדיור הציבורי לסוכנות.

יצחק כהן: הסכם מוזר והזוי ואני לא מצליח לקבל תשובות.

קארין אלהרר: הסכם שאי אפשר להשתחרר ממנו.

יצחק כהן: לא.

יצחק כהן: אפשר להשתחרר.

יצחק כהן: כל דבר שהוא לא נכון, אפשר להשתחרר ממנו.

יצחק כהן: זה הסכם עקום והסכם לא ראוי.

קארין אלהרר: אני הבנתי מהיועץ המשפטי שלהם.

ניסן סלומינסקי: איך שלא יהיה, זה לא קשור לצחי.

יצחק כהן: לא משנה.

יצחק כהן: יש שם המון כסף שתואם את דרישות החוק, שכספים שמתקבלים ממכירת דיור ציבורי הולכים לבניית דיור ציבורי.

יצחק כהן: במקום זה כל הכסף של הדיור הציבורי, עבר לדולצ'ה ויטה.

יצחק כהן: אני רוצה תשובות על זה.

ניסן סלומינסקי: אתה רוצה תשובות מצחי?

יצחק כהן: שיגיד לי כמה כסף עבר כבר בהסכם הזה.

יצחק כהן: אני יודע שהאוצר מתנגד להסכם הזה.

ניסן סלומינסקי: אלה דיונים על גבי דיונים שנעשו במשך השנה על ההסכם הזה.

יצחק כהן: לא נעשו דיונים על גבי דיונים.

יצחק כהן: אפילו דיון אחד לא היה.

יצחק כהן: היו קריאות ביניים אבל לא היה דיון.

יצחק כהן: מעולם לא היה דיון בנושא הזה.

יצחק כהן: אני רוצה, ברשותכם, שתצטרפו אלי לדיון בנושא הזה ונקבל תשובות.

דב חנין: באמת הגיע הזמן לקיים על זה דיון מאוד יסודי.

יצחק כהן: מי עשה את ההסכם הזה ולמה עשו אותו.

יצחק כהן: 2,4 מיליארד שקלים.

יצחק כהן: אני יודע שהאוצר תמיד התנגד להסכם הזה.

ראובן ריבלין: סלי מרידור.

ניסן סלומינסקי: זה סיפור ישן.

יצחק כהן: זה הסכם הזוי.

ראובן ריבלין: היהודים באמריקה נתנו את הכסף לסוכנות ולא נתנו אותו לקנות דירות.

ראובן ריבלין: הסוכנות ברוב אדיבותה נתנה אותו למדינה כהלוואה ועכשיו מוכרים את הדירות והיא לוקחת את הכסף בחזרה.

אלעזר שטרן: שייקחו את זה לסוכנות, לתגלית.

אלעזר שטרן: רק את זה עוד לא אמרת.

ניסן סלומינסקי: נקיים על זה דיון.

עליזה לביא: רובי, קיבלתי פנייה לתגלית נשים.

עליזה לביא: עכשיו יש תגלית נשים.

יצחק כהן: עד עכשיו זה לא היה?

עליזה לביא: לא היה.

סתיו שפיר: אני עדיין ממתינה לתשובה לשאלה שלי.

סתיו שפיר: החשש הוא שברגע שמעמיסים עליו שאלות, הוא עלול לענות רק על האחרונות.

ניסן סלומינסקי: אם לא יענו לך, תשאלי שוב.

ניסן סלומינסקי: גם אם הוא יענה, את תשאלי עוד פעם.

זבולון כלפה: צחי, במסגרת הסעיפים, יש כאן סעיף אחד של עולים חדשים שמן הסתם הוא גם נוגע לעולי אתיופיה.

<צחי דוד: בסיוע בשכר דירה?

<צחי דוד: אין שם הרבה ביצוע של האתיופים.

זבולון כלפה: אני יודע לגבי הסעיף של עולי אתיופיה שהייתה תכנית ייחודית, זאת אומרת, הקצאה של משכנתה מיוחדת יחסית לעולים אבל הניצול של זה היה מאוד נמוך בגלל תנאי הסף של הדבר הזה.

זבולון כלפה: זאת אומרת, בפועל זאת תכנית שלא מומשה.

זבולון כלפה: ראשית, האם זה מופיע כאן?

זבולון כלפה: שנית, האם יש לך בכלל פרטים לגבי הדבר הזה?

זבולון כלפה: יכול להיות שזה יחייב אותנו באמת לבניית תנאי סף מעט שונים כדי שבסוף זה יגיע ליעדו.

אלעזר שטרן: הוא אמר שהגדילו בחמישים אלף.

<צחי דוד: דיברתי על מענקים.

<צחי דוד: אני אענה שאלה-שאלה.

<צחי דוד: לגבי השאלה של חברת הכנסת שפיר על היקף הביצוע בשנה קודמת.

<צחי דוד: בשנת 2012 הביצוע עמד על מיליארד ו-748 מיליון.

<צחי דוד: השנה הוא כמובן טיפה יעלה עד סוף השנה ויעמוד על מיליארד ו-900 מיליון.

סתיו שפיר: בשני הסעיפים הספציפיים האלה?

<צחי דוד: השנה, 266 בסיוע לחסרי דירה.

סתיו שפיר: זאת אומרת, גבוה מהתקציב שניתן להם השנה.

<צחי דוד: כן.

<צחי דוד: עשינו כאן הגדלות למענק ירושלים.

סתיו שפיר: התקציב הבסיסי שניתן להם השנה הוא 245.

<צחי דוד: הביצוע כבר עבר.

<צחי דוד: הגדלנו את מענק ירושלים.

<צחי דוד: אני כן אגיד ביחס להשוואה שהיו קצת שינויים במבנה התקנות כך שזה לא אחד לאחד ובשנת 2012, היה 266.

דב חנין: המספרים לא אומרים הרבה.

דב חנין: אנחנו רוצים שיעורים.

<צחי דוד: אמרתי שזה עניין של מבנה התקנות, כך שזה בשליפה ולא אחד לאחד.

דב חנין: המספר עצמו לא אומר.

דב חנין: השאלה מה רמת הביצוע.

דב חנין: אתה אומר לנו שהשנה מבצעים שמונים אחוזים וזה יותר מאשר בשנים עברו כאשר בשנים עברו ביצעו שישים אחוזים, ארבעים אחוזים, שלושים אחוזים.

<צחי דוד: השנה ביצעו מאה אחוזים ובשנים קודמות ביצעו כ-85 אחוזים.

דב חנין: בטח לא ביצעו מאה אחוזים.

<צחי דוד: סך הכול בסעיף 42.

<צחי דוד: סך הכול בתקציב הסיוע.

דב חנין: לא מעניין סך הכול.

דב חנין: אנחנו מנסים לפרק את זה ב-42.

דב חנין: הרי כל הוויכוח הוא על מה קורה בפנים.

<צחי דוד: אני מוכן להגיש לוועדה בתוך שלושה ימים ניתוח מפורט של תקציב מקורי על שינוייו ושיעורי הביצוע.

<צחי דוד: אני לא רוצה להגיד סתם דברים כי יש שינוי מבנה הסעיפים.

סתיו שפיר: תחזור לסיוע המיוחד.

<צחי דוד: לגבי הסיוע המיוחד.

<צחי דוד: קודם כל, בתוך הסיוע המיוחד יש הגדלות.

<צחי דוד: ההגדלה המרכזית היא עשרה מיליון שקלים לרכישת דירות נ"ר.

<צחי דוד: לא רכישה לבעלות המדינה.

<צחי דוד: אנשים מקבלים עד שמונים אחוזים משווי הדירה ואת היתרה הם מקבלים בהלוואה.

יצחק כהן: מה גודל הסעיף?

<צחי דוד: נדמה לי שהיום הוא 26 והגדלה של עוד עשרה מיליון.

<צחי דוד: אני אומר בשליפה כי לא בדקתי.

<צחי דוד: ההפחתות הן בעיקר בסיוע במה שנקרא אגודות שיתופיות, בנייה באגודות שיתופיות.

<צחי דוד: זה נקרא סיוע מיוחד כי אלה לא חסרי דירה.

<צחי דוד: באגודה שיתופית לא בונה האדם אלא בונה האגודה.

<צחי דוד: זה בצד של ההפחתה.

<צחי דוד: לגבי שימוש בכספי המכר.

<צחי דוד: אני אענה מאוד בקצרה כי היה דיון נושא.

סתיו שפיר: אני רואה שתחת הסעיף הזה יש גם מענקים לזכאי דירות, מענקים לאתיופים, מענקים של ההתנתקות.

<צחי דוד: דווקא במענקים של ההתנתקות יש הגדלה של 18 מיליון שקלים.

סתיו שפיר: אני יודעת.

סתיו שפיר: ראינו את זה.

סתיו שפיר: לכן מעניין אותי שתפרק את זה, כי יש כאן הרבה דברים שהם שונים ואנחנו לא יכולים ברזולוציה הזאת להתייחס.

<צחי דוד: עם כל הכבוד, נשמח להעביר לוועדה פירוט של תקציב הסיוע, שינויים שנעשו בו והביצועים בו.

<צחי דוד: בלי להתכונן ועל רגל אחת, זאת הצגה חסרה ולא מדויקת.

ניסן סלומינסקי: הוא אומר לך שהוא לא יכול לתת לך עכשיו והוא יעביר לך.

סתיו שפיר: בתוך התקציב יש הרבה מאוד חלקים שונים שחלקם באמת קשורים באוכלוסייה הכי חלשה במדינה וחלקם קצת פחות.

סתיו שפיר: אני רוצה לדעת מאיפה יורדת הגזלה הזאת של 24 מיליון.

סתיו שפיר: אני בטוחה שיש לך את זה מולך על המחשב ואני לא מבינה למה אתה לא מפרט בפני חברי הוועדה.

<צחי דוד: שאלת ועניתי.

<צחי דוד: אלה הרבה תקנות אבל שאלת מה הסעיפים העיקריים ואמרתי.

<צחי דוד: בעיקר ההשתתפות בבנייה של אגודות שיתופיות.

<צחי דוד: מילה לגבי השימוש בכספי המכר.

<צחי דוד: ברגע שהוקפא החוק ונעשו מבצעי מכירה ממשלתיים של דיור ציבורי, היה הסכם שידוע בשמו, הסכם הסוכנות.

<צחי דוד: הסכם הסוכנות הוא הסכם שבו המדינה התחייבה להשלים לסוכנות היהודית שהייתה בעלת חלק מדירות הדיור הציבורי את ההפרש בין המחיר שבו היא חייבה את הסוכנות למכור את הדירות לדיירים לבין השווי הכלכלי שהדירות מוערכות בו.

יצחק כהן: למה היה צריך לעשות את ההסכם?

<צחי דוד: כי הדירות הן בבעלות הסוכנות והמדינה חייבה אותה למכור.

יצחק כהן: מה זאת אומרת בבעלות הסוכנות?

יצחק כהן: היא בנתה את הדירות לעולים החדשים כדי שיוכלו לגור כאן.

יצחק כהן: היהודים בארצות הברית תרמו כסף כדי שיבנו כאן דירות לעולים חדשים.

ניסן סלומינסקי: נעשה על זה דיון נפרד.

ניסן סלומינסקי: מה זה קשור עכשיו?

ניסן סלומינסקי: אתה תופס רפרנט ורוצה שיסביר לך על מה היה עוד לפני שהוא נולד?

יצחק כהן: הוא מסביר מצוין.

ניסן סלומינסקי: אנחנו נקיים על זה דיון רציני אבל לא עכשיו.

ניסן סלומינסקי: הוא הסביר לך שהסוכנות בנתה והמדינה קונה את הדירות ממנה.

ניסן סלומינסקי: אתה שואל אותו מה פתאום הסוכנות בנתה.

יצחק כהן: תן לו לענות.

יצחק כהן: הוא באמצע תשובה.

ניסן סלומינסקי: נתתי לו לענות.

יצחק כהן: לא נתת לו.

יצחק כהן: אתה עוצר אותו.

ניסן סלומינסקי: עצרתי אותך מלשאול אותו.

יצחק כהן: אל תעצור אותי.

יצחק כהן: עם כל הכבוד לך, אתה לא יכול לעצור אותי.

ניסן סלומינסקי: אני עוצר את הנושא הזה.

יצחק כהן: לא, אתה לא עוצר את הנושא הזה כי אני רוצה תשובה.

ניסן סלומינסקי: סלח לי, אני יכול לעצור את הנושא הזה.

יצחק כהן: לא, תסלח לי אתה.

יצחק כהן: אני רוצה תשובה.

ניסן סלומינסקי: לא.

ניסן סלומינסקי: יהיה כאן דיון בנפרד, כל הנושא הזה של הסוכנות.

ניסן סלומינסקי: זה נושא גדול מדי והוא לא שייך לרפרנט שבמקרה הגיע לכאן.

ניסן סלומינסקי: זה נושא כבד מדי שמדברים עליו כבר הרבה ולא אכפת לי שנדון בו שוב.

ניסן סלומינסקי: תן תשובות על נושאים אחרים.

<צחי דוד: לשאלת חבר הכנסת זבולון קלפה.

<צחי דוד: זה לא בסעיף הזה.

<צחי דוד: תקציב ההלוואות נמצא בסעיף אחר של שיכון, בסעיף 70, אבל הבעיה שציינת היא בעיה מוכרת.

<צחי דוד: ניתנה הלוואה מוגדלת של עד חצי מיליון שקלים לצעירים יוצאי אתיופיה, לאו דווקא עולים אלא גם צעירים שנולדו כאן אבל שהוריהם נולדו באתיופיה, לפחות אחד מהם צריך להיות מתחת לגיל ארבעים ובן להורים שעלו מאתיופיה.

<צחי דוד: הניצול הוא נמוך.

<צחי דוד: לפני שלושה חודשים בוצע שינוי בתנאי הזכאות.

<צחי דוד: זה היה מיועד רק בישובים מסוימים, בישובים בהם הרווחה והחינוך טוענים שרצוי שלא יהיה ריכוז של יוצאי אתיופיה, כאלה שמוגדרים בעגה של משרד השיכון ומשרד הקליטה כשכונות סגורות, לא ניתן היה לממש את המענק הזה.

<צחי דוד: בגלל הניצול הנמוך, וגם השיקולים של משרד הרווחה אליהם צריך להתייחס לגבי הנכונות של שיעורי יוצאי אתיופיה בשכונה מסוימת, נקבע שבכל הישובים שהם במדד סוציו אקונומי 5, ניתן יהיה גם לממש את המענק.

<צחי דוד: רוב הערים האלו היו סגורות.

<צחי דוד: בנוסף, שתי ערים בסוציו אקונומי 4, שנתבקשנו לאשר גם אותן.

<צחי דוד: הבקשה הזו אושרה לפני חודשיים.

<צחי דוד: אני עוד לא יודע להגיד מה הייתה ההשפעה שלה.

<צחי דוד: זה השינוי שבוצע.

<צחי דוד: אנחנו עוקבים אחרי כן ואנחנו מנטרים את זה.

<צחי דוד: גם בג"ץ התייחס לזה.

זבולון כלפה: זה תחום הטיפול שלך?

זבולון כלפה: אני אשמח להרחיב כי אני חושב שהבעיה נמצאת בכלל במקום אחר.

<צחי דוד: בזמנו זה היה האפיון שעלה גם מגורמי המקצוע וגם בכנסת היה דיון, לדעתי בוועדת הקליטה.

<צחי דוד: זה השינוי שבוצע והוא בוצע לפני חודשיים-שלושה.

<צחי דוד: אנחנו בודקים את זה וזה חשוב לנו.

<צחי דוד: תקציבים שניתנו ושיש החלטת ממשלה לגביהם צריכים להיות מבוצעים.

<צחי דוד: אנחנו עושים את ההתאמות הרצויות וזה נושא שבהחלט עוקבים אחריו ונשמח לעדכן בו.

ניסן סלומינסקי: יש עוד שאלות עליהן לא ענית?

יצחק כהן: לי הוא לא ענה.

ניסן סלומינסקי: זה נושא נפרד.

יצחק כהן: אתה לא נותן לו לענות לי.

ניסן סלומינסקי: אמרתי, זה נושא שיעלה בנפרד.

דב חנין: אני שאלתי אותך, התחלת לענות אבל אני רוצה שהתשובה תירשם בפרוטוקול, לגבי אותו סעיף של סיוע לשכר דירה.

דב חנין: לפי מיטב הבנתי האוצר בעצם מעורב, או אולי אפילו מנחה, את אותה ועדת חריגים שקובעת מי יקבל ומי לא יקבל את אותו סיוע.

דב חנין: אתה יכול קצת להסביר לנו איך הדבר הזה עובד.

<צחי דוד: אתה מתכוון את שכר הדירה.

דב חנין: כן.

<צחי דוד: ועדת החריגים לסיוע בשכר דירה, היא באמת אולי הסעיף היחיד – שוב, אני אומר בשליפה – שהוא לא מתנהג כמו שציינתי בתוך סעיף הסיוע.

<צחי דוד: סעיף הסיוע מתנהג לפי כללים.

<צחי דוד: בן אדם בא, מגיע, מבקש, הוא מקבל מה שמגיע לו לפי הזכאות ואת זה נתקצב.

<צחי דוד: סעיף ועדת החריגים הוא סעיף שלכאורה הוא שיקול דעת של פקידים.

<צחי דוד: יש ועדת חריגים בה יושבים אנשי משרד השיכון, אנשי משרד הרווחה, באים אנשים שלא עונים לכללים ומקבלים סיוע.

<צחי דוד: לכן הסעיף הזה הוא היחיד שמתנהג באופן שונה.

<צחי דוד: הוא סעיף שיש לו תקציב מוגדר והוועדה אמורה לעבוד לפי התקציב המוגדר הזה, וכן, זה בתיאום עם האוצר.

<צחי דוד: כשיש גג תקציבי לסעיף מסוים זה בהחלט בתיאום עם האוצר.

<צחי דוד: אני יכול להגיד שבסעיף הספציפי הזה, בכל שנה מארבעת השנים האחרונות, הגיע המשרד והגדלנו.

<צחי דוד: אם תרצו, אני יכול לפרט.

קארין אלהרר: הבעיה היא בעיה עקרונית.

קארין אלהרר: לא יכול להיות שיכתבו נוהל שמקשיח תנאים.

ראובן ריבלין: לא כל אחד יודע איך לפנות לוועדת חריגים.

<צחי דוד: בשנת 2012 התקציב היה 37 מיליון בתחילת השנה והגדלנו אותו ל-46 מיליון וזה מה שנוצל.

יצחק כהן: זה פוגע ברציונל של הוועדה.

יצחק כהן: כל הרעיון הוא לתת להם סמכות לפתרונות שאין להם מענה בקריטריונים.

יצחק כהן: אתה מכניס אותו לתוך סד של תקציב.

<צחי דוד: כל תקציב המדינה הוא בסד של תקציב.

<צחי דוד: יש אילוצי תקציב.

ראובן ריבלין: אין על זה ויכוח.

ראובן ריבלין: אנחנו לא רוצים שתורידו 25 מיליון מהתקציב.

ראובן ריבלין: כל התקציב בנוי על קריטריונים שאישרנו אותם בליל התקציב.

ראובן ריבלין: אני חושב שברמה העקרונית להוריד ממחוסרי דיור 25 מיליון שקלים למטרה הנעלה, אין נעלה יותר מאשר לעזור להם.

<מיטל כהן: שלום לכם.

<מיטל כהן: מחוסרי הדיור, אני קרובה אליהם.

<מיטל כהן: גם אני הייתי מחוסרת דיור.

<מיטל כהן: אני חושבת שהתקציב הזה, אסור לו לעבור למקום אחר אלא הוא צריך להישאר במשרד השיכון.

<מיטל כהן: אם מדברים על ועדות חריגים, רוב ועדות החריגים בכלל לא מאשרות.

<מיטל כהן: אם זה לגבי סיוע בשכר דירה, אני רוצה להגיד לכם שיש אנשים שמקבלים 900 שקלים ובסכום הזה אפילו מחסן אתה לא יכול לשכור.

<מיטל כהן: רוצים להעביר את רשימת הממתינים, למה לקחת את זה מאנשים שאין להם והם אנשים חלשים?

<מיטל כהן: יש כל כך הרבה תופעות ואני עדה להן.

<מיטל כהן: אני יכולה להביא לכאן את החברות שלי שיספרו לכם.

<מיטל כהן: עוד אתמול הייתי נוכחת במצב שאישה עם ילד נכה עפה לרחוב כי לא היה לה כסף לשלם שכירות.

<מיטל כהן: תשקיעו יותר בזה, תגדילו את התקציבים.

<מיטל כהן: זה צריך להישאר במשרד השיכון על מנת לעזור לנו.

<מיטל כהן: אסור להוציא את זה למקום אחר.

ניסן סלומינסקי: תודה.

סתיו שפיר: חשוב לוודא שהם יקבלו את הכסף שכביכול עכשיו רציתם להעביר לצורך לשמו הוכניס התקציב מלכתחילה.

<מיטל כהן: אנשים מגיעים לפת לחם.

ניסן סלומינסקי: אני רוצה שנבין אנחנו ונקבל החלטה.

ניסן סלומינסקי: אני מבין ממכם שכל מי שפונה, חסר דיור, ועונה לקריטריונים, לא חשוב אם יש כסף בתקנה או אין כסף בתקנה, אתם חייבים לשלם.

ניסן סלומינסקי: נקודה.

ניסן סלומינסקי: זה לא משנה אם ייקחו את זה מכאן או לא ייקחו את זה מכאן.

סתיו שפיר: הם מפרסמים את הקריטריונים לגובה התקציב הנמוך ממילא.

ניסן סלומינסקי: הקריטריונים לא קשורים אליו.

ניסן סלומינסקי: הוא לא מפרסם את הקריטריונים.

ניסן סלומינסקי: זה שיש קריטריונים, זה סיפור נפרד.

סתיו שפיר: שיבוא לכאן שר השיכון ונקיים דיון על מצב הדיור ונראה אם צריך לעשות את השינוי הזה או לא.

ראובן ריבלין: אם יהיו עוד 25 מיליון, הקריטריונים ישתנו ויאפשרו לתת לאנשים.

סתיו שפיר: אני לא מבינה איך מנהלים את הדיון הזה רק מול האוצר.

סתיו שפיר: למה לא נמצא כאן נציג משרד השיכון שיכול להסביר לנו?

ניסן סלומינסקי: אנחנו אמרנו שלגבי נושא של קריטריונים, זה לא קשור אליו ולא הוא קובע אותם, נקיים דיון נפרד, על כל הקריטריונים של משרד השיכון לדברים האלה ואת זה נעשה.

ניסן סלומינסקי: אני מדבר כרגע על העברה כספית של סוף השנה.

ניסן סלומינסקי: אפשר לא לאשר אותה, בסדר.

<מיטל כהן: אל תאשרו אותה.

ניסן סלומינסקי: מיטל, תודה.

ניסן סלומינסקי: נתנו לך לדבר.

ניסן סלומינסקי: מספיק.

ניסן סלומינסקי: את לא יכולה להתערב.

<מיטל כהן: אל תאשרו את זה.

<מיטל כהן: למען החלשים.

<מיטל כהן: אנשים מגיעים לחרפת רעב ואתם לא חיים את זה.

ניסן סלומינסקי: בסדר, אנחנו לא חיים את זה.

סתיו שפיר: אתה לא צריך להתייחס בזלזול לאנשים שמגיעים לכאן.

ניסן סלומינסקי: אני מתייחס בזלזול?

ניסן סלומינסקי: נתתי לה לדבר.

סתיו שפיר: מילא שאתה מזלזל בנו, אבל לא בהם.

ניסן סלומינסקי: אני לא מזלזל באף אחד.

סתיו שפיר: לבעיות האישיות שלהם, לא צריך להתייחס בזלזול.

ניסן סלומינסקי: אני מתייחס בזלזול?

ראובן ריבלין: לא.

ראובן ריבלין: זה לא נכון.

סתיו שפיר: זאת לא פעם ראשונה.

יצחק כהן: אתה לא יכול לסתום לו את הפה ולהגיד לו שלא יענה לחבר כנסת.

יצחק כהן: אני שואל שאלה ורוצה תשובה.

ניסן סלומינסקי: אין לי שום בעיה שנחליט שאנחנו לא דנים בזה.

ניסן סלומינסקי: אני אגיד מה אני מבין מכל הסיפור ויכול להיות שאני לא מבין טוב אבל יכול להיות שאני כן מבין.

ניסן סלומינסקי: אני רוצה שנחשוב ביחד ונחליט.

ניסן סלומינסקי: אין לי כאן עניין של קואליציה או אופוזיציה ואין לי שום בעיה להחליט שאנחנו לא דנים בנושא.

יעקב ליצמן: הוא אמר דבר יפה, שכל מי שמבקש, מאשרים לו.

יעקב ליצמן: רק דבר אחד הוא לא הוסיף ואמר כמה זמן הם מחכים, אם יש כסף, כי לפי החוק הוא חייב לתת לכל אחד.

יעקב ליצמן: ככה צריך לחכות שנה וחצי.

יעקב ליצמן: אני יודע מהפניות שמחכים המון זמן, וככה לא צריך לחכות.

ניסן סלומינסקי: בסדר.

ניסן סלומינסקי: צחי, אני שואל שוב.

ניסן סלומינסקי: מבחינת הזמן שחסרי הדיור שמגיע להם מקבלים, יש הבדל אם יש כסף בתקנה או אין כסף בתקנה?

ניסן סלומינסקי: אחרי שאמרת שאתם חייבים לתת לכולם.

<צחי דוד: בגלל שאנחנו מבצעים פניית איזונים בסוף כל שנה והיא מאושרת, חשב המשרד יודע שיהיה לו תקציב.

ניסן סלומינסקי: באמצע השנה.

קארין אלהרר: זה חוזר מנכ"ל של משרד השיכון והם אומרים את זה בריש גלה שהם קובעים את הקריטריונים לפי הכסף שיש להם.

קארין אלהרר: הם לא מסתירים את זה.

קארין אלהרר: עם כל הכבוד, אני לא מקבלת את הטענה הזאת.

דב חנין: לכן אדוני היושב ראש, אנחנו נתקלים במצב, ואני אתן דוגמה, שיכולה לבוא אליך אישה חד הורית, חולה סרטן עם שני ילדים, שמבקשת דירה בדיור הציבורי ואומרים לה שאם את רוצה דירה, תביאי עוד ילד.

קארין אלהרר: יש את ילדי עמידר.

קארין אלהרר: שמעת את זה?

ניסן סלומינסקי: תן לי לשאול עוד פעם.

ניסן סלומינסקי: באמצע השנה מגיעה בקשה שעונה לקריטריונים, נותנים?

<צחי דוד: ודאי.

ניסן סלומינסקי: נותנים לה באותה מהירות אם היה כסף או לא?

סתיו שפיר: השאלה היא מה הקריטריונים.

ניסן סלומינסקי: תני לי לשאול.

סתיו שפיר: זאת השאלה.

סתיו שפיר: מה זה משנה אם יש קריטריונים שלא עונים על הצרכים.

ניסן סלומינסקי: תני לי לשאול את השאלות שלי.

ניסן סלומינסקי: גם לי מותר לשאול.

סתיו שפיר: הקשבתי לכל השאלות שלך.

סתיו שפיר: אני מנסה לכוון אותך לשאלות.

ניסן סלומינסקי: תודה רבה.

ניסן סלומינסקי: אני מאוד שמח.

סתיו שפיר: אני בטוחה שגם אתה כבוד היושב ראש, כחבר כנסת מקבל הרבה מאוד פניות ממחוסרי דיור.

סתיו שפיר: אני בטוחה, כמו כל אחד מאתנו.

סתיו שפיר: אתה יודע שהרבה מהם לא מגיעים ולא עונים לקריטריונים שנקבעו.

ניסן סלומינסקי: מה שאנחנו עושים כאן, אנחנו נלחמים כאן על משהו שכואב לנו בנושא שהוא לא רלוונטי.

סתיו שפיר: למה הוא לא רלוונטי?

ניסן סלומינסקי: נניח שאנחנו משאירים את ה-24 מיליון בסעיף הזה.

סתיו שפיר: זה לא 24 מיליון אלא זה 46 מיליון.

ניסן סלומינסקי: לא ישתנה כלום.

ניסן סלומינסקי: בסוף השנה ייקחו את זה.

ניסן סלומינסקי: אם יגישו בקשות על סכום הרבה יותר גדול, גם יקבלו.

ניסן סלומינסקי: מה שמפריע לנו אלה הם הקריטריונים.

ניסן סלומינסקי: זה לא קשור לסכום.

ניסן סלומינסקי: את הסכום הזה נניח נשאיר או לא נשאיר אותו, אבל זה לא משנה.

ראובן ריבלין: הקריטריונים הם פועל יוצא מגובה התקציב.

יצחק כהן: לא יכול להיות גם חריגים וגם קריטריונים.

ניסן סלומינסקי: רובי, גם לשיטתך, נניח היה תקציב של שלושה מיליארד ולפי זה הם קבעו קריטריונים, כך אתה אומר?

סתיו שפיר: כן.

ניסן סלומינסקי: עכשיו נשארו 24 מיליון.

ניסן סלומינסקי: מה יקרה עכשיו?

ראובן ריבלין: שיוסיפו את זה לקריטריונים של שנה הבאה.

יצחק כהן: ירחיבו את האפשרויות.

ראובן ריבלין: אנחנו נאפשר להעביר את זה לשנה הבאה.

ראובן ריבלין: אנחנו נרשה להם לעשות זאת.

ניסן סלומינסקי: אם לא נאשר עכשיו, האוצר יחייך לעצמו.

יצחק כהן: לא.

יצחק כהן: הוא יעביר את זה לשנה הבאה.

ניסן סלומינסקי: הוא מחייך.

ניסן סלומינסקי: הוא הרוויח מכם עכשיו כסף כי יש סעיפים שהוא רוצה להעביר, לא נאשר, בסעיפים ההם לא יהיה ואת התקנה הזאת בין כה וכה בשנה הבאה הוא ימלא אותה בכמה שצריך.

יעקב ליצמן: לא נאשר שום העברה למשרד השיכון אם הוא ישנה.

ניסן סלומינסקי: הוא מבקש כאן עכשיו, בסוף שנה, להעביר מכאן להעברה אחרת שאנחנו רוצים אותה.

סתיו שפיר: זה לא כל מה שהוא מבקש.

ניסן סלומינסקי: אני רק אומר שאם לא נאשר את זה, האוצר מחייך.

סתיו שפיר: זה לא כך.

סתיו שפיר: אנחנו יכולים לראות את התמונה הכוללת.

סתיו שפיר: אנחנו יכולים לראות שבשבועות האחרונים עברו כבר כמה פעמים מיליונים מתקציב משרד השיכון לתקציבים אחרים.

סתיו שפיר: את זה אנחנו רואים.

יעקב ליצמן: יש עוד העברה.

סתיו שפיר: כאן רוצים להעביר 48 מיליון וזה סכום ענק.

סתיו שפיר: ניסן, אני הקשבתי לך, כבד גם אותי כשאני מדברת.

סתיו שפיר: תקשיב, גם אם אתה לא מסכים אתי.

סתיו שפיר: יש לנו כאן בעיה.

סתיו שפיר: התקציב הזה, כמו שמנסים להגיד לך כאן כל חברי הוועדה ולא רק אנחנו מהאופוזיציה, הנודניקים, מנסים להסביר לך ואני בטוחה שגם אתה מבין כי אתה מספיק אינטליגנטי, התקציב הזה נקבע ועל פי גובה התקציב נקבעים גם הקריטריונים.

סתיו שפיר: אם השנה אנחנו מאשרים להם להעביר עוד נתח גדול מהתקציב הזה, עשרה אחוזים מהתקציב המקורי, מאפשרים להם להעביר אותו, להעיף אותו למקום אחר, אנחנו בעצם מעבירים להם את המסר שגם בשנה הבאה הם יכולים עוד לצמצם את הקריטריונים ולהקטין את הבסיס.

סתיו שפיר: זה מה שאנחנו אומרים להם וזה מה שאנחנו עכשיו חברי הוועדה מנסים למנוע.

סתיו שפיר: יש לזה חשיבות לא רק בגלל אחריות הוועדה אלא גם כלפי התקציב כולו לשנה הבאה.

סתיו שפיר: כאן, אם יש לנו איזושהי אי הסכמה, בואו נתכבד ונזמין את משרד השיכון לדבר ונדבר אתם גם על הקריטריונים וגם על התקציב.

יעקב ליצמן: זה סביר.

יעקב ליצמן: להזמין את המנכ"ל, זה סביר.

סתיו שפיר: לפני שאנחנו הולכים לשינויים.

ניסן סלומינסקי: אני אומר שוב פעם את דברי ואחר כך כנראה אני אוריד את זה כי כנראה זה מה שחבריי רוצים אבל אני חי ומכיר את המערכת.

דב חנין: מכובדי, הצעה, לפני שאתה מסכם.

דב חנין: ההצעה שלי אדוני כוללת שני מרכיבים.

דב חנין: דבר ראשון, הוועדה יכולה, כמו שאדוני בוודאי יודע הרבה יותר טוב ממני, לדרוש ממשרד השיכון לאשר שבשנה הבאה יוסף הסכום הזה בסיוע לחסרי דירה בהשוואה לתקציב המדינה.

ראובן ריבלין: זה אותו הדבר.

יצחק כהן: צחי, הבסיס ישתנה?

יעקב ליצמן: לא, הוא יוריד את זה מהרזרבות.

דב חנין: האפשרות השנייה שיש לוועדה היא לקבל החלטה שלא תאשר את ההעברה הזאת, אבל כדי לאפשר שכל הסעיפים האחרים יקבלו גם את הכסף המגיע להם, שהוועדה תודיע שמעכשיו היא מסרבת להעביר יותר כספים מתקציב משרד השיכון לרזרבה או לכל מיני משרדים.

יעקב ליצמן: זה עוד חמש דקות.

דב חנין: אני יודע.

ראובן ריבלין: היה כבר חלק שאישרנו.

דב חנין: מה שאושר, אושר.

<צחי דוד: אולי לא הסברתי קודם כמו שצריך ואני אסביר שוב.

<צחי דוד: תבינו את המשמעות של האמירה הזאת.

<צחי דוד: תקציב הסיוע מתנהל מבחינת הזכאים באופן שבו אין חיכוך, נקרא לזה כך, בינם לבין התקציב.

<צחי דוד: בן אדם מגיע לקבל, הוא זכאי לקבל.

<צחי דוד: ההתנהלות הזאת גוזרת על האוצר להיות שמרן בתקצוב ולכן בתקנות מסוימות ייווצרו עודפים.

דב חנין: שמרן גם בקריטריונים.

<צחי דוד: לא.

<צחי דוד: תפריד בין הדברים.

<צחי דוד: זה נכון שכאשר קובעים קריטריונים, באים ואומרים יש כך וכך מיליוני שקלים ונקבע קריטריונים בהתאם אבל יש את העניין של חריגה.

<צחי דוד: קבענו קריטריונים, למיטב ידיעתנו היו אמורים לצאת שלושים מיליון שקלים, יצאו ארבעים, הסיכום בינינו לבין משרד השיכון הוא שצריכים לצאת ארבעים, צריכים לצאת עכשיו חמישים מיליון לסיוע בשכר דירה וזאת לא בעיה של משרד השיכון אלא בעיה של משרד האוצר.

<צחי דוד: אם נגמר הכסף בכל סעיף 42, משרד האוצר יתכבד, ימצא מהרזרבות שלו ו יגדיל את התקציב.

<צחי דוד: אם האמירה של ועדת הכספים כלפי משרד האוצר היא שאנחנו את ההתנהלות הזאת, הנוהל הזה בין משרד השיכון לבין משרד האוצר, לא נאפשר, המשמעות מבחינתנו תהיה - - -

יעקב ליצמן: זה איום?

<צחי דוד: זה לא איום.

יעקב ליצמן: זה איום?

<צחי דוד: זה לא איום.

יעקב ליצמן: זה איום.

יעקב ליצמן: עלינו לא מאיימים.

יעקב ליצמן: צחי, אני לא אוהב את זה.

יעקב ליצמן: אל תאיים עלינו.

<צחי דוד: אני לא מאיים.

ניסן סלומינסקי: רבותיי, נגמר הסיפור.

ניסן סלומינסקי: אני מציע לחבריי שתי הצעות ונעשה או כך או כך.

קארין אלהרר: אני מבקשת שיבוא מנכ"ל משרד השיכון.

ניסן סלומינסקי: לא עכשיו.

ניסן סלומינסקי: אנחנו עכשיו בהעברת כספים ואין לנו זמן לשום דבר.

ניסן סלומינסקי: בזה אפשר לקיים דיון, ואמרנו שנקיים דיון, בהמשך.

ניסן סלומינסקי: נדון בקריטריונים.

ניסן סלומינסקי: עכשיו יש העברה כספית.

ניסן סלומינסקי: מהיכרותי איך המערכת עובדת אם לא נאשר את הדבר הזה עכשיו, אנחנו פעלנו נגד האינטרס שכולנו רוצים לייצג.

ניסן סלומינסקי: מה שיקרה זה שהדברים האלה לא יעברו לאותן תקנות שאפשר עוד להעביר והן צריכות את זה, ומצד שני התקציב של חסרי הדיור בשנה הבאה בין כה יהיה – גם אם נעביר את הכסף, אז בסך הכול עזרנו להם במה שהם תכננו ושהם חייבים לעשות כי הם חייבים לכל חסר דיור לתת את הפתרון שלו.

ניסן סלומינסקי: אם לא נאשר את זה, בסך הכול מנענו בתקנות בהן חסר ולא הרווחנו כלום בתקנה הזאת כי בשנה הבאה בין כה וכה הם חייבים למלא ואסור שיהיה אדם אחד שיענה על הקריטריונים ולא יקבל.

עפר שלח: אדם שעונה לקריטריונים.

ניסן סלומינסקי: הרי הקריטריונים נקבעו עם הכסף הזה ונשאר עודף.

ניסן סלומינסקי: הכוונה שאין אנשים שעונים לקריטריונים.

ניסן סלומינסקי: אם היו, היו מוציאים את הכסף.

ראובן ריבלין: אני בעד שר השיכון.

ראובן ריבלין: שר השיכון עושה עבודת קודש בנושא הזה.

ניסן סלומינסקי: הוא אומר שאין אדם שבא ולא מקבל.

ניסן סלומינסקי: גם אם היה חוסר, הוא היה מקבל.

ניסן סלומינסקי: על הקריטריונים עצמם אנחנו נצטרך לדון בנפרד.

עפר שלח: צריכים להיות קריטריונים כאלה שיותר אנשים יקבלו את הכסף.

ניסן סלומינסקי: אני מדבר כרגע על ההעברה ולא על הקריטריונים.

ניסן סלומינסקי: אם אנחנו נניח לא מעבירים את זה, האוצר הרוויח והפסדנו באותן תקנות שגם הן חשובות.

ניסן סלומינסקי: סתם הפסדנו.

עפר שלח: האם יש לנו דרך לגרום לזה שאנחנו נגיד להם לשנה הבאה להגדיל?

ניסן סלומינסקי: הדרך היא דיון על הקריטריונים ולא דרך ההעברה, כי כאן הם ישמחו.

יצחק כהן: אם אנחנו נעצור את זה, המשמעות היא שהסעיפים שצריכים לקבל את הכסף הזה לא יקבלו את הכסף הזה וזה לא טוב כי זה סוף שנה.

יצחק כהן: מה שדב הציע, בואו נעביר את זה אבל נדאג ונודיע שהכסף הזה יבוא מיד בחזרה לנושא.

ניסן סלומינסקי: אני מסכים.

ניסן סלומינסקי: אנחנו נאשר את זה ואתה תודיע ואנחנו נוודא שב-2014 הסכום הזה של 24 מיליון יחזור לנושא של סיוע בשכר דירה.

קארין אלהרר: כתוספת תקציבית.

קארין אלהרר: לא במקום.

ניסן סלומינסקי: אני לא יודע אם אתה יודע לתת תשובה, אז יש שתי אפשרויות.

ניסן סלומינסקי: אנחנו נאשר את זה ואני אגיש רביזיה.

ניסן סלומינסקי: ברגע שאתה תיתן לי תשובה אחרי שתבדוק שזה בסדר, אני אסיר את הרביזיה.

ראובן ריבלין: בסדר גמור.

יעקב ליצמן: אנחנו שותפים לרביזיה?

קארין אלהרר: כולם.

ניסן סלומינסקי: לא.

ניסן סלומינסקי: רק אחד.

ניסן סלומינסקי: אני אומר מה התנאי.

יעקב ליצמן: אני מתחייב לך שגם אני מוריד.

סתיו שפיר: גם אני אגיש רביזיה.

סתיו שפיר: גם אני אשמח לקבל תשובה.

ניסן סלומינסקי: אתם רוצים שאני אוריד את הרביזיה?

סתיו שפיר: אני מצטרפת אליך.

ניסן סלומינסקי: מחר תדרשי ממנו עוד מיליון דברים אחרים.

סתיו שפיר: אני רוצה לוודא שההבטחה הזאת מתקיימת.

ניסן סלומינסקי: איך תוודאי?

סתיו שפיר: על סמך התשובות שאתה תקבל.

ניסן סלומינסקי: נניח שהם אומרים מחר שכן.

יעקב ליצמן: אתה יכול להצביע על הרביזיות מחר ב-9 בבוקר.

יעקב ליצמן: למה אתה מתעקש?

ניסן סלומינסקי: כי מחר אין זמן.

יעקב ליצמן: סתיו, תגידי שאם הוא מקבל את התשובה, אנחנו מורידים את הרביזיה.

ניסן סלומינסקי: היא אומרת שהיא רוצה לוודא.

יצחק כהן: רק אתה ברביזיה.

יצחק כהן: די.

סתיו שפיר: לא, אני מצטערת.

סתיו שפיר: אני רוצה להיות חלק מהרביזיה הזאת.

סתיו שפיר: אני רוצה לוודא שהתשובה היא מספיק טובה.

סתיו שפיר: מצטערת.

ניסן סלומינסקי: איך תוודאי?

סתיו שפיר: אני אשמע אותך, אקשיב לך ברוב קשב ויחד נסיר את הרביזיות.

ניסן סלומינסקי: ונניח את תגידי שאת רוצה לראות בתקציב עצמו?

סתיו שפיר: מבטיחה לך.

סתיו שפיר: אני רוצה לוודא שהדבר הזה מתקיים.

סתיו שפיר: אני לא מבינה ממה אתה חושש.

ניסן סלומינסקי: אני יודע את הדרישות.

ניסן סלומינסקי: מחר יגידו שרוצים לראות שזה מופיע בפנים וזה צריך לעבור עכשיו.

אלעזר שטרן: על הרביזיה שלה אתה יכול להצביע בעוד חצי שעה.

ניסן סלומינסקי: לא.

ניסן סלומינסקי: זה לא מכובד.

ניסן סלומינסקי: אני עושה את זה בשם כולם ולא בשם עצמי.

סתיו שפיר: מה הבעיה?

סתיו שפיר: אני אקבל את התשובה.

סתיו שפיר: מאחר וביני לבין ניסן יש איזושהי הסכמה בסיסית – אגב, לניסן מול כל הוועדה כרגע, כנראה – לגבי הקשר בין קביעת הקריטריונים לבין גובה התקציב, אני רוצה, ואני חושבת שזה גם חשוב שחברי הכנסת ידעו.

ניסן סלומינסקי: את רוצה שיאמרו שמשנים את הקריטריונים?

סתיו שפיר: לא.

סתיו שפיר: ממש לא.

סתיו שפיר: אני רוצה לוודא שהכסף הזה באמת חוזר לסעיף.

ניסן סלומינסקי: איך תוודאי את זה?

סתיו שפיר: איך אתה תוודא את זה?

ניסן סלומינסקי: אני לא אוודא.

ניסן סלומינסקי: אם הוא יגיד לי שהוא סיכם את זה אתם, בשבילי זה מספיק.

ניסן סלומינסקי: אין לי דרך אחרת.

סתיו שפיר: אני רוצה לראות את הסיכום הזה.

ניסן סלומינסקי: לא לראות.

ניסן סלומינסקי: הוא אומר לי את זה.

ניסן סלומינסקי: הוא לא מראה וגם לא תראי את זה בתקציב.

סתיו שפיר: כרגע הוא לא אומר את זה.

ראובן ריבלין: 25 מיליון זה עוד חמישים דירות.

ניסן סלומינסקי: מדובר כאן על שכר דירה.

ראובן ריבלין: בשכר דירה, זה עוד 250 דירות.

ראובן ריבלין: המשמעות היא שעוד 250 אנשים יכולים לקבל.

ניסן סלומינסקי: אנחנו אומרים שאנחנו רוצים להוסיף את זה.

ניסן סלומינסקי: הוא ילך למי שהוא צריך ללכת ויחזור אלינו עם תשובה.

ניסן סלומינסקי: הם יאמרו שהם קיבלו ומבחינתי זה מספיק.

ניסן סלומינסקי: תבוא סתיו ותגיד שהיא רוצה לוודא.

ניסן סלומינסקי: מה זה נקרא לוודא?

סתיו שפיר: שלח לנו תשובה בכתב.

ניסן סלומינסקי: אני יודע למה אנחנו נכנסים.

סתיו שפיר: בכתב זה בושה?

ניסן סלומינסקי: לא, לא בושה.

ניסן סלומינסקי: לא כלום.

ניסן סלומינסקי: אני יודע למה אני נכנס.

ניסן סלומינסקי: הרי אני מכיר.

ניסן סלומינסקי: לכן אני לא מסכים.

סתיו שפיר: ניסן כרגע אמר שנאשר את זה, הוא ישמע איזשהו אישור שיגיע מאגף התקציבים.

ניסן סלומינסקי: למה איזשהו אישור?

סתיו שפיר: אתה אומר לי שאתה לא רוצה לקבל את האישור הזה בכתב.

ניסן סלומינסקי: אני לא רוצה בכתב.

ניסן סלומינסקי: אנחנו צריכים לאשר את זה לפני סוף התקציב.

סתיו שפיר: אתה עושה צחוק.

ניסן סלומינסקי: לא.

ניסן סלומינסקי: אני לא עושה צחוק.

ניסן סלומינסקי: את עושה צחוק.

ניסן סלומינסקי: ברגע שהוא אומר לי שהוא מחזיר, זה מספיק.

סתיו שפיר: אתה כאילו סוגר אתם איזשהו דיל.

יעקב ליצמן: אנחנו נודיע שאם לא החזירו את הכסף, אין העברה למשרד השיכון.

סתיו שפיר: כל מי שתכנן להצביע בעד, מרמים אתכם.

ניסן סלומינסקי: עד שיוציאו בכתב, תיגמר השנה.

ניסן סלומינסקי: ראשית, אנחנו לא עובדים כך, אבל שנית, עד שיוציאו, תיגמר השנה.

ניסן סלומינסקי: יש לנו יומיים.

ניסן סלומינסקי: אם זה לא עובר, הסיפור נגמר.

סתיו שפיר: שיוציאו את זה היום.

קארין אלהרר: סתיו, הוא מתחייב לפרוטוקול.

סתיו שפיר: אם אפשר להגיש פניות תקציביות ולהעביר אותן לוועדה בפער של 12 שעות, בטוח יכול גם אגף התקציבים המכובד לשבת ולכתוב תשובה.

ניסן סלומינסקי: אני מכיר את המערכת.

ניסן סלומינסקי: בסדר.

יצחק כהן: ניסן, קודם נשמעו כאן אמירות של חברי הרב ליצמן כאילו צחי מאיים.

יצחק כהן: צחי לא מאיים.

יצחק כהן: צחי מסביר מצב שאם ההעברה הזאת לא תעבור, החשב לא יוכל לאשר.

יצחק כהן: צחי לא מאיים.

יצחק כהן: צחי הוא פקיד נאמן ומקצועי והוא לא מאיים.

יעקב ליצמן: לזה גם אני מסכים אתך אבל מה שהוא אמר, זה איום.

יצחק כהן: לא.

יצחק כהן: זה לא איום.

ניסן סלומינסקי: לא רק שזה לא איום אלא זאת אמת פשוטה.

יצחק כהן: הוא לא מאיים.

ניסן סלומינסקי: ליצמן טעה וכולנו יודעים את זה.

יעקב ליצמן: הוא בחור טוב, אבל זה לא שייך לעניין.

סתיו שפיר: אני רוצה לומר לחברים שאין כאן באמת הסכם, כל עוד ההסכם הזה הוא לא ברור וודאי.

סתיו שפיר: האמירה הרופפת הזאת כאילו אתה תשמע אחר כך מהאוצר איזושהי הבטחה שבכלל לא תגיע לחברי הוועדה.

קארין אלהרר: אבל הרפרנט יבוא לוועדה.

ניסן סלומינסקי: אני מציע הצעה ואת תציעי את ההצעה שאת רוצה ונצביע.

יצחק כהן: תציע את ההצעה שלי.

ראובן ריבלין: ההצעה של דב חנין.

סתיו שפיר: אני מסכימה להצעה של דב חנין אבל אני רוצה לוודא אותה ולכן אני מצטרפת לרביזיה.

קארין אלהרר: להצעה של דב חנין, אבל שהרפרנט יבוא ויצהיר לפרוטוקול כך יהיה בשנה הבאה.

קארין אלהרר: זה מקובל?

סתיו שפיר: ורק אז נסיר את הרביזיה.

קארין אלהרר: כן.

קארין אלהרר: רק אז נסיר את הרביזיות.

סתיו שפיר: אם ניסן מסכים לא להעלות את הרביזיות להצבעה עד שלא מגיע לכאן הרפרנט ומצהיר את זה לפרוטוקול, בשמחה.

קארין אלהרר: אנחנו לא נצביע על זה.

ראובן ריבלין: דרך אגב, גם אם יצהירו את כל ההצהרות, זה עוד לא אומר שבשנה הבאה הם יעשו את זה.

סתיו שפיר: נכון, אבל לפחות יהיה לנו משהו.

ראובן ריבלין: חוק התקציב הוא יותר גדול מכולם.

ניסן סלומינסקי: יש לו קריטריונים - ואנחנו נעשה דיון אם אנחנו יכולים לשנות אותם או לא – שאתם הוא עבד שנה.

ניסן סלומינסקי: היום למשרדים יש עודף ויכולים לא לגעת בו אלא לקחת אותו ולשאוב אותו אבל אפשר להעביר אותו למקומות טובים.

קארין אלהרר: ניסן, אתה ותיק ממני לפחות ביום אחד ואתה יודע טוב ממני שאין מה לעשות, אם אנחנו לא נדון בעניין הזה ונציף אותו כשבאות העברות תקציביות, אחרי כן אנחנו נצטרך לרדוף אחריהם.

קארין אלהרר: עכשיו יש לנו שעת כושר.

ניסן סלומינסקי: אני מסכים להעלות את הדיון.

ראובן ריבלין: עכשיו אנחנו מדברים על אותו הדבר.

ראובן ריבלין: ברמה העקרונית אנחנו מצביעים על ההצעה עם הרביזיה שלו.

ניסן סלומינסקי: ההסתייגות תהיה שלי.

ראובן ריבלין: אין לי בעיה.

ראובן ריבלין: אם אנחנו נהיה משוכנעים שהכול בסדר, תצביע על הרביזיה.

ראובן ריבלין: אתה תסיר את שלך, נצביע על הרביזיות האחרות ונגמור את העניין.

ראובן ריבלין: אני לא מבין מה ההתעקשות עכשיו.

ניסן סלומינסקי: אנחנו מצביעים על אישור העברה מספר 434.

ניסן סלומינסקי: אני אגיש רביזיה שתהיה כפופה לכך שהתקציב של ה-24 מיליון שקלים יעבור באותו סעיף לשנה הבאה.

סתיו שפיר: אני מצטרפת ומוסיפה לא רק את ה-24 מיליון אלא גם את ה-22 מיליון של הסיוע המיוחד.

ניסן סלומינסקי: לא אכפת לי.

ניסן סלומינסקי: בסדר.

ראובן ריבלין: יש הסתייגות אחת של יצחק כהן ויש עוד אחת.

יעקב ליצמן: הנוהל הוא שאי אפשר לעשות פעמיים שתי הצבעות על הסתייגות אחת.

יצחק כהן: אלה סעיפים שונים.

יעקב ליצמן: אלה לא סעיפים שונים.

ראובן ריבלין: אם הראשונה לא תתקבל, נצביע על השנייה.

יעקב ליצמן: אי אפשר לרמות את עצמנו.

ניסן סלומינסקי: זאת דוגמה לכך אני רוצה שרק אני אגיש רביזיה.

ניסן סלומינסקי: זה לא ייגמר.

יעקב ליצמן: אי אפשר להגיד שעל סעיף מסוים מגישים הסתייגות ועל סעיף אחר לא.

ניסן סלומינסקי: רבותיי, אני מציע לאשר את פנייה 434.

ניסן סלומינסקי: אם הפנייה תאושר, אני אודיע שאני מגיש רביזיה.

יעקב ליצמן: אתה לא יכול להצביע בעד אם אתה מגיש רביזיה.

ניסן סלומינסקי: בדקנו עם הייעוץ המשפטי ואמרו כן.

ניסן סלומינסקי: היועץ המשפטי אמר כן.

יעקב ליצמן: באישון לילה.

סתיו שפיר: למה לא יושב יועץ משפטי בוועדה?

ניסן סלומינסקי: בישיבה הקודמת שאלו את היועץ המשפטי והתשובה הייתה כן, אפשר.

יעקב ליצמן: אני מבקש רביזיה על ההחלטה הזאת.

ניסן סלומינסקי: רבותיי, בואו נתקדם.

דב חנין: אדוני היושב ראש, אם מותר לי להביע את דעתי המשפטית במשפט.

דב חנין: אני חושב שעמדתו של היועץ המשפטי נוגעת לסיטואציה אחרת.

דב חנין: חבר כנסת יכול להצביע בעד משהו ולאחר כמה דקות הוא מהרהר בנושא ומגיע למסקנה שהוא טעה ולכן הוא מגיש רביזיה וזה בסדר.

דב חנין: אבל אני חושב שיש בעיה, ואני לא חושב שהיועץ המשפטי לכנסת הכיר בסיטואציה בה מראש חבר הכנסת מצביע בעד ומגיש רביזיה.

ניסן סלומינסקי: כדי למנוע ספק, אני לא אצביע.

ניסן סלומינסקי: אני רק אומר שבדקנו בשבוע שעבר ואמרו שאפשר.

יעקב ליצמן: הם שינו את כללי המשחק באמצע המשחק.

רוברט אילטוב: אני רוצה להתייחס בדיוק לאותה נקודה של דב חנין.

רוברט אילטוב: אני ביקשתי לבדוק את הנושא הזה ואכן קיבלנו תשובה שבמקרה שהצבעת בעד, עדיין מותר לך להגיש רביזיה.

רוברט אילטוב: מותר לך להגיש רביזיה ואם אתה באת ואמרת שיעבירו לך חומר שאתה רוצה לראות, ואם אתה תשתכנע שאתה רוצה לשנות את דעתך, מותר לך להגיש רביזיה.

רוברט אילטוב: לכן מה שאתה אומר דב חנין, זה לא רלוונטי.

ניסן סלומינסקי: בסדר.

ניסן סלומינסקי: לא חשוב.

ניסן סלומינסקי: כדי למנוע ספק, אני לא אצביע.

ניסן סלומינסקי: מי בעד אישור פנייה מספר 434?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 5

ניסן סלומינסקי: העברה מספר 434 נתקבלה.

סתיו שפיר: על מה מצביעים?

ניסן סלומינסקי: מצביעים על הפנייה ואחר כך אני אגיש רביזיה שאני אסיר אותה בתנאי שיסכימו להעביר את הכסף.

סתיו שפיר: אני מתנגדת לזה ומצטרפת לרביזיה שלך.

ניסן סלומינסקי: ההעברה אושרה.

ניסן סלומינסקי: אני מגיש רביזיה אותה אני אסיר לאחר שיודיעו לי ש-24 מיליון, סיוע למחוסרי דיור, יעברו לשנת 2014.

סתיו שפיר: 48 מיליון.

ניסן סלומינסקי: אני אמרתי מה שאמרתי.

סתיו שפיר: רביזיה.

ניסן סלומינסקי: פנייה מספר 435.

<חנן פריצקי: תקציבן משרד הרווחה.

<חנן פריצקי: הבקשה נועדה לעשות התאמות ואיזונים בתקציב משרד הרווחה.

<חנן פריצקי: זאת בקשה פנימית.

<חנן פריצקי: איזונים בין כל הסעיפים הגירעוניים שיש לנו בסעיף לבין התקנות בהן יש יתרות.

<חנן פריצקי: אנחנו מדברים על עשרות תקנות בהן יש שבעה מיליון שקלים לטובת נכים, שלושה מיליון שקלים שירות קהילתי לטובת טיפול בקהילת העיוורים, ארבעה וחצי מיליון שקלים לטובת מסגרות קהילתיות לזקנים, ארבעה מיליון שקלים לטובת הסעות לאנשים בעלי פיגור וכן הלאה וכן הלאה.

<חנן פריצקי: כמו שאמרתי, הבקשה הזאת נועדה לעשות תיאום בין כל הסעיפים והיא מאזנת את תקציב משרד הרווחה.

קארין אלהרר: בעד.

ניסן סלומינסקי: מי בעד אישור פנייה מספר 435?

סתיו שפיר: רגע.

סתיו שפיר: לא ראינו במה מדובר.

סתיו שפיר: תנו לנו לעבור על הפרטים.

ניסן סלומינסקי: מי בעד לאשר?

סתיו שפיר: ניסן, אין זמן לשאלות יותר?

סתיו שפיר: ההצגה של הנושאים הייתה מאוד דלה.

סתיו שפיר: אני רוצה לעבור רגע על הטבלה ונראה שאנחנו לא מחסירים כאן משהו.

סתיו שפיר: אפשר להמתין שתי דקות.

ניסן סלומינסקי: אפשר להמתין שתי דקות, אבל לא יותר.

סתיו שפיר: תודה רבה.

סתיו שפיר: בינתיים הוא יכול להרחיב אם הוא רוצה.

סתיו שפיר: אני מציעה לכולכם לעבור על הטבלאות.

ראובן ריבלין: זה כשר לחלוטין.

סתיו שפיר: אתם מורידים עשרים מיליון שקלים מהשירות לילד ונוער חוץ ביתי.

סתיו שפיר: אתם מורידים חמישה מיליון שקלים מהשירות לילד ונוער, טיפול קהילתי.

סתיו שפיר: אני מבינה שאנחנו מדברים כאן על שינויים פנימיים והם כביכול קטנים, אבל מעניין אותי רק למה הם נעשים עכשיו.

<חנן פריצקי: אני אסביר.

<חנן פריצקי: תקציב משרד הרווחה, אופי הפעילות בו, מדובר על קניית שירותים במאות ואלפי שירותים שקיימים במשרד.

<חנן פריצקי: אין שום אפשרות לחזות בתחילת שנה באופן מלא במאה אחוזים את השירותים בכל נושא ונושא.

<חנן פריצקי: במהלך השנה, ככל שאנחנו מגיעים לסופה, אנחנו מבצעים התאמות כך שבסופו של דבר אכן יש מספר מיליוני שקלים שעוברים מתקנות לתקנות אבל אופי השירותים הוא כזה שזה בלתי אפשרי לתחזית מראש.

<חנן פריצקי: זה לא שאת תגידי לי היום שב-2014 אני אסדר את זה ואני יכול להתחייב שאני אבוא בסוף שנה ואני אגיד לך שהכול מושלם.

סתיו שפיר: איך בינתיים אתם משלמים להם?

<חנן פריצקי: ככל שאנחנו מתקדמים, אנחנו מקבלים אישורים מהחשבות על סמך זה שאנחנו מעבירים מתקנה אחת לתקנה שנייה.

<חנן פריצקי: השנה זה היה יותר מסובך, דווקא בגלל שהתקציב הצטמצם לחמישה חודשים, אבל זה מבוסס על יחסי עבודה בינינו לבין החשבת תוך כדי פעילויות, כאשר אנחנו עובדים על תקנה אחת בה אנחנו נותנים דרגות חופש ותקנה אחת אנחנו משחררים פחות.

<חנן פריצקי: עדיין יש בתקנות היום מספר פעולות שעד שהאישור הזה לא יקרה, הם לא יצאו החוצה.

<חנן פריצקי: זה חלק מההסכמות שיש לנו.

<חנן פריצקי: ברגע שהאישור הזה יעבור, חלק מהפעילות ישולם.

סתיו שפיר: חבל שלא היית כאן אתמול כשהעברנו 150 מיליון מהתקציב שלכם.

<חנן פריצקי: הייתי גם אתמול את ה-150 מיליון שהעבירו ממשרד הרווחה אחרי כן החזירו.

<חנן פריצקי: לקחו 149 והחזירו 153 מיליון.

<חנן פריצקי: העברנו את כל התקנות לתקנות קשיחות.

ניסן סלומינסקי: מי בעד פנייה מספר 435?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 435 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 438 עד 440.

ניסן סלומינסקי: רשות המים.

<ניר שקד: רשות המים.

<ניר שקד: מדובר כאן על שלוש העברות ששלושתן במסגרת תקציב פיתוח משק הביוב ברשות המים.

<ניר שקד: שלוש העברות ממשרדי ממשלה שונים.

<ניר שקד: יש כאן העברה אחת של משרד הכלכלה בגין ההשתתפות שלו בפרויקט פיתוח אזורי תעשייה, גם בקצרין וגם בתפן.

<ניר שקד: העברה שנייה היא השתתפות של משרד הביטחון בתכנון מט"ש סהרונים לקליטת השוהים בקציעות.

<ניר שקד: העברה שלישית היא השתתפות של משרד השיכון בחלק שלו בתקציב הרחבת מט"ש עירון לקליטת שפכי העיר החדשה שנבנית בחריש.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 438 עד 440 נתקבלו.

ניסן סלומינסקי: ההעברות אושרו.

ניסן סלומינסקי: אני רוצה להזכיר לחברי הוועדה שאנחנו עובדים היום עד 3:30.

רוברט אילטוב: אתה יודע שיש לי היום עוד שש ועדות?

אלעזר שטרן: לפני שבוע באנו לכאן ואתה ביטלת את הישיבה.

אלעזר שטרן: אם זה כל כך דחוף, איך לפני שבוע ביטלת את הישיבה?

ניסן סלומינסקי: לי זה דחוף?

ניסן סלומינסקי: זה דחוף למשרדים.

אלעזר שטרן: אני אומר לך את האמת, זה לא אחראי.

ניסן סלומינסקי: יכול להיות.

ראובן ריבלין: פוליטיקה אחרי הישיבה.

ניסן סלומינסקי: גם ביום שלישי ישבנו.

ניסן סלומינסקי: זה דחוף, אבל לפעמים קורים דברים.

אלעזר שטרן: אני רק אומר שאם יש ועדת מזון שאנחנו חברים בה ובאותו זמן אתה מקיים ישיבות כאלה, זה בעיה.

ניסן סלומינסקי: הם עושים באותו זמן.

ניסן סלומינסקי: ועדת מזון, דצמבר לא מכתיב לה.

אלעזר שטרן: אין לך מושג כמה אתה משכנע אותי אבל לפני שבוע לא היה דיון ודצמבר לא השתנה.

ניסן סלומינסקי: לא ניסיתי לשכנע אותך.

ניסן סלומינסקי: חכה, יגיע הרגע שגם אתה תעשה איזו מחאה.

אלעזר שטרן: אבל לא כשאתה אומר לי כמה דצמבר דחוף.

ניסן סלומינסקי: פנייה מספר 441.

<איתי טמקין: מדובר בסעיף 84, סעיף תשלום החובות של מדינת ישראל, דרכו אגף החשב הכללי בעצם מנהל את מדיניות ניהול החוב שלו.

<איתי טמקין: מדובר בסעיף שסדר הגודל שלו פחות או יותר הוא 95 מיליארד שקלים בשנת 2013.

<איתי טמקין: תוך כדי השנה חלים שינויים במספר משתנים מקרו כלכליים שיכולים להשפיע על ההרכב לעומת מה שנחזה בעת בניית התקציב גם בתקופת זמן של חמישה חודשים.

<איתי טמקין: לצורך כך נדרשת התאמה טכנית בין הסעיפים על מנת שאגף החשב הכללי יוכל לשלם את תשלום החובות בהתאם למדיניות הנוכחית שלו.

עפר שלח: מה עם המלוות האחרים שמקבלים את הכסף?

עפר שלח: ברור לנו כאן על מה אנחנו משלמים פחות אבל על מה אנחנו משלמים יותר?

<איתי טמקין: יש שם הרבה דברים שהרישום שלהם פשוט מבחינה טכנית, כמו אגרות חוב שצוברות ולא משלמות ריבית לאורך חיי איגרת החוב ורק בסוף איגרת החוב הן משלמות את כל הריבית, ואז יש כאן התאמה טכנית שהריבית נרשמת במקום אחד ובצד שני נרשמת איגרת החוב.

<איתי טמקין: מדובר בהתאמות טכניות לחלוטין.

<איתי טמקין: אני יכול להעביר תשובות יותר מפורטות מאגף החשב הכללי לגבי איזה אגרות חוב ספציפיות.

אלעזר שטרן: אני קיבלתי תשובות אחרות מזה, אבל הן מספקות אותי.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 441 נתקבלה.

ניסן סלומינסקי: פנייה מספר 441 אושרה.

ניסן סלומינסקי: פניות מספר 442 ו-443.

<ניר אמסל: מדובר בהעברת תקן מהמשרד לשיתוף פעולה אזורי לבית הנשיא, תקן נהג נשיא המדינה.

מיכל בירן: למה הוא שם?

<ניר אמסל: נשיא המדינה, עת שימש בתפקידו כשר לשיתוף פעולה אזורי, הגיע עם הנהג שלו ועם התקן.

רוברט אילטוב: עברו כמעט שבע שנים.

ניסן סלומינסקי: אני יודע.

ניסן סלומינסקי: לכן אני רוצה להבין.

רוברט אילטוב: חל על זה חוק ההתיישנות.

<ניר אמסל: נשיא המדינה כיום שימש בעברו כשר לשיתוף פעולה אזורי.

<ניר אמסל: כשהוא היה השר לשיתוף פעולה אזורי, הוא הגיע עם הנהג שלו ועם התקן של הנהג למשרד לשיתוף פעולה אזורי ולכן הוא רשום שם.

<ניר אמסל: לאחר מכן, כאשר מונה לנשיא המדינה, הנהג עבר עמו וכרגע זה גם עם התקן.

<ניר אמסל: עד היום לא כמה פעמים יצטרכו להעביר את התקן.

<ניר אמסל: המשרד לשיתוף פעולה אזורי ציפה שהתקן יישאר אצלו.

מיכל בירן: כל ההסבר הזה נשמע קצת לאט סביר.

<ניר אמסל: זה ההסבר שיש לי.

<ניר אמסל: על בסיס שנתי מעבירים להם את התקן.

<ניר אמסל: בתקציב הבא אכן התקן יועבר באופן קבוע לבית הנשיא.

ניסן סלומינסקי: נבקש ממך שבפעם הבאה תבוא עם הסבר קצת יותר מניח את הדעת.

ניסן סלומינסקי: אחרי שבע שנים עוד לא מבינים בדיוק איפה הנהג נמצא?

<ניר אמסל: יש משרדים שקולטים לאט.

<ניר אמסל: זה לא איפה הנהג נמצא אלא איפה התקן.

ניסן סלומינסקי: אני מבקש שלפעם הבאה תביא לנו הסדר אמיתי יותר, מה עומד מאחורי זה.

ניסן סלומינסקי: יכול להיות שההסבר הוא שהנהג הזה מפחד שברגע שהנשיא הזה לא יהיה נשיא, לא תהיה לו עבודה ולכן כל הזמן שמרו את התקן שלו במשרד לשיתוף פעולה אזורי.

ניסן סלומינסקי: אולי, אני לא יודע.

ניסן סלומינסקי: לכן אמרתי שיבוא עם הסבר אמיתי.

<ניר אמסל: אדוני היושב ראש, אני שאלתי בדיוק את אותן שאלות ואלה התשובות שיש לי.

ניסן סלומינסקי: תבקש תשובות קצת יותר מפורטות.

ניסן סלומינסקי: אנחנו נדחה את זה ותבוא עם הסבר קצת יותר אינטליגנטי כדי שנוכל להצביע.

ניסן סלומינסקי: פניות מספר 444 עד 446.

<יונתן אבן טוב: אגף תקציבים, ות"ת, המועצה להשכלה גבוהה.

<יונתן אבן טוב: מדובר בהעברה של השתתפויות של משרד החינוך ומשרד ראש הממשלה בתכניות של ות"ת.

<יונתן אבן טוב: העברה ממשרד החינוך היא חלק של משרד החינוך בפרויקט פר"ח שאני מניח שכולנו מכירים, המלגות של הסטודנטים במכללות להוראה שמתוקצבות על ידי משרד החינוך ולא על ידי ות"ת באופן שוטף, החלק היחסי של השתתפות משרד החינוך בפר"ח מועבר באמצעות ות"ת.

<יונתן אבן טוב: יש כאן חוב של ארבעה מיליון שקלים משנים קודמות שמשרד החינוך כרגע פורע אותו ומעביר לפר"ח באמצעותנו.

<יונתן אבן טוב: למעשה, קצת יותר מארבעה מיליון שקלים.

<יונתן אבן טוב: יש כאן שלושה מרכיבים.

<יונתן אבן טוב: ארבעה מיליון הוא הסכום הגדול ויש עוד שני מרכיבים נוספים בסך של כ-100 אלף שקלים כל אחד.

<יונתן אבן טוב: הסכום הנוסף הוא השתתפות של משרד החינוך בסך כולל של שני מיליון שקלים בתכניות קידום השכלה גבוהה במגזר הערבי, תכניות מיוחדות שמפעילה הוועדה לתכנון ותקצוב בתכנית הרב שנתית הנוכחית.

זבולון כלפה: לפי איזו החלטת ממשלה?

<יונתן אבן טוב: אני לא מכיר החלטת ממשלה.

<יונתן אבן טוב: אני מקווה שיש לי את כל המידע.

זבולון כלפה: באיזה מקומות זה במגזר הערבי?

<יונתן אבן טוב: לצערי אני לא מכיר את הפרויקטים האלה ברמה מפורטת.

<יונתן אבן טוב: מדובר בפרויקטים של ביסוס החינוך לאקדמיה והכוונה לאקדמיה בגיל תיכון שמבוצעים כחלק מהתכניות של הוועדה לתכנון ותקצוב לעידוד ההשכלה הגבוהה בקרב המגזר הערבי.

זבולון כלפה: שזה לא כולל את הבדואים.

<יונתן אבן טוב: לדעתי לא, אבל אני אצטרך לבדוק כי אני לא עוסק בנושא הזה.

זבולון כלפה: אני אשמח לקבל תשובות לגבי הדברים האלה.

סתיו שפיר: ההחלטה היא מינואר 2012.

<יונתן אבן טוב: לצערי, אני לא מכיר את כל הפרטים.

<יונתן אבן טוב: הרפרנט ממשרד האוצר נאלץ לצאת.

<יונתן אבן טוב: אני מאגף התקציבים ב-ות"ת אבל אני לא עוסק בנושאים הספציפיים האלה.

סתיו שפיר: החלטת הממשלה התקבלה בינואר 2012.

סתיו שפיר: זה אתם כתבתם.

<יונתן אבן טוב: לגבי ההשתתפות של משרד החינוך או לגבי עצם ביצוע התכניות?

סתיו שפיר: לגבי משרד ראש הממשלה.

<יונתן אבן טוב: אני מדבר כרגע על משרד החינוך.

סתיו שפיר: אני מדברת על סעיף 2.

<יונתן אבן טוב: אני עדיין במשרד החינוך.

<יונתן אבן טוב: לגבי משרד ראש הממשלה, את שואלת על תחליפי נפט?

סתיו שפיר: לא.

סתיו שפיר: כתוב כאן ירושלים בהשכלה גבוהה, ביצוע מחקר בתחום תחליפי נפט לתחבורה.

<יונתן אבן טוב: אני מדבר כרגע על השתתפות משרד החינוך בתכניות לקידום השכלה גבוהה במגזר הערבי.

<יונתן אבן טוב: שני מיליון שקלים.

סתיו שפיר: אתה מסביר רק את הסעיף הזה?

<יונתן אבן טוב: לא, אני מסביר ונעבור לנושא הבא, השתתפות משרד ראש הממשלה.

<יונתן אבן טוב: לגבי הסכום שמועבר ממשרד ראש הממשלה בסך ארבעה מיליון שקלים לתקציב ההשכלה הגבוהה, כולל שניים וחצי מיליון שקלים החלטת ממשלה על פיתוח העיר ירושלים, למעשה השתתפות משרד הכלכלה, משרד האוצר ומשרד ראש הממשלה, השתתפות מיוחדת מעבר לתקציב הפיתוח של ות"ת בפיתוח פיזי, בינוי של מוסדות להשכלה גבוהה אקדמיים בעיר ירושלים.

<יונתן אבן טוב: הסכומים כאן מועברים לפי ביצוע.

<יונתן אבן טוב: שניים וחצי מיליון שקלים מועברים כרגע ולא לפני שנה בהתאם לקצב הביצוע בפועל שמנוהל ומדווח על ידי ות"ת.

<יונתן אבן טוב: מיליון וחצי שקלים נוספים, השתתפות מינהלת תחליפי נפט במשרד ראש הממשלה בתכנית לקידום נושא של תחליפי נפט.

<יונתן אבן טוב: נדמה לי שלזה מתייחסת חברת הכנסת שפיר.

סתיו שפיר: מה זה ביצוע במקרה הזה?

סתיו שפיר: אלה תקני מחקר.

סתיו שפיר: לא?

<יונתן אבן טוב: את מדברת על המיליון וחצי שקלים?

סתיו שפיר: לא.

סתיו שפיר: על השניים וחצי מיליון והמיליון וחצי.

<יונתן אבן טוב: לא.

<יונתן אבן טוב: זה לא מחקר.

<יונתן אבן טוב: מדובר בהחלטת ממשלה על תוספת תקציבית של משרד ראש הממשלה, משרד האוצר ומשרד הכלכלה, מעבר לתקציבי הפיתוח הרב שנתיים של ות"ת, ייעודית לפיתוח הפיזי, לבינוי של מוסדות להשכלה גבוהה מתוקצבים בעיר ירושלים.

<יונתן אבן טוב: יש לנו חמישה מוסדות להשכלה מתוקצבים בעיר ירושלים, יש להם תקציב פיתוח רב שנתי מ-ות"ת והחלטת הממשלה קבעה תוספת לתקציב הפיתוח שלהם לפי מה שהם בונים בפועל, בניינים ספציפיים שיאושרו על ידי ות"ת וקצב ההתקדמות שלהם.

<יונתן אבן טוב: יש לנו מבנה שנבנה במכללה להנדסה בירושלים בבית הכרם, יש לנו תכנית של בצלאל על קמפוס חדש וכולי.

<יונתן אבן טוב: התכניות האלה, ות"ת מאשרת פרויקט בינוי ומעבירה את ההשתתפות בו בהתאם לקצב ההתקדמות של הפרויקט.

<יונתן אבן טוב: בהתאם לכך היא גובה גם את חלקם של המשרדים האחרים.

סתיו שפיר: כמה עוד הולך להיות מאושר מתוקף אותה החלטת ממשלה מ-2012?

סתיו שפיר: כמה כסף עוד הולך להיות לעבור?

<יונתן אבן טוב: מדובר על השתתפות בסך 110 מיליון שקלים לפי החלטת הממשלה.

סתיו שפיר: תוך כמה שנים?

<יונתן אבן טוב: לאורך חמש שנים.

<יונתן אבן טוב: שתי תקנות שונות של משרד ראש הממשלה, השתתפות ישירה של משרד האוצר והשתתפות של משרד הכלכלה, ש-ות"ת הוסמכה לקבוע עבור איזה פרויקטים במסגרת אותם מוסדות אקדמיים שפועלים בירושלים, לאיזה מהם, לפי קריטריונים ברורים, הנושא הזה ישמש לטובת בינוי.

<יונתן אבן טוב: המוסדות לטובתם שולם תקציב בינוי נוסף הם המכללה להנדסה בירושלים, בצלאל ובית ספר גבוה לטכנולוגיה.

סתיו שפיר: מה הטעם להעביר להם כך את הכסף ולא לתת להם את הכסף מראש?

סתיו שפיר: אם כבר הייתה החלטת ממשלה, מה הטעם בהעברת הכספים אליהם בחלקים?

<יונתן אבן טוב: החלטת הממשלה קובעת שהתקציב יועבר לפי כללי המימון של ות"ת.

סתיו שפיר: אני שואלת למה.

<יונתן אבן טוב: אלה כללי המימון של ות"ת לעניין בינוי.

<יונתן אבן טוב: כחלק מהמעקב והבקרה התקציבית שלנו, מעבירים מקדמות ואת היתרה בהתאם להתקדמות הביצוע בפועל לפי דוחות ביצוע מפורטים שאנחנו מקבלים ולעתים גם ביקורים במוסדות.

<יונתן אבן טוב: זה חלק ממנגנון הבקרה השוטף שלנו, של ות"ת, של הוועדה לתכנון ותקצוב.

<יונתן אבן טוב: החלטת הממשלה קבעה במפורש שהכסף יועבר בהתאם לכללי העבודה הסטנדרטים של ות"ת לעניין בינוי, באמצעות ות"ת ולפי הכללים שלה.

יצחק כהן: בסעיף 1, להעביר 6.5 מיליון שקלים מתקציב משרד החינוך לטובת מימון מלגות פר"ח ונגישות למגזר הערבי.

יצחק כהן: יש מלגות פר"ח גם בציבור החרדי?

<יונתן אבן טוב: ל-ות"ת יש שתי תכניות דגל בתכנית הרב שנתית הנוכחית כאשר האחת היא לקידום ההשכלה הגבוהה במגזר החרדי.

<יונתן אבן טוב: לגבי פר"ח לא ידוע לי שיש מלגות ייעודיות במגזר החרדי.

יצחק כהן: למה לא?

<יונתן אבן טוב: אני לא בקיא בנושא הזה.

<קריאה: יש, אבל לא מספיק.

יצחק כהן: הוא אמר שאין.

ניסן סלומינסקי: לא.

ניסן סלומינסקי: הוא אמר שהוא לא בקיא.

יצחק כהן: נוכל לקבל תשובה כמה יש לחרדים, כמה יש לערבים, כמה יש בכלל באופן כללי?

<יונתן אבן טוב: בסדר גמור.

בועז טופורובסקי: סעיף 3, אתה רושם את זה בכלליות, אבל זה 250 ומשהו מיליון שקלים שמועברים מהרזרבה של ות"ת לפיתוח מוסדות להשכלה גבוהה.

בועז טופורובסקי: אפשר לקבל על זה פירוט מסוים?

<יונתן אבן טוב: שיטת העבודה, כמו שדובר כאן על תקצוב שמרני של משרד האוצר שהוא מתקצב בתקנת ההשכלה הגבוהה בתחילת השנה, לא בהתאם לתכנית הרב שנתית אלא חלק מהסכומים נמצאים ברזרבה.

<יונתן אבן טוב: בסוף השנה מותאמים לביצוע.

<יונתן אבן טוב: ההסבר הוא רק ההסבר הכללי הזה.

<יונתן אבן טוב: אפשר לראות אותו כאן בחלוקה לפי סעיפים.

בועז טופורובסקי: הביצוע, זה אומר פתיחת תכניות חדשות שהייתה?

<יונתן אבן טוב: זה אומר בסעיפים שונים שמשולמים לפי ביצוע.

<יונתן אבן טוב: את התקציב אתה קצת מכיר ויש לו תקנה גדולה, תקנת ההוראה במוסדות להשכלה גבוהה, ההוראה והמחקר, והקצבות מיועדות שונות, אם זאת תמיכה באוכלוסיות מיוחדות והזכרנו את אוכלוסיית הערבים והחרדים.

בועז טופורובסקי: זה נמצא במקומות אחרים.

בועז טופורובסקי: בסעיף 211101, השתתפות במוסדות להשכלה גבוהה, 259 מיליון שקלים, זה הולך לפתיחת מוסדות, לפתיחת חוגים?

<יונתן אבן טוב: לא.

<יונתן אבן טוב: זה תקציב הפעילות העיקרי של ות"ת.

<יונתן אבן טוב: ההוראה ומחקר, מה שנקרא התקנה הגדולה בעגה הפשוטה, שפשוט הכסף בתחילת השנה נמצא ברזרבה ובסוף השנה מתאימים אותו לפי הביצוע.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות ממספר 444 עד 446 נתקבלו.

ניסן סלומינסקי: ההעברות אושרו.

יצחק כהן: תשובה לגבי הפר"ח במגזר החרדי.

יצחק כהן: אני מגיש רביזיה עד שנקבל את התשובות.

בועז טופורובסקי: תשובה גם לגבי הערבים.

ניסן סלומינסקי: ההעברות אושרו ויש רביזיה.

ניסן סלומינסקי: ביקשו להעביר שני דברים: השאלה שנשאלה לגבי פר"ח לחרדים והדבר השני שאתה צריך לבדוק האם כאשר אומרים מיעוטים, האם זה רק למגזר הערבי או גם לבדואי, לבקשתו של זבולון קלפה.

ניסן סלומינסקי: פנייה מספר 427, אנרגיה ומים.

<נורדן שלאבנה: רפרנטית אנרגיה, אגף תקציבים, משרד האוצר.

<נורדן שלאבנה: מדובר במתן הרשאה להתחייב למכון הגיאולוגי במינהל האדמה והים שנמצא במשרד האנרגיה.

<נורדן שלאבנה: מתן ההרשאה הוא לפי החלטת ממשלה מיום 13 בינואר 2011, החלטה מספר 2722 לביצוע מחקרים וניטור גיאולוגי בים המלח ותשתיות ים המלח.

מיכל בירן: למה זה מגיע עכשיו?

<נורדן שלאבנה: אנחנו נותנים הרשאה כי הם עדיין לא מתחילים.

<נורדן שלאבנה: לא מבצעים את התשלום כרגע.

מיכל בירן: למה?

<נורדן שלאבנה: הם מבצעים את המחקרים ואז יש ביצוע של מזומן.

<נורדן שלאבנה: ההחלטה היא קודם לתת להם הרשאה להתחיל עם המחקרים.

מיכל בירן: למה זה לא בתקציב השוטף של המשרד?

ניסן סלומינסקי: זאת הרשאה להתחייב.

<נורדן שלאבנה: אנחנו מתאימים את הביצוע של המכון הגיאולוגי, את התקציב, לביצוע של המכון הגיאולוגי.

מיכל בירן: אתם מזמינים ממנו דברים כל הזמן או שזה משהו חריג?

<נורדן שלאבנה: העבודה שלהם מוזמנת לפי מחקרים שנדרשים.

<נורדן שלאבנה: כרגע החלטת ממשלה קבעה שהם יעשו את המחקרים הדרושים באגן הצפוני של ים המלח ואנחנו מתאימים את הביצוע של המכון לתקציב.

מיכל בירן: אני לא מבינה למה זה לא תוקצב מראש.

מיכל בירן: זה לא נשמע כמו משהו ממש מפתיע וחריג.

<נורדן שלאבנה: לא.

<נורדן שלאבנה: זה לא חריג.

<נורדן שלאבנה: אנחנו ידענו אבל אנחנו לא נתקצב כשאנחנו יודעים שהם לא מבצעים.

ניסן סלומינסקי: ב-2013, אני מבין שהם עוד לא ביצעו ולכן זאת רק הרשאה להתחייב ולכן זה לא יכול להיכנס.

ניסן סלומינסקי: הקצב כנראה איטי מדי.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 427 נתקבלה.

ניסן סלומינסקי: הפנייה אושרה.

ניסן סלומינסקי: פניות מספר 429 ו-430.

<נורדן שלאבנה: העברה לרשות הגז הטבעי.

<נורדן שלאבנה: מדובר בהעברת מזומן בסך חמישה מיליון שקלים בגין הרשאת עבר שניתנה להם בשנה שעברה.

<נורדן שלאבנה: המזומן הולך לתקצוב של פיקוח ובקרה הנדסית וכלכלית על מערך הולכת הגז הטבעי ומערכת החלוקה.

<נורדן שלאבנה: כרגע אנחנו מעבירים את המזומן בהתאם לביצוע התשלומים של רשות הגז הטבעי.

סתיו שפיר: מה הסכום הכולל?

סתיו שפיר: זה הרי מגיע בחלקים.

<נורדן שלאבנה: מדובר בכמה הרשאות שכבר ניתנו מ-2010 עד 2012.

<נורדן שלאבנה: אני לא זוכרת את הסך הכולל של כל ההרשאות אבל אנחנו מתאימים את המזומן.

סתיו שפיר: מה הסכום הכולל?

<נורדן שלאבנה: בשנה שעברה ניתנו חמישים מיליון בגלל מערכת החלוקה וקווי הגז שמוקמים בירושלים.

<נורדן שלאבנה: ב-2011 היו עוד עשרים מיליון, אם אני לא טועה.

סתיו שפיר: מה החלוקה מבחינת מדינה מול חברות פרטיות בהשקעה בזה?

<נורדן שלאבנה: אין חלוקה.

<נורדן שלאבנה: אנחנו מתקצבים את רשות הגז הטבעי.

<נורדן שלאבנה: זה לא קשור לחברות פרטיות.

<נורדן שלאבנה: חברת נתיבי גז היא חברה ממשלתית ורשות גז מפקחת על העבודה הנדסית וכלכלית.

<נורדן שלאבנה: אנחנו קובעים את עבודות הייעוץ שדרושות לרשות הגז באופן שוטף.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 429 ו-430 נתקבלו.

ניסן סלומינסקי: ההעברות אושרו.

ניסן סלומינסקי: פנייה מספר 447.

משה גפני: ניהלתי את ישיבת ועדת המדע בנושא החרם האקדמי.

משה גפני: התברר שבמדינת ישראל אין כסף להסברה.

בועז טופורובסקי: זה לא מה שאמרו.

ניסן סלומינסקי: זאת לא הבעיה של כסף.

ניסן סלומינסקי: גם אם יהיה כסף, ההסברה תהיה כזאת שעדיף שלא יהיה כסף.

משה גפני: נאמר שהכסף שנותנים הוא עשירית ממה שיש לפלשתינאים.

משה גפני: ניסן אמר עכשיו שגם אם יהיה כסף להסברה, יעשו הסברה לא נכונה.

משה גפני: יש גם ויכוח על זה.

משה גפני: תקשיב ליושב ראש הוועדה.

ניסן סלומינסקי: יכול להיות שעכשיו עם השר החדש, שר החוץ, אולי יהיו דברים חדשים.

ניסן סלומינסקי: פנייה מספר 447.

<צחי דוד: הפנייה נועדה לתקצוב עשרה מיליון שקלים בתקציב המשרד לענייני נגב והגליל.

<צחי דוד: הוא מתוקצב תחת סעיף 04, משרד ראש הממשלה.

<צחי דוד: הפנייה היא בהתאם להחלטת ממשלה 741, התכנית האסטרטגית לעידוד וחיזוק ההתיישבות בפריפריה שהתקבלה בספטמבר השנה.

<צחי דוד: התכנית כוללת שלושה סעיפים, קולות קוראים שיצאו מתוקף הפנייה הזאת והבנתי שגם הייתה שאלה שלא נענתה.

<צחי דוד: החלטת הממשלה מדברת על שלושה קולות קוראים שאמורים לצאת מתוקף התקציב הזה.

<צחי דוד: זה בסך הכול חמישים מיליון שקלים ועשרה מיליון שקלים הם המנה הראשונה של 2013.

<צחי דוד: שלושת הקולות הקוראים הם הבאים: האחד, בהתיישבות הכפרית.

משה גפני: זה כסף קואליציוני?

<צחי דוד: לא.

<צחי דוד: זאת החלטת ממשלה 741.

<צחי דוד: הסכום בסך הכול הוא חמישים מיליון כאשר עשרה מיליון השנה, עשרים מיליון בשנה הבאה ועשרים מיליון ב-2015.

משה גפני: לאן זה מיועד?

<צחי דוד: יש שלושה קולות קוראים.

<צחי דוד: יש החלטה של מועצת המינהל שבהתיישבות הכפרית ניתן לבנות בנייה להשכרה על מה שנקרא שטח המחנה בהתיישבות הכפרית.

<צחי דוד: בעצם שטח חום.

<צחי דוד: מדובר בבנייה להשכרה שלא צריך לפרצל אותה ולא צריך לשייך אותה.

<צחי דוד: ניתן לבנות להשכרה על ידי האגודה השיתופית.

יצחק כהן: מבנים ישנים?

<צחי דוד: בנייה חדשה.

<צחי דוד: מדובר במענקים.

אלעזר שטרן: איפה זה?

<צחי דוד: בנגב ובגליל.

<צחי דוד: משרד הנגב והגליל פועל בנגב ובגליל.

<צחי דוד: משרד הנגב והגליל פועל בהתאם לשני חוקים, חוק הרשות לפיתוח הנגב וחוק הרשות לפיתוח הגליל, והוא פועל אך ורק בנגב ובגליל.

אלעזר שטרן: זה במקומות מסוימים בנגב ובגליל.

<צחי דוד: הקול קורא מיועד לכל הנגב והגליל.

<צחי דוד: אפשר להעביר אותו לוועדה.

<צחי דוד: הוא יתפרסם בעיתון מיד אחרי שתאשרו את הפנייה.

<צחי דוד: אין צביעה של ישוב מסוים אלא זה כל הנגב וכל הגליל, ישובים כפריים, מועצות אזוריות.

אלעזר שטרן: אני חושב שאתה טועה.

<צחי דוד: אני אעביר לכם את הקול קורא.

<צחי דוד: אתם גם תראו אותו בעיתון.

יצחק כהן: חייב להתפרסם בעיתון.

אלעזר שטרן: אלה רעיונות שעשו פעם בהתיישבות, איך אגודה שיתופית מצליחה להביא גם אנשים שאין להם כסף או כדי להוזיל את המגורים במקום.

אלעזר שטרן: תגיד לי אם אני צודק.

<צחי דוד: עד עכשיו, פיקס.

אלעזר שטרן: האגודה בונה, משכירה את זה במחיר סביר אולי לזוגות צעירים, אולי למשפחות, נראה מה יהיה בקול הקורא, והכסף הזה שניתן עכשיו הוא כדי שלאגודה יהיו משאבים לבנות.

<צחי דוד: נכון.

אלעזר שטרן: הדיירים משלמים לאגודה שכר חודשי ואם הם רוצים בסוף לקנות את זה, או שזה מצטבר או לא.

זבולון כלפה: זה מיזם שעובדים עליו כבר שנתיים וחצי-שלוש סוף סוף הוא מגיע.

<צחי דוד: הרעיון מובא מיהודה ושומרון לנגב ולגליל בהתאמות.

<צחי דוד: הקול הקורא השלישי הוא סיוע בשכר דירה לתושבים שעוברים לנגב והגליל לתקופה בה הם צריכים לשלם במקביל תשלומי משכנתא וסיוע בשכר דירה עד כניסה לדירה.

משולם נהרי: ימות המשיח.

ניסן סלומינסקי: הצבעה

ניסן סלומינסקי: נגד – מיעוט

ניסן סלומינסקי: פנייה מספר 451.

<חנן פריצקי: תקציב משרד הרווחה בנוי משני חלקים, תקציב מדינה ותקציב מותנה בהכנסה שמגיע גם מהרשויות המקומיות וביטוח לאומי.

<חנן פריצקי: הבקשה הזאת נועדה לעשות סדר בתקציב ההכנסה המותנית.

<חנן פריצקי: כפי שאמרתי לסתיו שפיר קודם, קשה לנו בהתחלת שנה לחזות באופן מדויק בכל תקנה ותקנה את ההוצאה.

<חנן פריצקי: כנ"ל לגבי ההכנסה מהרשויות המקומיות.

<חנן פריצקי: במהלך השנה אנחנו חוזים את ההכנסות בכל תקנה ותקנה ובסוף השנה אנחנו עושים פעם אחת התאמה של ההכנסות שהגיעו בכל תקנה ותקנה.

<חנן פריצקי: חלק מהתקנות, ההכנסות מגיעות במלואן ובחלק מהתקנות הן מגיעות מעט יותר ובחלק מעט פחות.

<חנן פריצקי: הבקשה הזאת נועדה לעשות תיאום בכל התקציב המותנה.

משולם נהרי: אני רוצה לשאול.

משולם נהרי: בנושא של השירות לילד ונוער בטיפול הקהילתי, אתם מורידים שני מיליון שקלים.

משולם נהרי: זה מיותר?

<חנן פריצקי: לא.

<חנן פריצקי: אמרתי, אלה הכנסות.

<חנן פריצקי: אנחנו חוזים בהתחלת שנה את ההכנסות שיגיעו בכל תקנה ותקנה.

<חנן פריצקי: מדובר בעשרות מיליונים של שקלים מהבחינה הזאת שבתקנה הזאת.

<חנן פריצקי: צפינו 150 מיליון והגיעו 148 מיליון.

<חנן פריצקי: זאת לא הפחתה.

<חנן פריצקי: אין שום הפחתה בפעילות אלא זאת רק התאמה של ההכנסות להכנסות בפועל.

משולם נהרי: וברשות חסות הנוער, הטיפול החוץ ביתי?

<חנן פריצקי: לא.

<חנן פריצקי: זה לא רלוונטי.

משולם נהרי: בפנייה הבאה יש 11 מיליון שקלים מינוס.

<חנן פריצקי: לא.

<חנן פריצקי: כבר הוספנו 11 מיליון.

<חנן פריצקי: העברנו את זה מסעיף אחד לסעיף שני.

<חנן פריצקי: זה היה בפנייה הקודמת, באישורים הפנימיים, שם עשינו העברות בין תקנה לתקנה וגם שם עשינו התאמה בקטע של תקציב המדינה.

<חנן פריצקי: כאן זאת התאמה רק של התקציב המותנה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה.

ניסן סלומינסקי: פנייה מספר 458.

<צחי דוד: פנייה טכנית בעיקרה.

<צחי דוד: המשרד לשירותי דת.

<צחי דוד: אישרנו כאן אתמול פנייה שנוגעת לשינוי שיעורי ההשתתפות אבל זאת פנייה שהיא ממש טכנית בעיקרה.

<צחי דוד: בגלל האישור המאוחר יחסית של שינוי שיעורי ההשתתפות והעובדה שהרשויות המקומיות שילמו בהתאם לכללי השנה הקודמת עד עכשיו, אין אפשרות לבצע קיזוזים בשלב זה של השנה.

<צחי דוד: בגלל האישור היחסית מאוחר, המשרד הודיע לנו לפני מספר ימים שהוא לא יספיק לבצע קיזוזים.

<צחי דוד: רשויות ששילמו ביתר ביחס לשינוי שיעור ההשתתפות.

משולם נהרי: הוא לא הצליח לבצע.

<צחי דוד: לא.

<צחי דוד: הוא לא הצליח לבצע קיזוזים.

<צחי דוד: לכן אנחנו נאלצים באופן טכני בעצם לתת במובן מסוים הלוואה לתקציב המועצות הדתיות שתוחזר מיד בתחילת השנה, כי אי אפשר לבצע קיזוזים בלוחות הזמנים האלה.

יצחק כהן: אבל לא יהיה קיצוץ.

<צחי דוד: זה לא קיצוץ.

<צחי דוד: זה רק דבר טכני.

<צחי דוד: מבני דת היא תקנה שיש בה התחייבויות.

<צחי דוד: זה עודף מחויב והוא יוחזר מיד בתחילת השנה.

<צחי דוד: זה פשוט כי אין אפשרות לבצע קיזוזים בלוחות הזמנים האלה ואנחנו פשוט נעבור על החוק אם נעשה זאת.

סתיו שפיר: על ביצוע של מה אנחנו מדברים?

<צחי דוד: אישרנו כאן את שינוי שיעור ההשתתפות במועצות הדתיות.

ניסן סלומינסקי: את האלכסון.

<צחי דוד: את אותו אלכסון.

<צחי דוד: בגלל המועד היחסית מאוחר, מי שבעצם צריך לשלם יותר, אנחנו לא מסוגלים לבצע את הקיזוז בלוחות הזמנים האלה של השנה.

<צחי דוד: המדינה משלמת, היא לוקחת על עצמה את הלוואת הגישור הזאת והיא תחזיר אותה מיד בתחילת השנה.

<צחי דוד: אתם תראו כאן כשתיפתח ועדת הכספים פנייה שמחזירה את אותו סכום.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 458 נתקבלה.

ניסן סלומינסקי: ההעברה אושרה.

ניסן סלומינסקי: פנייה מספר 459.

<אסף וסרצוג: הפנייה נועדה לתגבר את תקציב המינהל האזרחי בסך של כ-3.7 מיליוני שקלים וכן לביצוע שינויים פנימיים בתקציב לשם התאמת הביצוע בפועל.

<אסף וסרצוג: בעצם הסטה טכנית לטובת רישום חשבונאי.

<אסף וסרצוג: אין כאן שינוי.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 459 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 475 ו-476, נגב וגליל.

<צחי דוד: הפנייה נועדה לביצוע שני שינויים.

<צחי דוד: הראשון הוא מימוש הסיכום התקציבי במשרד הנגב והגליל.

<צחי דוד: סוכם עם המשרד ערב אישור התקציב שהוא יקבל הגדלת תקציב במידה והוא יזדקק לה במהלך השנה.

<צחי דוד: אלה 14 מיליון שקלים.

<צחי דוד: חמישה מיליון שקלים הם להיערכות לשנת השמיטה.

<צחי דוד: בשנה הבאה תחל שנת שמיטה.

<צחי דוד: עיקר הפעילות, פעילות מאוד משמעותית, מרוכזת במשרד החקלאות ואני לא אתייחס אליה כי אני לא מבין בזה, אבל יש את הצד של היתר מכירה.

<צחי דוד: סוכם שהיתר מכירה יבוצע על ידי המשרד לשירותי דת.

<צחי דוד: התקציב הוא חמישה מיליון שקלים.

<צחי דוד: בגלל האופי החד פעמי של שנת שמיטה – או לא חד פעמי אלא אחת לשבע שנים – אין טעם להכניס את זה לבסיס תקציב המשרד.

ניסן סלומינסקי: היתר המכירה הוא חמישה מיליון שקלים?

יצחק כהן: היערכות.

<צחי דוד: ההיערכות להיתר מכירה.

<צחי דוד: כן.

<צחי דוד: אתם כנראה מבינים בזה יותר ממני.

ניסן סלומינסקי: ידוע לך מה התקציב של כל הנושא של שנת השמיטה?

<צחי דוד: אני יודע פחות או יותר מה הדיונים.

<צחי דוד: אלה סכומים יותר משמעותיים.

ניסן סלומינסקי: אנחנו מקווים ל-130.

ניסן סלומינסקי: אנחנו רוצים 130.

<צחי דוד: זה במשרד החקלאות ואני לא מבין בזה.

משה גפני: יש אנשים שלא מסתמכים על היתר המכירה ומה הם יעשו בשנת השמיטה?

<צחי דוד: אמרתי, יש צעדים נוספים.

משה גפני: למה זה הצעד הראשון?

<צחי דוד: אמרתי, לא מבין בחקלאות.

ניסן סלומינסקי: התקציב הוא בחקלאות.

ניסן סלומינסקי: זה רק החלק שלהם.

משה גפני: למה זה מגיע ראשון?

ניסן סלומינסקי: לא יודע.

ניסן סלומינסקי: זה משרד נגב וגליל.

בועז טופורובסקי: אני לא בן אדם דתי אבל אני לא מבין למה בשנת שמיטה אנחנו צריכים לפצות את החקלאים.

יעקב ליצמן: קודם תסביר לי מה זה שמיטה שאתה מתנגד לה.

בועז טופורובסקי: אני לא מתנגד.

בועז טופורובסקי: אני שואל.

בועז טופורובסקי: אני מנסה להבין.

בועז טופורובסקי: אני רוצה ללמוד.

יעקב ליצמן: המגזר הערבי רוצה שיהיו שלוש פעמים שמיטה בשבע שנים.

בועז טופורובסקי: אני באמת רוצה ללמוד.

ניסן סלומינסקי: כל שנה יש שמיטה, האוצר עושה כל שנה, בסוף השנה, משמט את הכול ומחזיר.

ניסן סלומינסקי: זאת שמיטה, משמט את כל החובות.

סתיו שפיר: למה אתם לוקחים את זה ממענקי משרד השיכון?

<צחי דוד: אנחנו לוקחים את זה מתקנת הרזרבה להתייקרויות בתקציב משרד השיכון.

סתיו שפיר: משרד השיכון ממש מככב כמשרד שמקצצים בו.

יעקב ליצמן: אני רוצה שמישהו יגיד לי מה זה היתר מכירה.

יעקב ליצמן: יש נציג מהאוצר והוא מסביר שהוא רוצה להעביר להיתר מכירה.

יעקב ליצמן: אני מבקש שהאוצר יסביר לי מה זה היתר מכירה.

יעקב ליצמן: כתוב שם היתר מכירה ואני לא יודע מה זה.

יעקב ליצמן: שיסביר לי מה זה היתר מכירה.

ניסן סלומינסקי: מי בעד?

יעקב ליצמן: לא.

יעקב ליצמן: אני רוצה שהוא יסביר לי מה זה היתר מכירה.

אלעזר שטרן: למה מיועדים חמישה מיליון שקלים למשרד הדתות?

<צחי דוד: ברמה הבירוקרטית נערך מכרז.

<צחי דוד: את הצד ההלכתי, אני שומר לגדולים ממני.

<צחי דוד: בפן הטכני, חמישה מיליון שקלים מיועדים למכרז בו מגיעים עד לחקלאי לצורך ביצוע היתר המכירה, לצורך ביצוע ההליך.

<צחי דוד: מעבר לזה, אני בטוח שאתם יודעים טוב ממני.

יעקב ליצמן: מישהו יכול להסביר לי מה עושה היתר מכירה?

ניסן סלומינסקי: מגיעים לכל חקלאי וחקלאי באופן אישי והוא חותם באופן אישי.

ניסן סלומינסקי: זה פרויקט ענק.

ניסן סלומינסקי: דרך אגב, אנחנו עושים גם מכירת חמץ כך.

ניסן סלומינסקי: אני זוכר שפעם הייתי בא והיו עושים מכירת חמץ ככה, הייתה רשימה ארוכה ועל אותו נייר כל אחד חותם.

ניסן סלומינסקי: היום גם במכירת חמץ, לפחות אני הנהגתי אצלנו ואני חושב שהרוב זה כך, יש כאן הסכם אישי עם כל אחד ואחד.

יצחק כהן: הרבנות לא מקבלת את זה?

ניסן סלומינסקי: כן.

יצחק כהן: הוא אומר משרד הדתות.

ניסן סלומינסקי: אני מדבר על הריכוז הזה.

ניסן סלומינסקי: מגיעים לכל חקלאי וחקלאי ומחתימים אותו כך שזה יהיה אמיתי.

משה גפני: זה לא אותו הדבר כמו מכירת חמץ.

ניסן סלומינסקי: סתם נתתי את האסוציאציה.

משה גפני: אם מגיע גוי באמצע פסח והוא הולך לקחת לך את החמץ, אתה לא יכול למנוע בעדו.

משה גפני: הוא לוקח את זה.

משה גפני: מה תעשה כשאתה מוכר את הקרקע שלך באלקנה ונניח אתה מוכר אותה לערבי והערבי בא באמצע שנת השמיטה ולוקח לך את הקרקע?

משה גפני: מה אתה עושה?

ניסן סלומינסקי: אני עושה בדיוק מה שאני עושה כשהוא בא לקחת את החמץ.

משה גפני: אם הוא בא לקחת את החמץ, אני נותן לו.

משה גפני: אתה תיתן לו את הקרקע?

ניסן סלומינסקי: הוא הגיע אליך פעם?

משה גפני: יש בהלכה.

משה גפני: אם גוי בא ודורש, הוא לוקח.

משה גפני: זאת לא פיקציה.

משה גפני: אם הוא ייקח את ארץ ישראל, מה תעשה?

ניסן סלומינסקי: ניקח בחזרה.

משה גפני: ליצמן שאל שאלה והוא לא קיבל תשובה.

יעקב ליצמן: אני שאלתי שאלה תמימה.

יעקב ליצמן: יש כאן מלים.

יעקב ליצמן: בסעיף 2, תקצוב חמישה מיליון שקלים, שירותי דת, שנת שמיטה, ריכוז פעילות והיתר מכירה.

יעקב ליצמן: מה זה היתר מכירה?

ניסן סלומינסקי: אני אגיד לך.

ניסן סלומינסקי: היתר מכירה זה מה שאתה מתנגד לו ואנחנו מסכימים לו.

יעקב ליצמן: אני לא יודע למה אני מתנגד.

יעקב ליצמן: אני מתנגד לממשלה, אני מתנגד לראש הממשלה, אבל מה זה היתר מכירה?

יעקב ליצמן: אף אחד בוועדת הכספים לא יודע מה זה היתר מכירה.

אלעזר שטרן: אל תגיד אף אחד.

ניסן סלומינסקי: תשעים אחוזים מחברי הוועדה יודעים מה זה.

יעקב ליצמן: אני לא יודע.

משה גפני: בואו נחזור לשפיות.

משה גפני: גם בשנת השמיטה הקודמת היה כסף של החקלאים, גם של הארגונים שעוסקים בנושא של שמיטה.

משה גפני: היה משהו בסביבות 135 מיליון שקלים.

משה גפני: יצחק לוי בשעתו העביר חוק בעניין הזה.

משה גפני: תסביר לי למה מגיע הנושא של היתר מכירה קודם לפני שמגיעים כל הדברים האחרים.

משה גפני: למה?

ניסן סלומינסקי: גם אני שואל, אבל יתר הדברים הם דרך משרד החקלאות.

ניסן סלומינסקי: הכספים האחרים אמורים להיות דרך משרד החקלאות.

ניסן סלומינסקי: אנחנו ביקשנו מידידנו נציג הוועדה זבולון קלפה לרכז את הפרויקט יחד עם איציק וקנין ואני מקווה שתוך שבועיים נוכל לקבל גם דיווח.

אלעזר שטרן: מי היה לפני שבע שנים יושב ראש ועדת הכספים?

יעקב ליצמן: או סטס או ברוורמן.

ניסן סלומינסקי: לא חשוב, אבל אתה היית חבר הוועדה.

יעקב ליצמן: לא קיבלתי תשובה אז וגם לא קיבלתי היום.

בועז טופורובסקי: היתר מכירה לא מנוגד לרעיון של שנת שמיטה?

ניסן סלומינסקי: זה מנוגד.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 475 ו-476 נתקבלו.

ניסן סלומינסקי: ההעברות אושרו.

יעקב ליצמן: רביזיה.

ניסן סלומינסקי: בסדר.

ניסן סלומינסקי: פנייה מספר 478.

<צחי דוד: הפנייה נועדה לתקצוב יתרת הסיכום התקציבי עם משרד הנגב והגליל.

משה גפני: סליחה.

משה גפני: זה נכון שהרב ליצמן ביקש הסבר והוא לא קיבל.

יצחק כהן: גם אני ביקשתי כל היום ולא קיבלתי.

<צחי דוד: הפנייה נועדה לתקצוב 22 מיליון שקלים מתוקף אותו סיכום תקציבי עם משרד הנגב והגליל בפעולות שלו בתחום ההתיישבות דרך משרד השיכון.

<צחי דוד: הפנייה נועדה לתקצוב יתרת הסיכום התקציבי של משרד הנגב והגליל.

<צחי דוד: פעולות בתחום ההתיישבות דרך משרד השיכון.

<צחי דוד: לכן הסיכום הוא במשרד הנגב והגליל והביצוע הוא במשרד השיכון.

<צחי דוד: כרגע מדובר בהרשאה בלבד והמזומן יתוקצב בהתאם לקצב הביצוע.

<צחי דוד: משרד הנגב והגליל מבצע פעולות בתחום השיכון דרך משרד השיכון.

<צחי דוד: זה סוף חשבון במשרד הנגב והגליל.

<צחי דוד: אנחנו מתקצבים את זה ישירות במשרד הבינוי והשיכון כי שם הביצוע.

<צחי דוד: כרגע זאת הרשאה להתחייב בלבד היות ומוסדות ציבור זה ביצוע שלוקח זמן.

יעקב ליצמן: אני רוצה לחזור על מילה אחת, ברצינות.

ניסן סלומינסקי: אני אתן לך, אבל בוא נסיים עם הפנייה הזאת.

משה גפני: שאלה.

משה גפני: יש כל הזמן העברות בסדרי גודל גדולים בין המשרד לפיתוח הנגב והגליל לבין משרד השיכון.

משה גפני: מאיפה הכסף הזה?

<צחי דוד: אמרתי.

<צחי דוד: היה סיכום תקציבי עם שר הנגב והגליל.

משה גפני: כל הזמן בכל ההעברות אנחנו רואים את המשרד לפיתוח הנגב והגליל.

יצחק כהן: הוא לא מתפקד.

יצחק כהן: הוא בהתנחלות כל היום והוא לא יודע מה קורה כאן.

<צחי דוד: זה לא רק שיכון.

<צחי דוד: גם תמ"ת.

ניסן סלומינסקי: הם קבלני ביצוע שלו.

<צחי דוד: התקציב הכולל של משרד הנגב והגליל עומד על 170 מיליון שקלים ורובו מבוצע באמצעות משרדים אחרים כמו תמ"ת ושיכון.

משה גפני: אני שואל כי משרד השיכון מופיע הרבה פעמים.

<צחי דוד: לא.

<צחי דוד: הוא אחד מכמה.

<צחי דוד: אני יכול לבדוק.

משה גפני: זה הסכם קואליציוני?

<צחי דוד: לא.

ניסן סלומינסקי: עם תקציב של 178 מיליון שקלים למשרד, מה אתה עוד יכול לעשות?

משה גפני: אבל כל הזמן עוברים ממנו כספים.

ניסן סלומינסקי: כי הוא מפעיל קבלני משנה.

ניסן סלומינסקי: הוא לא מבצע.

משה גפני: מה זה המשרד לפיתוח הנגב והגליל אני יודע.

משה גפני: אני אומר שיש הרבה כסף בהעברות ואני שואל האם יש כאן איזו מגמה.

משה גפני: אני בעד.

<צחי דוד: למשרד הנגב והגליל יש שלוש, נקרא לזה, מטרות עיקריות כאשר האחת היא התיישבות, השנייה תעסוקה והשלישית היא תיירות שזה בעצם גם תעסוקה.

<צחי דוד: זה בעיקר לשלושת המשרדים האלה.

משה גפני: כן, אבל שיכון בולט כל הזמן בהעברות.

<צחי דוד: אני לא חושב, אבל אפשר לבדוק את זה.

ניסן סלומינסקי: מי בעד אישור פנייה מספר 478?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 478 נתקבלה.

ניסן סלומינסקי: ההעברה אושרה.

ניסן סלומינסקי: ר' יעקב, רצית להגיד משהו?

יעקב ליצמן: לא.

יעקב ליצמן: קיבלתי הסבר.

<טמיר כהן: בחוברת הזאת הייתה פנייה מספר 409, רשות פיקוח אבל בינתיים לא נמצא הנציג ולכן נמשיך הלאה ונשים אותה בצד.

<טמיר כהן: יש את פנייה מספר 436 שגם היא הגיעה ביום רביעי וחולקה לחברים.

ניסן סלומינסקי: פנייה מספר 436.

<צחי דוד: הפנייה נועדה לביצוע שינויים בתקציב מינהל מקרקעי ישראל.

<צחי דוד: התאמות שכר בשלושה מיליון שקלים, תגבור תקנת החלף – חלף זה מה שאנחנו משלמים לרשויות, התמורה שלהן בקרקע שאלה 12 אחוזים משווי הקרקע – והתאמות בתקציב ההכנסות של המינהל בהתאם לביצועים בפועל לפי סוג ההכנסה.

ניסן סלומינסקי: מי בעד אישור פנייה מספר 436?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 436 נתקבלה.

ניסן סלומינסקי: ההעברה אושרה.

משה גפני: אדוני היושב ראש, למה הביאו הצעת חוק כשהיה אפשר לעשות את זה בהעברות בוועדה?

משה גפני: למה הממשלה הביאה אתמול הצעת חוק ל-2014 כשהיה אפשר לעשות את זה בהעברות בוועדה.

משה גפני: הצעת חוק התקציב.

ניסן סלומינסקי: לא.

ניסן סלומינסקי: זה שינוי תקציב המדינה.

ניסן סלומינסקי: ביטלו את מס הכנסה, זה 3.3 מיליארד, ובגין זה צריכים להקטין את יעד ההוצאה כפי שהוא נקרא.

משה גפני: אין יעד הוצאה.

משה גפני: יש שם העברות.

ניסן סלומינסקי: לא.

ניסן סלומינסקי: זה שינוי.

משה גפני: זה מתחיל ב-1 בינואר 2014.

משה גפני: למה אי אפשר להביא בשבוע הראשון את כל החוברת הזאת להעברה כאן בוועדה?

ניסן סלומינסקי: להערכתי הוא צריך לעשות את זה כחוק.

משה גפני: זאת פעם ראשונה שקורה דבר כזה.

משה גפני: הרי זה לא מתבצע עכשיו אלא ב-1 בינואר 2014.

משה גפני: למה אי אפשר להביא בשבוע הראשון של ינואר?

ניסן סלומינסקי: מבחינתם, הם קוראים לזה תקציב.

משה גפני: לאיזה צורך?

ניסן סלומינסקי: לא יודע.

ניסן סלומינסקי: הם קוראים לזה כאילו תקציב חדש.

ניסן סלומינסקי: שינוי תקציב.

משה גפני: אף פעם לא היה דבר כזה.

ניסן סלומינסקי: לא היה אף פעם שביטלו דבר כזה.

משה גפני: זה נכון.

ניסן סלומינסקי: פנייה מספר 428.

<שאול הויזלר: תקציבן במשרד להגנת הסביבה.

<שאול הויזלר: הפנייה נועדה לשינויים פנימיים בתוך המשרד להגנת הסביבה.

<שאול הויזלר: עיקר הפנייה היא הגדלה של שמונה מיליון שקלים של הוצאה מותנית בהכנסה עבור היטל ההטמנה.

<שאול הויזלר: יש שם עוד 2.5 מיליון שקלים, שינויים פנימיים בתקציבי התפעול של המשרד.

יעקב ליצמן: אתה מוריד 2.5 מיליון שקלים בשכר, זה אומר שבשנה הבאה אתה לא הולך להוסיף כוח אדם ולכן גם אז זה צריך לרדת.

<שאול הויזלר: ההורדה של 2.5 מיליוני שקלים לא משכר אלא מתחום של שכר בתפעול.

<שאול הויזלר: שכר בתפעול, בעצם יורד מתקציב של תפעול.

יעקב ליצמן: אתה מעביר את זה מהשכר לתפעול.

<שאול הויזלר: מתפעול לתפעול.

<שאול הויזלר: זה פשוט בתחומים אחרים.

יצחק כהן: בדיון הקודם הבטחת לי תשובות לגבי מצוק החוף.

<שאול הויזלר: כן.

<שאול הויזלר: לא השתנה מאז הדיון.

<שאול הויזלר: מי שענה בדיון הקודם היה סמנכ"ל למינהל של המשרד.

<שאול הויזלר: מאז לא השתנה דבר מהותי.

<שאול הויזלר: עדיין יש תהליך בחירה של מנכ"ל לחברה החדשה שנפתחה.

יצחק כהן: אפשר לקבל סקירה מסודרת על העניין הזה?

<שאול הויזלר: אפשר יהיה להעביר לוועדה.

<שאול הויזלר: הבנתי שייקבע כאן דיון בנושא.

יצחק כהן: מרוב דיונים שנקבעים, לא התקיים כאן דיון כלשהו.

<שאול הויזלר: המצוק החופי לא קשור לפנייה.

ניסן סלומינסקי: עד היום כל מה שאמרנו שנקיים לגביו דיון, התקיים.

יצחק כהן: הסכם הסוכנות, הדיור הציבורי.

ניסן סלומינסקי: זה עכשיו אבל כל מה שהיה בעבר, עשינו.

ניסן סלומינסקי: כל מה שהיה בעבר, עשינו.

ניסן סלומינסקי: הבאנו לדיונים את הנושא של תגלית, הבאנו את הנושא של משרד הביטחון וגם את זה נביא.

ניסן סלומינסקי: מי בעד אישור פנייה מספר 428?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 428 נתקבלה.

ניסן סלומינסקי: ההעברה אושרה.

<טמיר כהן: בסוף החוברת יש לנו גם הודעה של המשרד להגנת הסביבה, הודעה מספר 26009 וה-21 ימים יחלפו אחרי תחילת השנה ולכן הם מבקשים את האישור הפוזיטיבי.

ניסן סלומינסקי: הודעה מספר 26009.

<שאול הויזלר: על מנת לחסוך את ה-21 ימים – זה עובר אוטומטית אחרי 21 ימים – אנחנו מבקשים שהוועדה תאשר.

<שאול הויזלר: מדובר בעודפים לא מחויבים של קרנות המשרד.

<שאול הויזלר: עודפים לא מחויבים ברמה העקרונית חוזרים לחור השחור של האוצר אבל קרנות המשרד, על פי חוק זה צריך לחזור לקרנות המשרד, גם עודפים לא מחויבים, כסף של היטל הטמנה, כסף של היטל הזרמה לים, צריכים לשמש לקרנות המשרד.

<שאול הויזלר: המשרד מבקש מהאוצר להחזיר את זה בחזרה לקרנות המשרד.

<שאול הויזלר: אלה עודפים לא מחויבים של 2012.

ניסן סלומינסקי: זאת אומרת שאפשרי להעביר את זה לקרנות ואז לא חלה על הסכום השמיטה של האוצר.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: הודעה מספר 26009 נתקבלה.

ניסן סלומינסקי: ההודעה אושרה.

ניסן סלומינסקי: אישור פוזיטיבי.

ניסן סלומינסקי: פנייה מספר 477.

<יוסי עדס: רפרנט פנים, אגף התקציבים.

<יוסי עדס: הפנייה נועדה לתקצוב תכניות הבראה קיימות.

<יוסי עדס: מדובר בתקצוב של 257 מיליון שקלים בהרשאה להתחייב.

<יוסי עדס: מדובר בהתחייבויות קיימות שכעת מועברות על בסיס הרשאה.

<יוסי עדס: מדובר בתכניות קיימות שכבר נחתמו לרשויות.

<יוסי עדס: אלה התחייבויות אליהן התחייבו במהלך השנים האחרונות לתכניות הבראה קיימות.

יעקב ליצמן: נקבל את הרשימה?

<יוסי עדס: הרשימה של הרשויות בתכניות הבראה, אפשר לקבל.

משה גפני: אנחנו כל הזמן מבקשים.

משה גפני: תמיד אתה מביא את התכניות ואת התכניות אנחנו מכירים.

משה גפני: ביקשנו את השמות של הישובים שתמיד היו מביאים לנו.

<יוסי עדס: אתמול התבקשה רשימה אחרת שאני עדיין לא קיבלתי ממשרד הפנים ואני צריך לקבל אותה.

משה גפני: אני לא הייתי מאשר בלי רשימות.

משה גפני: היו מביאים לוועדה את הרשימה לפני ההצבעה.

ניסן סלומינסקי: אני מסכים אתך.

ניסן סלומינסקי: מדובר כאן על תכניות הבראה.

<יוסי עדס: תכניות הבראה קיימות שנחתמו.

משה גפני: אני רוצה לדעת איזה עיר במדינת ישראל נמצאת בתכנית הבראה.

<יוסי עדס: אין בעיה.

יצחק כהן: אין הרבה רשויות.

משה גפני: יש את הנושא הזה של הטיפול במגזרים השונים בקריית גת, בבית שמש ובעפולה.

<יוסי עדס: ירושלים וכרמיאל.

משה גפני: זה מה שהיה בתחקיר של ערוץ 2 של גברת חיימוביץ'.

משה גפני: אלה הם הישובים.

משה גפני: אני הייתי בתכנית וביקשתי למחוק את כל הריאיון אתי.

משה גפני: היא עשתה תחקיר על ההשתלטות של החרדים על הישובים.

משה גפני: היו שם בית שמש, קריית גת וכרמיאל, וכמובן ירושלים על ראש שמחתנו.

משה גפני: זאת התכנית של מיקי חיימוביץ'.

משה גפני: אני הייתי שם.

משה גפני: שעה שלמה הם ראיינו אותי.

ניסן סלומינסקי: אבל מה זה קשור לזה?

<יוסי עדס: זה לא קשור לנושא הזה.

משה גפני: הוא הסביר שהכסף הזה, המיליון שקלים, מיועד כדי לטפל במתח בין המגזרים השונים.

ניסן סלומינסקי: כאן מדברים על 257 מיליון שקלים.

ניסן סלומינסקי: אתה מדבר על אתמול?

משה גפני: על אתמול.

ניסן סלומינסקי: עיסאווי כבר ייצג אותך טוב על הבמה.

משה גפני: קח ברצינות מה שאני אומר.

משה גפני: זאת הייתה תכנית בערוץ 2 על הישובים האלה.

משה גפני: עכשיו גם נותנים להם מיליון שקלים.

ניסן סלומינסקי: למה לא אמרת את זה אתמול?

משה גפני: לא ידעתי.

ניסן סלומינסקי: גם אני לא ידעתי.

משה גפני: מיליון שקלים לטפל במתח בין המגזרים.

יצחק כהן: מה זה המתח?

יצחק כהן: איך מטפלים בו?

משה גפני: שאלנו מה זה המתח ולמה אין מתח באילת אלא למה דווקא כאן.

משה גפני: מסתבר שזאת התכנית.

משה גפני: אטתה מאשר את הרשויות המקומיות בלי רשימה?

<יוסי עדס: מדובר בהתחייבויות קיימות.

יעקב ליצמן: אני רוצה רשימה.

<יוסי עדס: זאת התחייבות על בסיס מזומן להתחייבות על בסיס מזומן.

<יוסי עדס: זאת לא תוספת תקציבית.

ניסן סלומינסקי: מתי אתה יכול להעביר אלינו רשימה?

<יוסי עדס: אני מקווה שאני אצליח להעביר עד סוף השבוע.

יעקב ליצמן: אדוני היושב ראש, אני אקבל העתק?

ניסן סלומינסקי: כן.

ניסן סלומינסקי: ודאי.

<טמיר כהן: תעבירו את זה לוועדה ואנחנו נשלח לחברי הוועדה.

ניסן סלומינסקי: נאשר את זה עם רביזיה.

סתיו שפיר: למה קיבלנו את הפנייה ביום חמישי בערב?

סתיו שפיר: מה היה כל כך דחוף?

ניסן סלומינסקי: הכול חייב לעבור.

ניסן סלומינסקי: השנה נגמרת.

סתיו שפיר: לא ידעתם על הדבר הזה קודם?

<יוסי עדס: לא מדובר כאן בהתחייבות חדשה.

ניסן סלומינסקי: זה מרגיז אתנו, אבל מה אני יכול לעשות?

ניסן סלומינסקי: לא לאשר?

סתיו שפיר: שקודם כל יעבירו את זה לפי הנוהל שאתה קבעת.

ניסן סלומינסקי: אני מסכים אתך.

ניסן סלומינסקי: גם אני רב אתם.

סתיו שפיר: זה בכלל לא היה צריך להגיע אלינו כי זה היה צפוי וידוע מראש.

סתיו שפיר: למה זה מגיע עכשיו?

ניסן סלומינסקי: אלה תכניות הבראה.

ניסן סלומינסקי: לא הבנתי.

סתיו שפיר: נכון.

סתיו שפיר: תכניות הבראה, זה לא דבר צפוי?

ניסן סלומינסקי: זה לא משהו שצפו אותו.

סתיו שפיר: זאת הוצאה צפויה שהייתה ידועה לפני חמישה חודשים.

ניסן סלומינסקי: אני לא יודע להגיד לך.

משה גפני: הוא אמר את זה.

סתיו שפיר: זה נוגע את חוק יסוד.

ניסן סלומינסקי: היו בחירות ברשויות המקומיות.

סתיו שפיר: מה הקשר?

סתיו שפיר: אלה לא תכניות חדשות אחרי הבחירות.

ניסן סלומינסקי: זאת הרשאה להתחייב.

ניסן סלומינסקי: נכון?

סתיו שפיר: לא משנה.

<יוסי עדס: לא מדובר בתוספת תקציבית.

<יוסי עדס: מדובר בהתחייבויות קיימות שהיו על בסיס מזומן וכעת אנחנו הופכים אותן על בסיס הרשאה.

<יוסי עדס: זה פשוט עניין רישומי חשבונאי.

משה גפני: בסדר, אבל תעביר את הרשימה.

<יוסי עדס: אני אעביר את הרשימה.

ניסן סלומינסקי: על זה סיכמנו.

משה גפני: אבל משרד הפנים לא נותן לו.

ניסן סלומינסקי: אז לא יהיה לו את הכסף.

יעקב ליצמן: אני אבקש רביזיה עד קבלת הרשימה.

ניסן סלומינסקי: אמרתי.

ניסן סלומינסקי: אני אבקש רביזיה.

ניסן סלומינסקי: מי בעד אישור פנייה 477?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 477 נתקבלה.

ניסן סלומינסקי: ההעברה אושרה.

ניסן סלומינסקי: אני מגיש רביזיה.

יעקב ליצמן: רביזיה.

ניסן סלומינסקי: ברגע שתגיע הרשימה, אנחנו יורדים מהרביזיה.

ניסן סלומינסקי: פניות מספר 479 ו-480.

יצחק כהן: יש לי כאן כמה שאלות.

ניסן סלומינסקי: קודם יסבירו.

<גיא הרמתי: בהמשך לדברים של דב בארי, רכז ביטוח לאומי אתמול.

<גיא הרמתי: מדובר בהעברה של 117 מיליון שקלים מביטוח לאומי לטובת סעיף מסוים במשרד הבריאות.

<גיא הרמתי: בהמשך לדברים שנאמרו אתמול, מדובר בהתאמות של התקציב שנבנה בתחילת השנה לביצוע בפועל בהתאם לאומדנים.

<גיא הרמתי: יש תקנות בהן הביצוע הוא יותר גדול ולכן צריך להגדיל את התקציב ויש תקנות בהן הביצוע – תקנות, קצבאות, השתתפויות – יותר קטן ולכן צריך להקטין את התקציב.

<גיא הרמתי: בסך הכול תקציב ביטוח לאומי הוא גדול ממה שדרוש לביצוע השנה ולכן את העודפים אנחנו מבקשים להעביר למשרד הבריאות.

סתיו שפיר: אבל תקציב ביטוח לאומי נקבע לפי הביצוע.

סתיו שפיר: כך אמרת אתמול.

<גיא הרמתי: לא.

<גיא הרמתי: לפי אומדני הביצוע.

<גיא הרמתי: כלומר, התקציב בינואר אמור לשקף את האומדנים שלנו ושל ביטוח לאומי קודם כל לגבי כל השנה.

<גיא הרמתי: בחודש דצמבר התגלו הנתונים על הביצוע בפועל בכל התקנות, גם בהשתתפויות שהן כאמור 21 מיליארד שקלים, השתתפויות בגבייה, וגם על הקצבאות.

סתיו שפיר: בניגוד לשנה שעברה למשל?

סתיו שפיר: היא ביצוע יותר נמוך לעומת שנה שעברה?

<גיא הרמתי: לא.

<גיא הרמתי: לעומת שנה שעברה, הביצוע הוא יותר גבוה אבל לעומת האומדן שצפינו, הביצוע הוא יותר נמוך.

<גיא הרמתי: למשל יש 98 אחוזים מהגבייה שצפינו שתהיה, מהעלייה בגבייה.

<גיא הרמתי: למשל בקצבת הבטחת הכנסה יש ביצוע נמוך יותר מכפי שצפינו ויש פחות זכאים.

<גיא הרמתי: בקצבת השלמת הכנסה לקשישים יש למשל ביצוע גדול יותר מכפי שצפינו ויש יותר זכאים.

<גיא הרמתי: רק שתי הקצבאות האלה, מדובר בשני מיליארד שקלים כל אחת ולכן יכול להיות מאה מיליון או חמישים מיליון של אובר שוטינג או ההפך בכל קצבה.

יעקב ליצמן: אולי מישהו יסביר לי למה משרד הבריאות וביטוח לאומי באותה פנייה.

יעקב ליצמן: ממתי אתם מעבירים לכמה משרדים באותה פנייה?

יעקב ליצמן: האם יש כאן איזה לחץ שאתם מפחדים שלא יעבירו פנייה מסוימת ולכן אתם כורכים אותה בביטוח לאומי?

ניסן סלומינסקי: אתה מדבר על ההמשך של הפנייה.

יעקב ליצמן: כן.

יעקב ליצמן: הוא הסביר את ביטוח לאומי.

יעקב ליצמן: גם משרד הבריאות נמצא באותה פנייה.

ניסן סלומינסקי: שיסבירו את המשך הפניות כדי שנבין.

יעקב ליצמן: כל מה שכתוב משרד הבריאות, אני עשיתי.

ניסן סלומינסקי: כל מה שכתוב כאן, זה טוב?

יעקב ליצמן: כן.

יעקב ליצמן: אני שואל מה שייך אחד לשני.

<גיא הרמתי: הסיבה לכך שזה באותה פנייה כי מביטוח לאומי מועבר תקציב למשרד הבריאות.

יעקב ליצמן: באותה הזדמנות אתם עושים שינויים בביטוח לאומי.

סתיו שפיר: מי אחראי על מה?

סתיו שפיר: מי בסוף משלם את הכסף.

<גיא הרמתי: ביטוח לאומי משלם את הכסף בגלל עודפי התקציב של ביטוח לאומי.

<גיא הרמתי: אנחנו מעבירים אותם בשל חוסרי תקציב מנגד במשרד הבריאות.

<גיא הרמתי: השימושים המיועדים למשרד הבריאות, יכולים הרפרנטים להסביר לאיזה סעיפי בדיוק הם הולכים.

<שלמה פשקוס: אני אסביר את השימושים במשרד הבריאות.

<שלמה פשקוס: חבר הכנסת ליצמן, הסיבה שזה באותה פנייה היא כי מהביטוח הלאומי עובר כסף למשרד הבריאות.

<שלמה פשקוס: בנוסף יש גם שינויים פנימיים בביטוח הלאומי.

<שלמה פשקוס: השימושים במשרד הבריאות.

<שלמה פשקוס: מועברים מעל 17 מיליון שקלים במזומן ו-190 מיליון שקלים בהרשאה לסעיף 67 שזה סעיף הפיתוח של משרד הבריאות.

<שלמה פשקוס: 74 מיליון שקלים לבית חולים שערי צדק בגין העברת תשתיות מבית חולים ביקור חולים.

<שלמה פשקוס: 54 מיליון שקלים במסגרת תכנית להוספת מכשירי MRI בפריפריה.

<שלמה פשקוס: ארבעים מיליון שקלים לבניית בית חולים ממוגן ברמב"ם.

יצחק כהן: תוכל לומר במשפט אחד כל הכבוד לליצמן.

<שלמה פשקוס: אני לא מכיר את הכול, מה בדיוק לזכותו של חבר הכנסת ליצמן אבל אני בטוח שהכול לזכותו.

<שלמה פשקוס: לגבי ה-MRI אני יכול לומר שאני יודע בוודאות שזה לזכותו.

יעקב ליצמן: גם רמב"ם וגם את העברת ביקור חולים לשערי צדק.

יעקב ליצמן: עשיתי יחד עם איציק.

יעקב ליצמן: אני אשאל אותך שאלה אחרת.

יעקב ליצמן: בפנייה הבאה עוד פעם קופות חולים.

יעקב ליצמן: למה לא יכולת לאחר את זה עם הפנייה הבאה?

<שלמה פשקוס: הפנייה הבאה בה נדון על קופות החולים זה סעיף 24, שזה סעיף התפעול.

יעקב ליצמן: זאת יכלה להיות אותה פנייה.

<שלמה פשקוס: הפנייה הזאת היא סעיף 67.

יעקב ליצמן: בסדר.

יעקב ליצמן: אני בעד.

יצחק כהן: שתי שאלות.

יצחק כהן: לגבי ההפעלה של ביקור חולים.

יצחק כהן: אתה יכול לפרט את התכניות העתידיות של התכנית הזאת?

יצחק כהן: בסך הכול מדובר בסכום מכובד.

<שלמה פשקוס: הסכום הזה הוא סכום חד פעמי.

יצחק כהן: אבל אנחנו יכולים להיות רגועים שהקמפוס ימשיך לפעול.

ניסן סלומינסקי: נדמה לי ששערי צדק קיבל את זה.

ניסן סלומינסקי: נכון?

יצחק כהן: כן.

יצחק כהן: אני עבדתי על זה.

ניסן סלומינסקי: הוא עשה קופה על זה.

ניסן סלומינסקי: הדסה לא רצתה לקחת.

<שלמה פשקוס: בית החולים נותן שירותי בריאות לציבור.

<שלמה פשקוס: בית החולים מקבל תקציב תוספתי.

יצחק כהן: בית החולים לא עושה קופה.

<שלמה פשקוס: בית החולים לא עושה קופה.

<שלמה פשקוס: צריכים להעביר תשתיות לקמפוס של שערי צדק וזה חלק מההסכם אתם.

יצחק כהן: בסדר גמור.

יצחק כהן: אני מכיר את ההסכם בעל פה.

יצחק כהן: אני חתום עליו.

יצחק כהן: לגבי בית חולים תת קרקעי ברמב"ם.

יצחק כהן: יש לנו את בית חולים ברזילי.

יעקב ליצמן: חסר עוד כסף.

יעקב ליצמן: הוא ביקש הלוואה.

יעקב ליצמן: נתתם לו?

<אורי שיינין: לגבי ברזילי, יש לנו התחייבות לתת גם את המיגון שמגיע לו.

<אורי שיינין: זה יהיה בשנה הבאה בהרשאה להתחייב.

יצחק כהן: מה לגבי חדרי ניתוח?

יצחק כהן: מה לגבי מחלקת ילדים?

<אורי שיינין: בברזילי, גם בפנייה הזאת נוספים עשרים מיליון שקלים בשינויים פנימיים לטובת המשך הפרויקט.

יצחק כהן: למה עשרים?

יצחק כהן: צריכים שם 180.

<אורי שיינין: יש סיכום תקציבי במשרדי הבריאות והאוצר.

יצחק כהן: אתה לא יכול לקחת גמ"ח מברזילי.

<אורי שיינין: לבית החולים ברזילי תינתן בשנה הבאה הרשאה להתחייב בגובה 120 מיליון שקלים לצורך המיגון של המיון והילדים.

יצחק כהן: וחדרי ניתוח.

<אורי שיינין: יש שם גם חדרי ניתוח.

<אורי שיינין: 120 מיליון שקלים.

<אורי שיינין: הסיכום שההרשאה להתחייב תינתן בשנה הבאה והתקציב יוקצה על פני שלוש שנים.

יצחק כהן: הבנייה לא תיעצר אלא תרוץ.

<אורי שיינין: כן.

יצחק כהן: בסדר.

יצחק כהן: אני בעד.

ניסן סלומינסקי: מי בעד אישור פניות מספר 479 ו-480?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 479 ו-480 נתקבלו.

ניסן סלומינסקי: ההעברה אושרה.

סתיו שפיר: אנחנו יכולים לקיים כאן ישיבה על תקצוב ביטוח לאומי כדי שנבין את הסיפור הזה לעומק?

ניסן סלומינסקי: אפשר.

ניסן סלומינסקי: כן.

סתיו שפיר: אפשר לבקש שזה יהיה ממש בהקדם?

סתיו שפיר: אני מרגישה שנאמרים לנו דברים שאנחנו לא יכולים לנתח אותם לעומק.

ניסן סלומינסקי: קבענו שנעשה את זה.

ניסן סלומינסקי: רשמנו.

ניסן סלומינסקי: פניות מספר 481 עד 491.

<שלמה פשקוס: הפנייה נועדה להעביר כ-15 מיליון שקלים העברה בין משרדים.

<שלמה פשקוס: 6.2 מיליון שקלים לטובת תכנית לחיזוק החוסן האזרחי.

<שלמה פשקוס: שבעה מיליון שקלים ממשרד המדע והוועדה לתכנון ותקצוב, המדען הראשי, לטובת הקמת מאגר רקמות לאומי שזה מאגר לטובת ניסויים קליניים.

<שלמה פשקוס: העברה של 700 אלף שקלים לבית חולים וולפסון לפרויקט הצל לבו של ילד.

<שלמה פשקוס: 790 אלף שקלים מהמשרד לביטחון פנים לטובת מרכז לאיתור נוער מכור לאלכוהול.

<שלמה פשקוס: בנוסף, הפנייה נועדה להוסיף לתקציב משרד הבריאות 1.162 מיליארד שקלים כאשר החלק הארי של התקציב – 1.05 מיליארד שקלים – מיועד לתמיכה בקופות החולים בגין הסכמי הייצוב ותמיכות שונות, מבחני התמיכה בקופות החולים.

<שלמה פשקוס: חמישים מיליון שקלים הם התאמת תמיכות בבתי חולים ממשלתיים.

<שלמה פשקוס: 62 מיליון שקלים הם תוספת תקציב להתייקרויות בתוספת השלישית.

<שלמה פשקוס: התוספת השלישית היא שירותי בריאות שניתנים על ידי משרד הבריאות ולא על ידי קופות החולים.

<שלמה פשקוס: בנוסף, הפנייה נועדה להעביר 84 מיליון שקלים בהרשאה להתחייב.

<שלמה פשקוס: 64 מיליון שקלים לטובת רכש חיסונים שהם חלק מבריאות הציבור ו-24 מיליון שקלים להקמה של אותו מאגר רקמות לאומי שדיברתי עליו קודם.

<שלמה פשקוס: בנוסף, הפנייה נועדה לבצע שינויים פנימיים לפי הפירוט הבא: כ-110 מיליון שקלים להוסיף לתקציב נכי נפש בקהילה ושירותי אשפוז גריאטריים שזה שוב חלק מהתוספת השלישית במשרד הבריאות.

<שלמה פשקוס: עוד 220 מיליון שקלים לבתי חולים הכלליים הממשלתיים.

<שלמה פשקוס: שוב, זה חלק מהשינוי הפנימי.

<שלמה פשקוס: 116 מיליון שקלים לבתי חולים פסיכיאטריים והגריאטריים הממשלתיים.

<שלמה פשקוס: כשישים מיליון שקלים להוצאות השכר של המיניסטריון וחמישים מיליון שקלים לטובת פשרות ארנונה ודמי נזיקין.

<שלמה פשקוס: אלה פשרות שהמשרד חותם עליהן כחלק מתביעות שמוגשות נגד היחידות השונות של המשרד.

ניסן סלומינסקי: מי בעד אישור פניות ממספר 481 עד 491?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: ההעברות ממספר 481 עד 491 נתקבלו.

ניסן סלומינסקי: ההעברות אושרו.

ניסן סלומינסקי: פנייה מספר 492.

<שלמה פשקוס: מדובר בסעיף 94 שהוא הסעיף של בתי החולים הכלליים הממשלתיים.

<שלמה פשקוס: בתי החולים הכלליים הממשלתיים פועלים כמפעלים עסקיים עם הכנסות מהן הם מממנים את השכר והקניות.

<שלמה פשקוס: בפנייה הזאת יש שינויים פנימיים בתוך הסעיף, התאמת ההכנסות לביצוע בפועל ותקציבי השכר ותקציבי הקניות של בתי החולים הממשלתיים לפי הביצוע בפועל.

ניסן סלומינסקי: מי בעד אישור פנייה 492?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 492 נתקבלה.

ניסן סלומינסקי: ההעברה אושרה.

סתיו שפיר: לבית חולים הלל יפה מורידים?

סתיו שפיר: יש כאן רק קיצוצים.

סתיו שפיר: אפשר לקבל על זה הסבר?

ניסן סלומינסקי: כבר הצבענו, אבל תסביר לה.

סתיו שפיר: אנחנו מצביעים בלי שהבנו.

סתיו שפיר: ההעברות האלה הגיעו אלינו מאוחר.

ניסן סלומינסקי: הם הגיעו ביום חמישי.

סתיו שפיר: יום חמישי זה מאוחר.

סתיו שפיר: היום יום שלישי בבוקר ואתמול היו לנו עוד העברות תקציביות.

ניסן סלומינסקי: למרות שהיינו בהצבעה, אמרתי שישיב לך.

<קריאה: אני ממשרד הבריאות.

<קריאה: הפנייה הזאת מתאימה את התקציבים, גם את ההכנסות וגם את ההוצאות, לביצוע בפועל של בתי החולים.

<קריאה: יש כאן הקטנת הכנסות בעקבות העובדה שבאמת ההכנסות קטנו ובהתאם לכך נעשית התאמה של התקציב לביצוע בפועל.

סתיו שפיר: אני שאלתי משהו מאוד ספציפי.

סתיו שפיר: אני רואה שבבית חולים הלל יפה – זה אחד הדברים אליהם שמתי לב – יורד סכום של כמעט ארבעים מיליון שקלים.

<קריאה: כן, יש שם הפחתה בסעיף ההכנסות לפי ההכנסות שהיו בפועל.

<קריאה: זאת איזושהי התאמה פנימית בין בתי החולים.

סתיו שפיר: לא נמצאים כאן נציגים של בתי החולים?

<קריאה: אלה לא נציגים של בתי החולים אלא אנחנו לצורך העניין.

ניסן סלומינסקי: כבר הצבענו על הפנייה הזאת.

ניסן סלומינסקי: נמשיך הלאה.

ניסן סלומינסקי: פניות מספר 493 ו-494.

<נועם שטרן: רפרנט תעשייה ומסחר, אגף התקציבים.

<נועם שטרן: אם אפשר לבקש אחרי הפנייה הזאת לעבור לפנייה 409 עליה דילגתם בדיוק לפני שהגעתי.

<נועם שטרן: פנייה מספר 493 ו-494 נועדה לתקצוב של 31 תקני כוח אדם והשכר ברשות ההגבלים העסקיים.

<נועם שטרן: מדובר על תוספת שסוכמה לעניין ועדת התחרותיות שהוקמה בראשות ההגבלים בעקבות המלצות ועדת טרכטנברג וכן לטיפול בתפקידים חדשים שהוטלו על הרשות כמו טיפול בעיצומים כספיים, בקבוצות ריכוז וכדומה.

ניסן סלומינסקי: הוסיפו לנושא של הריכוזיות בהתאם להמלצות של ועדת טרכטנברג?

ניסן סלומינסקי: ועדת טרכטנברג קבעה שהריכוזיות תהיה אצל רשות ההגבלים?

<נועם שטרן: זאת לא ריכוזיות.

<נועם שטרן: חטיבת התחרותיות ברשות להגבלים עסקיים הוקמה בעקבות המלצת ועדת טרכטנברג שאמרה שהיום הרשות פועלת בצורה של מגיבה.

<נועם שטרן: כשלמשל יש בקשות של מיזוג של חברות, באים לרשות ואז היא בודקת האם יש בעיה של תחרותיות.

<נועם שטרן: הוועדה המליצה להקים חטיבה ברשות שתהיה יוזמת ופרו אקטיבית כדי שכל פעם תתלבש על שניים או שלושה שווקים, לבדוק האם יש בהם בעיות תחרותיות, ואם כן – להעביר המלצות לטיפול באותם שווקים.

ניסן סלומינסקי: זה עדיין לא קשור לחוק הריכוזיות שגם לו צריך לתת כלים.

<נועם שטרן: זה לא קשור לחוק הריכוזיות.

ניסן סלומינסקי: מי בעד אישור פניות מספר 493 ו-494?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 493 ו-494 נתקבלה.

ניסן סלומינסקי: ההעברות אושרו.

יעקב ליצמן: רביזיה.

ניסן סלומינסקי: פנייה מספר 409.

<טמיר כהן: פנייה מספר 409 היא בחוברת הראשונה.

<נועם שטרן: הפנייה הזו מיועדת לתקצוב של כמיליון שקלים ברשות לסחר הוגן.

<נועם שטרן: מדובר על איזשהו תקצוב טכני.

<נועם שטרן: מכרז שיצא ב-2012 ומסיבה טכנית צריך לתקצב שוב את הכסף.

<נועם שטרן: זה מכרז שמיועד לעריכה של סקרים ומחקרים בנושא סחר הוגן.

זבולון כלפה: למה לגבי המועצה הישראלית לצרכנות, שזה אמנם לא 5411 אלא זה 5412, אם אני זוכר נכון את התקנות שלהם, למה אצלם אתם הולכים לחתוך?

זבולון כלפה: אין יוקר מחייה?

<נועם שטרן: אין שום כוונה לחתוך.

<נועם שטרן: יש סיכום עם המועצה לצרכנות.

זבולון כלפה: ב-14, למיטב ידיעתי תקציבם מקוצץ מ-13, שזה 14 מיליון, ל-9.6 אני חושב.

<נועם שטרן: לא.

<נועם שטרן: יש סיכום גם עם המועצה לצרכנות לגבי שנת 2014.

זבולון כלפה: אתה יכול לדאוג להעביר את זה אלינו?

<נועם שטרן: נעביר.

זבולון כלפה: למיטב ידיעתי המספרים הם אחרים.

זבולון כלפה: אני בוועדה המשותפת ונראה לי כאילו יד ימין לא יודעת מה עושה יד שמאל.

זבולון כלפה: זה כלי שנועד לעזור לנו בצד של יוקר המחיה.

<נועם שטרן: בכל אופן, אלה שני גופים נפרדים.

זבולון כלפה: הבנתי, אבל ראיתי שהמספרים עוקבים.

<נועם שטרן: אני אעביר לך את הפרטים.

ניסן סלומינסקי: מי בעד אישור פנייה מספר 409?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 409 נתקבלה.

ניסן סלומינסקי: ההעברה אושרה.

ניסן סלומינסקי: תעביר לחבר הכנסת זבולון קלפה את הפרטים.

זבולון כלפה: אני מגיש רביזיה, ברשותך.

ניסן סלומינסקי: עד שיעבירו לך את הנייר.

יעקב ליצמן: איפה שזה נוגע לך, אתה בסדר.

ניסן סלומינסקי: פניות מספר 495 עד 499, 501 ו-503.

<איתי טמקין: רפרנט משרד התרבות והספורט, אגף תקציבים.

<איתי טמקין: מדובר בפניית סוף שנה של משרד התרבות והספורט שעיקרה, כמו שנאמר כאן בפניות קודמות, הוא להתאים את התקציב לביצוע בפועל.

<איתי טמקין: כלומר, יש תכניות מסוימות שהביצוע בהן יותר גבוה ממה שתקציב ויש מקומות שהמצב הוא הפוך.

<איתי טמקין: בנוסף מדובר בפנייה שמאגמת משאבים במשרדים אחרים למשרד התרבות והספורט בהתאם למספר החלטות ממשלה כמו שמופיע בדברי ההסבר שצורפו לפנייה.

יעקב ליצמן: מי עשה "עיר בריאה"?

<איתי טמקין: אני יכול רק להניח שסגן השר ליצמן בכהונה קודמת.

יעקב ליצמן: רציתי שתגיד לפרוטוקול.

יעקב ליצמן: אני עשיתי את זה.

יעקב ליצמן: האם בנושא הזה שילמתם לכל הערים אתן עשינו הסכם?

<איתי טמקין: לפי המידע שהגיע אלי מהמשרד, כן.

<איתי טמקין: שולם להן.

זבולון כלפה: בעניין הזה של "הבימה", סתם, כדי להשכיל אותנו, מי זה המנהל של "הבימה" היום?

<איתי טמקין: אני לא יודע.

זבולון כלפה: יש לך כמה שנים הוא בתפקיד?

ניסן סלומינסקי: למה?

ניסן סלומינסקי: דבר על המשכורת שלו.

זבולון כלפה: זאת השאלה הבאה.

יעקב ליצמן: על מה אתה מדבר?

זבולון כלפה: על סעיף 3.

ניסן סלומינסקי: אלה סכומי עתק שמדינת ישראל משלמת בגלל שהגדירו את "הבימה" כתיאטרון הלאומי.

ניסן סלומינסקי: פתאום נשפך ונשפך ונשפך וזה כמו חבית בלי תחתית כאשר כל פעם זה עולה מעל מה שציפו.

מיכל בירן: זה נשמע כמו מפעל ההתנחלויות.

ניסן סלומינסקי: לא.

ניסן סלומינסקי: בהתנחלויות זה הפוך.

ניסן סלומינסקי: שם יש זרזיפים.

זבולון כלפה: אני מוכן להתחלף בסכומים.

מיכל בירן: אני חושבת שגם אני אהיה מוכנה להתחלף בסכומים.

מיכל בירן: "הבימה" מול מפעל ההתנחלויות?

ניסן סלומינסקי: יש לנו עצה.

ניסן סלומינסקי: בואי, תיהני מהשפע, אם את אומרת שיש שפע.

ניסן סלומינסקי: אדרבה.

ניסן סלומינסקי: לא של "הבימה" אלא בהתנחלויות.

זבולון כלפה: בהתנחלות שלי.

זבולון כלפה: אני מזמין אותך אלי.

ניסן סלומינסקי: מפעל ההתנחלויות הוא מפעל ענק שנמצא על חצי ממדינת ישראל והיום גם בנגב ובגליל.

ניסן סלומינסקי: הגורם המיישב המרכזי היום הוא גם בנגב וגם בגליל.

ניסן סלומינסקי: תסביר קצת על "הבימה".

<איתי טמקין: רק לעשות הפרדה שקשורה בפנייה הזאת.

<איתי טמקין: מדובר במימון של הרשאת עבר שניתנה לחברת הבנייה.

<איתי טמקין: יש הפרדה מהותית בין החברה.

זבולון כלפה: מה זה חברת הבנייה?

<איתי טמקין: זאת החברה שהייתה אחראית על כל הנושא של השיפוץ והיא שייכת לעיריית תל אביב ואחראית על המבנה עצמו.

ניסן סלומינסקי: אתה זוכר בכמה זה תוכנן ובכמה זה הסתיים?

יעקב ליצמן: עיריית תל אביב מקבלת את הכסף?

ניסן סלומינסקי: לא.

ניסן סלומינסקי: היא משתתפת בחלק.

ניסן סלומינסקי: מה היה התקצוב הראשוני ובכמה זה הסתיים?

<איתי טמקין: אין לי כאן את הפרטים.

<איתי טמקין: אני אשמח להעביר את הפרטים האלה לחברי הוועדה, לגבי התכנון מול הביצוע של התקציב ב"הבימה".

ניסן סלומינסקי: נשאלו שאלות לגבי המשכורות ב"הבימה".

יעקב ליצמן: הוא לא אמר כמה קיבלו השנה.

ניסן סלומינסקי: לא שמעתי שענית כמה קיבלו המנהלים של "הבימה", המנכ"ל ואחרים.

<איתי טמקין: לא עניתי על זה.

<איתי טמקין: אתמול פורסם דוח ואפשר לחפש בדוח הזה אם המשכורות האלה מופיעות בו.

יעקב ליצמן: עם כל הכבוד, גם אנחנו יודעים לקרוא למרות שלא למדתי כמוך, אבל אני מכיר קצת עברית.

יעקב ליצמן: את המספרים שם אנחנו יודעים.

יעקב ליצמן: אני שואל ומבקש שתאמר לפרוטוקול.

ניסן סלומינסקי: לא רק למען הפרוטוקול.

ניסן סלומינסקי: אני רוצה שאתם תדעו ואני רואה שאתה לא יודע ומי שעוסק יחד עם "הבימה" גם לא יודע.

<איתי טמקין: אין לי את הנתונים המדויקים.

יעקב ליצמן: יש לך עוד רבע שעה לצאת ולברר טלפונית.

יעקב ליצמן: אנחנו נחכה.

זבולון כלפה: אנחנו כאן ממילא עד מאוחר היום.

ניסן סלומינסקי: אנחנו נרצה לקבל את שני הנתונים האלה לגבי "הבימה", ראשית, כמה היה התכנון המקורי ובכמה הוא הסתיים?

יעקב ליצמן: אני רוצה לדעת גם כמה כסף העבירו השנה.

ניסן סלומינסקי: בסדר.

ניסן סלומינסקי: ריכוז של כמה כספים הועברו.

שמעון סולומון: ממתי?

שמעון סולומון: מימים ימימה?

ניסן סלומינסקי: יש שם החלטה של השיפוץ שלה

ניסן סלומינסקי: ערכתי היה סכום מסוים ונגמר בסכום גבוה פי כמה יותר.

ניסן סלומינסקי: מדובר כאן על עשרות או מאות מיליונים.

שמעון סולומון: לגבי השכר, הייתי רוצה כמה שנים אחורה.

ניסן סלומינסקי: כן.

ניסן סלומינסקי: שלוש-ארבע שנים אחורה.

יעקב ליצמן: מפרסמים נתוני שכר לגבי שני הרופאים מבאר-שבע.

יעקב ליצמן: לפחות לרופאים בכירים האלה צריך לת פי כמה שם.

שמעון סולומון: יש שדולה שאני מקים בעניין סורוקה וכבר קיימנו הרבה דיונים.

שמעון סולומון: אני יודע שזה לא משקף.

שמעון סולומון: לשם נשמח שתבוא.

יעקב ליצמן: אני אבוא.

יעקב ליצמן: אני חושב שעושים עוול לשני הרופאים האלה.

ניסן סלומינסקי: אני מעלה את הפניות להצבעה בכפוף לכך שתעביר לנו את מה שביקשנו.

ניסן סלומינסקי: מי בעד הפניות?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות ממספר 495 עד 499, 501 ו-503 נתקבלו.

ניסן סלומינסקי: ההעברות אושרו.

יעקב ליצמן: על "הבימה", רביזיה.

זבולון כלפה: רביזיה שלי.

ניסן סלומינסקי: אם הוא הגיש, תן לו להגיש.

יעקב ליצמן: בסדר.

ניסן סלומינסקי: פניות מספר 507 ו-508.

<נועה היימן: רפרנטית חינוך, אגף תקציבים.

<נועה היימן: הפנייה נועדה להעברת שישה מיליון שקלים מתקציב משרד הבריאות לתקציב משרד החינוך עבור השתתפות משרד הבריאות בהעסקת סייעות רפואיות לילדים עם צרכים רפואיים שזקוקים להשגחה צמודה.

<נועה היימן: שלושת המשרדים – משרד האוצר, החינוך והבריאות – יחד עם השלטון המקומי מממנים את העסקת הסייעות האלה שהן עבור ילדים בגילאי שלוש עד שמונה.

יעקב ליצמן: זה גם ההסכם שלי, אבל אני רוצה לשאול.

יעקב ליצמן: לדעתי הכסף לא מספיק.

יעקב ליצמן: לדעתי חסר כסף.

<נועה היימן: לא חסר.

<נועה היימן: קודם כל, לא חסר כסף כי גם האוצר שם את חלקו וגם משרד החינוך שם את חלקו.

<נועה היימן: משרד הבריאות לא העביר השנה את מלוא הסכום ואנחנו השלמנו להם אותו.

יעקב ליצמן: האם הקריטריונים ברורים?

<נועה היימן: הקריטריונים ברורים.

<נועה היימן: סך התקציב שצפוי לצאת, שאנחנו מעריכים שיצא בתשע"ד על כל נושא הסייעות הרפואיות הוא כחמישים מיליון שקלים שזה גידול מאוד משמעותי בשנים האחרונות, גם עקב הצטרפות גני שלוש-ארבע לחוק חינוך חינם.

יעקב ליצמן: ולא משנה איזה בתי ספר.

<נועה היימן: לא.

<נועה היימן: זה לא משנה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 507 ו-508 נתקבלה.

ניסן סלומינסקי: ההעברות אושרו.

ניסן סלומינסקי: בנושאים האלה ליצמן הוא האורים והתומים שלנו.

יעקב ליצמן: ניסיתי.

ניסן סלומינסקי: אנחנו סומכים עליך.

ניסן סלומינסקי: פניות מספר 514 ו-517.

<נועה היימן: הפנייה נועדה להעברת תקציב של שלושה וחצי מיליון שקלים מהמשרד לאזרחים ותיקים.

<נועה היימן: הייתה פנייה דומה וזאת פנייה נוספת מהמשרד לאזרחים ותיקים למשרד החינוך עבור שני נושאים.

<נועה היימן: שני מיליון שקלים לתנועות הנוער, לתגבור הקשר והפעילות של תנועות הנוער עם אזרחים ותיקים.

<נועה היימן: עוד מיליון וחצי ליד ושם לתיעוד עדויות של ניצולי שואה.

סתיו שפיר: מה הסכום הכולל של התכניות האלה?

סתיו שפיר: היו הרבה מאוד פניות כאלה.

זבולון כלפה: לפני שבוע-שבועיים היו שתי העברות.

סתיו שפיר: שלשום היה משהו ולפני שבוע היה עוד משהו.

<נועה היימן: לפני שבוע או שבועיים.

<נועה היימן: סך הכול, כולל העברה הזאת, אם היא תאושר, המשרד לאזרחים ותיקים העביר ליד ושם לתגבור עדויות ניצולי שואה 6.6 מיליון שקלים.

זבולון כלפה: את יכולה לחזור שוב על המספרים?

<נועה היימן: כן.

<נועה היימן: שני מיליון שקלים לתנועות הנוער.

זבולון כלפה: לא של הפנייה הזאת אלא של הפנייה מלפני שבועיים.

<נועה היימן: אני לא זוכרת בדיוק את המספרים בפנייה של לפני שבועיים, אבל בסך הכול במהלך השנה עבר מהמשרד לאזרחים ותיקים וממשרדים נוספים לטובת תגבור פעילות יד ושם עם ניצולי שואה, בעיקר עבור תיעוד עדויות, אם תעבור הפנייה הזאת הסכום יהיה 6.6 מיליון שקלים.

ניסן סלומינסקי: יכול להיות שגם המשרד לאזרחים ותיקים מפעיל פרויקטורים.

<קריאה: אני יכולה להסביר.

<קריאה: אני מהמשרד לאזרחים ותיקים.

<קריאה: המשרד הוא משרד מטה והוא לא מפעיל תכניות בעצמו.

ניסן סלומינסקי: הוא משתמש בקבלני משנה.

<קריאה: הוא מעביר את הכספים למי שמבצע.

<קריאה: המשרד, בשיתוף עם יד ושם, יש לו תכנית עבודה שנתית בסך שלושה מיליון שקלים.

<קריאה: מה שאתם רואים עכשיו זאת בעצם המנה השנייה.

<קריאה: לפני שבועיים העברנו מיליון וחצי ועכשיו מעבירים עוד מיליון וחצי.

<קריאה: התכנית מיועדת לתיעוד, כפי שנועה אמרה.

ניסן סלומינסקי: מי בעד העברה מספר 514 ו-517?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 514 ו-517 נתקבלו.

ניסן סלומינסקי: ההעברות אושרו.

<טמיר כהן: החוברת הסתיימה.

<טמיר כהן: החוברת הבאה חולקה בנפרד.

<טמיר כהן: גם היא הגיעה ביום חמישי.

ניסן סלומינסקי: פניות ממספר 509 עד 513, 515, 516 ו-519.

<ניר אמסל: הפנייה הזאת נועדה לבצע העברות לתקציב משרד ראש הממשלה, למשרד לאזרחים ותיקים ולמשרד לשיתוף פעולה אזורי, בין היתר שישה מיליון שקלים עבור פרויקטים עם ההסתדרות הציונית בתחום פעילות ציונית חינוכית בהתאם לסיכום בין המשרדים.

<ניר אמסל: תגבור תקציב פרויקטים של הקרן למורשת הכותל, לפרויקט בר מצווה ופרויקט סטודנטים.

יעקב ליצמן: מה זה פרויקט בר מצווה?

<ניר אמסל: נמצאת כאן נציגה של משרד ראש הממשלה שתסביר את הפרויקטים.

אלעזר שטרן: אלה כספים קואליציוניים?

<ניר אמסל: אני לא מכיר שאלה כספים קואליציוניים.

סתיו שפיר: כבר עשינו העברה תקציבית אחת.

סתיו שפיר: למה יש עוד?

ניסן סלומינסקי: אתה מוכן להסביר שוב?

ניסן סלומינסקי: הייתי עסוק בחלק הטכני של סידור ההעברות.

<ניר אמסל: ההעברה התקציבית הזאת נועדה לצורך פעולות שהן בין היתר העברת כסף עבור פרויקטים עם ההסתדרות הציונית, פרויקטים בתחום פעילות ציונית חינוכית, העברת כסף עבור פרויקטים של הקרן למורשת הכותל, פרויקט בר מצווה וסטודנטים, העברה ממשרד הכלכלה למשרד ראש הממשלה עבור תשלום לקרן אל בוואדר שהיא קרן השקעות פרטית במגזר הערבי.

<ניר אמסל: הקרן היא קרן משותפת של הממשלה עם קרן פרטית, קרן פיטנגו אם אני לא טועה, שהממשלה באמצעות הרשות לפיתוח כלכלי משקיעה בפעילות של מגזר המיעוטים.

ניסן סלומינסקי: הכוונה לפעילות כלכלית?

<ניר אמסל: לא.

<ניר אמסל: היא משקיעה בחברות של מגזר המיעוטים.

ניסן סלומינסקי: אבל זה כדי לעודד אותן מבחינה כלכלית, תעשייתית, בנייה?

<ניר אמסל: הקרן הזאת פועלת כמו קרן הון סיכון לכל דבר ועניין.

<ניר אמסל: היא משקיעה בחברות לפי פרמטרים מסוימים.

<ניר אמסל: קרן אל בוואדר בעצם משקיעה ביזמים ממגזר המיעוטים.

<ניר אמסל: יש לי כמה דוגמאות להשקעות שבוצעו.

ניסן סלומינסקי: זאת אומרת, יזמים ממגזר המיעוטים, משקיעים ועוזרים להם.

<ניר אמסל: בדיוק.

<ניר אמסל: השקעה ביזמים במגזר המיעוטים.

ניסן סלומינסקי: בכל מיני סטרט-אפים או תעשייה או דברים כאלה.

<דרורה שטייניץ: בתחום הטכנולוגיה, בתחום המזון, תעשייה.

<ניר אמסל: העברה של 6.600 מיליון שקלים ממשרד הרווחה למשרד לאזרחים ותיקים עבור יישום החלטת ממשלה בנושא קידום השירות הצבאי והאזרחי במגזר החרדי.

יעקב ליצמן: מי ביקש את זה?

סתיו שפיר: ולמה עכשיו?

<ניר אמסל: העברה של 2.3 מיליוני שקלים ממשרד החינוך למשרד ראש הממשלה עבור השתתפות המשרד בפרויקט מסע.

<ניר אמסל: פרויקט מסע, דנו עליו רבות בוועדה.

ניסן סלומינסקי: בשבוע שעבר קיימנו דיון בנושא תגלית ומסע.

ניסן סלומינסקי: מסע הוא פרויקט אחר מאשר תגלית.

אלעזר שטרן: זה משהו יותר מתאים לישיבות בחוץ לארץ.

ניסן סלומינסקי: סטודנטים מגיעים לתשעה חודשים, כך הם אמרו כאן, והם משלמים הרבה כסף, כעשרים אלף דולר כל אחד והמדינה משתתפת.

ניסן סלומינסקי: הם נמצאים כאן פרוסים בהרבה מוקדים ועושים עבודה חשובה.

<ניר אמסל: בנוסף, העברה של כ-1.3 מיליון שקלים ממשרד האנרגיה והמים למשרד לשיתוף פעולה אזורי וסך של מיליון שקלים ממשרד הפנים למשרד ראש הממשלה לצורך הקמת אתר להנצחת הלוחם היהודי במלחמת העולם השנייה.

ניסן סלומינסקי: תסביר לי דבר אחד.

ניסן סלומינסקי: מה מאחד את כל הדברים האלה?

ניסן סלומינסקי: זה נראה בליל של כל מיני דברים שנכנסו כאילו אוטובוס מאסף נוסע ונכנסים אליו.

<ניר אמסל: תחת סעיף משרד ראש הממשלה, סעיף 04, יש הרבה מאוד גופים.

<ניר אמסל: לאור העובדה שמדובר בסוף שנה והיינו צריכים לסכם את השנה, פשוט עשינו את כל התגבורים.

ניסן סלומינסקי: זאת אומרת, משרד ראש הממשלה הוא הבריח התיכון שמשותף לכל ההעברות האלה, או לקבל או לתת?

<ניר אמסל: לא.

<ניר אמסל: משרד ראש הממשלה כמשרד עצמו, אין לו קשר ישיר להעברה למשרד לאזרחים ותיקים, אבל משרד לאזרחים ותיקים היסטורית גם חוסה תחת משרד ראש הממשלה גם מבחינת סעיף התקציב, מבחינת סעיף 04 שזה משרד ראש הממשלה.

יעקב ליצמן: לגבי סעיף 8, אתר להנצחת הלוחם היהודי, מה הקריטריונים שם?

יעקב ליצמן: אני יודע שיש כמה במגזר החרדי אבל אתם לא נותנים שם כסף.

ניסן סלומינסקי: לא, להנצחת הלוחם היהודי במלחמת העולם, זאת אנדרטה.

<דרורה שטייניץ: בלטרון.

יעקב ליצמן: זאת רק אנדרטה?

<דרורה שטייניץ: כן.

ניסן סלומינסקי: כל הפרויקטים כאן הם פרויקטים טובים.

ניסן סלומינסקי: אני מצטער שזה מגיע בסוף, אבל בסדר.

אלעזר שטרן: יש לי שתי שאלות.

אלעזר שטרן: בסעיף 5, קידום פרויקטים בנושא מנהיגות ציונית חינוכית וביצוע פרויקטים של בר מצווה וסטודנטים.

אלעזר שטרן: אני אגיד מה אני מבין.

יעקב ליצמן: אני הבנתי שעושים בר מצווה לאזרחים ותיקים.

אלעזר שטרן: גם זה.

ניסן סלומינסקי: זה יכול להיות.

ניסן סלומינסקי: לפעמים גם ברית מילה.

אלעזר שטרן: אני לא מבין מה זה פרויקטים בנושא מנהיגות ציונית חינוכית.

אלעזר שטרן: זה נראה לי מפוזר בכל מיני משרדים ואני לא מצליח להבין את זה.

<ניר אמסל: הסכום שאתה מדבר עליו, הוא סעיף מספר 3- 11 מיליון ו-800 אלף שקלים.

<ניר אמסל: זה סכום שכולו הולך למשרד ראש הממשלה.

אלעזר שטרן: אני מבין.

אלעזר שטרן: זה מה שאני שואל.

אלעזר שטרן: הוא הולך למשרד ראש הממשלה ואני לא יודע לאן.

אלעזר שטרן: משרד ראש הממשלה מתעסק בחינוך?

אלעזר שטרן: למה ב-מסע, אני הבנתי, אבל מה זה כאן?

<דרורה שטייניץ: כל הרעיון הוא לקדם פרויקטים חינוכיים ציוניים כאשר הרעיון הוא באמת לתת דגש על התחום הזה.

<דרורה שטייניץ: משרד ראש הממשלה מקדם את הנושא הזה מול ההסתדרות הציונית.

אלעזר שטרן: לא מצליח להבין.

אלעזר שטרן: עכשיו אמרת לי הסתדרות ציונית ובכלל לא הבנתי.

אלעזר שטרן: תגידו מעבר להסתדרות הציונית.

אלעזר שטרן: אם לא הייתי חושד בכל מה שקורה כאן, בסדר.

ניסן סלומינסקי: אתה שואל על סעיף 3.

ניסן סלומינסקי: על הנושא של פרויקט בר מצווה וסטודנטים?

אלעזר שטרן: לא.

אלעזר שטרן: אני דווקא יודע מה זה.

אלעזר שטרן: אני שואל על נושא מנהיגות ציונית חינוכית.

אלעזר שטרן: זה נפרד מהבר מצווה.

אלעזר שטרן: אני לא יודע מה זה.

ניסן סלומינסקי: כמה כסף עובר לשם?

אלעזר שטרן: אין לי מושג.

אלעזר שטרן: גם זה לא כתוב.

<דרורה שטייניץ: שישה מיליון שקלים.

ניסן סלומינסקי: קידום פרויקטים בנושא מנהיגות ציונות חינוכית, שעושים את זה עם הסוכנות?

<דרורה שטייניץ: עם ההסתדרות הציונית.

אלעזר שטרן: שהיא לא תחת פיקוח של אף אחד.

ניסן סלומינסקי: בסדר, אבל יש הרבה מערכות שעובדות עם ההסתדרות הציונית.

אלעזר שטרן: בסדר, אבל אני לא מבין את זה.

אלעזר שטרן: שיגידו לי למה זה הולך.

אלעזר שטרן: אני יודע מה זה בר מצווה, אני יודע מה זה הקרן למורשת הכותל.

אלעזר שטרן: אם אתם רוצים להפריד את זה, אני אצביע בעד.

ניסן סלומינסקי: הסוכנות היהודית לא בשליטה של מפלגה כלשהו, אני מקווה, והיא עושה פרויקטים שמדינת ישראל שותפה אתה.

יעקב ליצמן: לא.

יעקב ליצמן: אתה שואל מי המנהיגים הציונים היום.

אלעזר שטרן: העברנו כאן כספים להסתדרות הציונית.

יעקב ליצמן: ממילא תצביע בעד.

יעקב ליצמן: אני אצביע נגד אבל אתה תצביע בעד.

אלעזר שטרן: לא, אני לא אצביע בעד.

יעקב ליצמן: בוא נראה אותך.

ניסן סלומינסקי: אל תאתגר אותו.

ניסן סלומינסקי: אני לא יודע בדיוק על מה זה אבל אני יכול להגיד שבכל קהילה אנחנו רוצים שיהיו מנהיגים ציוניים שישמרו קצת על היהדות בגולה.

אלעזר שטרן: ניסן, אתה מורח אתי עכשיו.

אלעזר שטרן: דרך אגב, לא שאלת מה זה ציונות אלא רק מה זה היתר מכירה.

ניסן סלומינסקי: רבותיי, מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות ממספר 509 עד 513, 515, 516 ו-519 נתקבלו.

ניסן סלומינסקי: ההעברות אושרו.

יעקב ליצמן: רביזיה.

אלעזר שטרן: מה זה אבטחת השר?

אלעזר שטרן: למה פעמיים?

יעקב ליצמן: השר מאוים על ידי שני המשרדים.

זבולון כלפה: אלה שני משרדים שונים.

<ניר אמסל: השר לשיתוף פעולה אזורי והשר לפיתוח הנגב והגליל הוא אותו שר.

<ניר אמסל: משרד האנרגיה והמים מעביר למשרד לשיתוף פעולה אזורי כסף עבור אבטחת השר.

סתיו שפיר: יש כאן מצב מצחיק כי בוועדה לביקורת המדינה מתנהל עכשיו דיון על האופן שבו משרד האוצר מנהל תקציב.

ניסן סלומינסקי: על הנושא של הרזרבות.

סתיו שפיר: על הנושא של הרזרבות, על נושאים שעולים כאן ואנחנו בינתיים ממשיכים.

זבולון כלפה: אולי הוותיקים כאן יאמרו מה עושה האוצר עם כל התמיכות בענפי המשק, ביתרה הגדולה שדיש לו?

יעקב ליצמן: קראת היום בעיתון שיש רזרבות בכמה משרדי ממשלה.

אלעזר שטרן: ניסן, אתה דן בהעברות שקיבלנו רק אתמול בלילה?

ניסן סלומינסקי: אני רוצה עכשיו לשאול אתכם.

ניסן סלומינסקי: אני כמוכם.

ניסן סלומינסקי: הדבר היחיד שמוביל אותי כאן כמו משוגע, זה שאני מפחד.

ניסן סלומינסקי: שוב, יש לי ויכוח עם האוצר ואני רב אתם, אבל יש מציאות.

ניסן סלומינסקי: אם לא נעביר את זה עכשיו, הפסדנו.

ניסן סלומינסקי: אני לא יודע אפילו מה יש כאן.

ניסן סלומינסקי: לכן אני רוצה לשאול אתכם.

אלעזר שטרן: לבי עם האוצר.

ניסן סלומינסקי: לא עם האוצר.

ניסן סלומינסקי: האוצר לא מעניין אותי אלא מעניינים אותי המשרדים.

אלעזר שטרן: גם המשרדים.

אלעזר שטרן: אין כאן הפתעות.

אלעזר שטרן: אם אנחנו רוצים להיות ועדה שעומדת מאחורי הדברים שלה, נעמוד.

אלעזר שטרן: מה שיקרה זה שתמיד ידחפו אותנו בסוף לנקודת האין ברירה וצריך.

אלעזר שטרן: יש ועדות משנה שאנחנו סומכים עליהן.

ניסן סלומינסקי: ידוע שכל סוף שנה, השבוע האחרון של דצמבר, היא תקופה מטורפת.

ניסן סלומינסקי: המשרדים עוד לא רגילים לנוהל החדש שלנו שהוא נוהל חדש.

סתיו שפיר: הם לעולם לא יתרגלו אם אנחנו לא נעמוד בו.

ניסן סלומינסקי: מצד שני, יש תקופה שאין לך ברירה.

סתיו שפיר: לא נכון.

סתיו שפיר: בפעם הקודמת אמרת שזה בכלל השלג ועכשיו זה בגלל משהו אחר.

סתיו שפיר: זה לא רציני לקבוע נהלים ולא לעמוד בהם.

אלעזר שטרן: תעשו הפסקה של שעתיים ויאמרו לך מתוך זה את השלושים אחוזים הכי קריטיים ועליהם נצביע.

סתיו שפיר: אי אפשר לקבוע נהלים ולא לעמוד בהם עשרות פעמים.

ניסן סלומינסקי: לא, אלה לא עשרות פעמים.

ניסן סלומינסקי: אנחנו בסוף שנה.

ניסן סלומינסקי: עד היום עמדנו בהם.

סתיו שפיר: לא נכון, לא עמדנו בהם.

סתיו שפיר: בשבוע שעבר לא עמדו בהם ולפני שבועיים לא עמדנו בהם.

ניסן סלומינסקי: השלג הוא סיפור אחר לגמרי.

סתיו שפיר: לא רק בשלג.

סתיו שפיר: המיילים לא עבדו.

סתיו שפיר: גם יושב ראש הכנסת אמר שהוא יזמן שיחה על הדבר הזה כי לא יכול להיות ששוברים את הנהלים.

סתיו שפיר: זה בעקבות מכתב שכתבנו בשבוע שעבר.

סתיו שפיר: אי אפשר להתנהל כך.

ניסן סלומינסקי: אני מציע שנעבור אחד-אחד ואם נראה משהו שלא נראה, לא נדון בו.

ניסן סלומינסקי: כבר אין הרבה.

ניסן סלומינסקי: בואו נעבור ואם נראה משהו שהוא לא שייך, לא נדון בו.

סתיו שפיר: מה זה לא שייך?

ניסן סלומינסקי: אתם רוצים שאת זה אם האוצר, אבל במקום שנעשה את זה עם האוצר, בואו נעשה את זה אנחנו בעצמנו.

סתיו שפיר: למה שאנחנו נבזבז על זה את זמננו?

סתיו שפיר: האוצר יודע שהוא יכול להגיע לכאן ולקבל את מה שהוא רוצה, ואם הוא לא יקבל, הוא יזרוק עלינו איומים כמו שכבר היה היום.

סתיו שפיר: זה לא מקובל.

ניסן סלומינסקי: לא זרקו עלינו איומים ולא שום דבר.

ניסן סלומינסקי: לוועדה הזאת יש גם אחריות לניהול המדינה.

ניסן סלומינסקי: זה לא האוצר ולא משחקים.

ניסן סלומינסקי: יש כאן כספים שמשרד לא מקבל אותם.

ניסן סלומינסקי: צלצל אלי שר מכובד, שכולם מכבדים אותו, ואמר לי שאם זה לא יעבור, בסך הכול 17 או עשרים מיליון, הם בהתמוטטות.

סתיו שפיר: שילמדו להתנהל.

סתיו שפיר: חלק מהדברים שהעברנו היום אלה דברים שנובעים מהחלטות ממשלה שהתקבלו לפני שנתיים, שלוש וארבע שנים.

ניסן סלומינסקי: הסבירו לך שנותנים את זה לפי ביצוע.

סתיו שפיר: למה הם עושים את זה לפי ביצוע?

סתיו שפיר: כדי להחזיק את המשרדים קצר.

סתיו שפיר: הרי מה הסיפור כאן?

ניסן סלומינסקי: אנשי האוצר בשבועיים האלה עובדים קשה.

ניסן סלומינסקי: כולם כך.

ניסן סלומינסקי: אין מה לעשות, זה סוף שנה.

ניסן סלומינסקי: לנו יש אחריות לנושא.

סתיו שפיר: אני הולכת לוועדה לביקורת המדינה.

סתיו שפיר: אני מאוד מבקשת, מאוד אשמח אם ההעברות האלה לא יעלו.

ניסן סלומינסקי: בואו נראה.

ניסן סלומינסקי: אם יהיה משהו שייראה לנו כלא שייך, נמשיך.

ניסן סלומינסקי: פנייה מספר 314.

<דליה ציוני: תקציבנית שיכון.

<דליה ציוני: הבקשה נועדה לתקצב שינויים בהוצאה למימון התחייבויות עבר והגדלה.

<דליה ציוני: תקציב שיכון עובד על הרשאה להתחייב.

<דליה ציוני: זה אומר שדברים שהתחייבו עליהם בעבר, צריך לשלם אותם השנה.

<דליה ציוני: אם התקציב שתוקצב בתקציב המדינה לא מספיק לביצוע התשלומים האלה, צריך לבצע הסטות במקומות בהם יש יותר מדי תקציב ואין הרבה תשלומים למקומות בהם נדרש תקציב נוסף.

ניסן סלומינסקי: שאתם צריכים לשלם אותו.

<דליה ציוני: נכון.

<דליה ציוני: הדבר השני הוא הגדלת תקצוב הוצאה מותנית בהכנסה, לאור גידול בהכנסות משיווקים.

ניסן סלומינסקי: כלומר, יש לכם גידול בשיווקים, ומה אתם רוצים לעשות עם זה?

<דליה ציוני: קודם כל, אנחנו רוצים לקלוט את הכסף ולכן צריך להגדיל את תקצוב ההוצאה מותנית בהכנסה.

ניסן סלומינסקי: ואם לא, מה יהיה עם הכסף הזה?

<דליה ציוני: ייבלע בהכנסות המדינה.

ניסן סלומינסקי: אני בעד לאשר את זה.

יעקב ליצמן: אני מבין למה מביאים את זה עכשיו.

ניסן סלומינסקי: אני מציע לאשר את זה.

אלעזר שטרן: אני לא.

ניסן סלומינסקי: מי בעד אישור פנייה מספר 314?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 314 נתקבלה.

אלעזר שטרן: אני נגד.

ניסן סלומינסקי: אלה סכומים גדולים שייבלעו באוצר.

אלעזר שטרן: זה שר שאמר שהוא כבר חילק 120 מיליון שקלים כספים קואליציוניים.

ניסן סלומינסקי: מה זה שייך?

ניסן סלומינסקי: זה לא שייך.

אלעזר שטרן: הוא אמר, כתב, הוא חילק עכשיו בחודשים האחרונים 120 מיליון שקלים, ולא רק זה אלא שהוא יחלק עוד 120 מיליון.

ניסן סלומינסקי: אני לא יודע מאיפה הוא מחלק.

ניסן סלומינסקי: מה זה שייך?

ניסן סלומינסקי: אתה מאמין שהוא מחלק מכספי המשרד שלו?

אלעזר שטרן: הוא יכול להיות שר שקרן?

אלעזר שטרן: הוא חילק.

ניסן סלומינסקי: הוא מחלק מהמשרד שלו?

ניסן סלומינסקי: על מה אתה מדבר?

ניסן סלומינסקי: אתה מאמין שהוא לוקח מהמשרד כספים?

ניסן סלומינסקי: על מה אתה מדבר?

אלעזר שטרן: מאיפה הוא לוקח.

ניסן סלומינסקי: לא יודע.

ניסן סלומינסקי: לך כל פעם יש קונספציה שיש כספים שמגיעים, אבל בטח שלא מהמשרד.

ניסן סלומינסקי: פנייה מספר 314 אושרה.

אלעזר שטרן: רביזיה.

ניסן סלומינסקי: פנייה מספר 453.

<קריאה: הפנייה נועדה לביצוע שינויים פנימיים בתקציב הרשות לזכויות ניצולי השואה וכן העברה של 99 מיליון שקלים של הרזרבה לטובת גמלאות לניצולי שואה.

<קריאה: בשנה האחרונה התקבלו מספר החלטות משמעותיות לטובת הניצולים: הגדלה של חמישים מיליון.

יעקב ליצמן: איזה ארגונים מקבלים?

אלעזר שטרן: הוא אמר לרשות.

<קריאה: כאן אנחנו מתקצבים את התקנה ממנה הרשות מעבירה לתמיכה בארגונים.

<קריאה: הארגון המרכזי הוא הקרן לרווחת ניצולי השואה.

יעקב ליצמן: איזה ארגונים מקבלים?

<קריאה: עמך, אלה והקרן לרווחה.

יעקב ליצמן: מה הקריטריונים?

<קריאה: קודם כל יש תמיכה בטיפול סיעודי.

יעקב ליצמן: למה רק אלו?

<קריאה: תמיכה בטיפול סיעודי, תמיכה לטיפול פסיכולוגי והחזר מענקים.

אלעזר שטרן: אמרת גם לעמך?

<קריאה: כן.

<קריאה: קצת הולך ל-עמך.

יעקב ליצמן: למה דווקא אלה?

<קריאה: זה גם בהתאם להחלטת ועדת התמיכות.

<קריאה: מבין שלל הארגונים, אלה הארגונים המרכזיים שמבצעים את השירות עד לניצול ולא מתווכים.

<קריאה: ממש אספקת שירות ישירה.

יעקב ליצמן: לזה אני לא אתנגד.

אלעזר שטרן: גם אני לא.

ניסן סלומינסקי: מי בעד אישור פנייה מספר 435?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה פה אחד.

ניסן סלומינסקי: פניות מספר 456 ו-457.

<גיא הרמתי: הפנייה נועדה להעברת 840 אלף שקלים מביטחון פנים לרווחה בהתאם להחלטת ממשלה שנועדה לצמצם את הצריכה הבלתי אחראית של אלכוהול.

<גיא הרמתי: בתוך משרד הרווחה זה ישמש לתכניות לטיפול במכורים, לתכניות ייעודיות.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 456 ו-457 נתקבלו.

ניסן סלומינסקי: ההעברות אושרו.

ניסן סלומינסקי: פניות מספר 500, 502 ו-504.

<יוסי עדס: הפנייה נועדה לתקצוב 12 מיליון שקלים בהרשאה להתחייב והשלמה של שני מיליון שקלים במזומן והשלמה של שני מיליון שקלים להרשאה להתחייב עבור סקר הנגשה.

<יוסי עדס: מדובר בהשלמה לפנייה שהועברה לוועדה בשבוע שעבר, שם הייתה הרשאה של עשרה מיליון שקלים וכעת משלימים את ההרשאה ל-12 מיליון שקלים ואת התקציב מעבירים.

ניסן סלומינסקי: בשבוע הזה נוסף עוד כסף?

<יוסי עדס: לא.

<יוסי עדס: הייתה טעות.

<יוסי עדס: הייתה מסגרת שהשתנתה בהתאם לצורכי המשרד.

<יוסי עדס: בהתחלה הייתה הבנה שזה יהיה עשרה מיליון ובסוף הצורך בתקציב לסקר הזה גדל בשני מיליון שקלים.

<יוסי עדס: השלמה של 12 מיליון שקלים בהרשאה ומעבירים גם את המזומן כנגד.

<יוסי עדס: בנוסף יש התאמות התקציב לביצוע בשכר בהיקף של כאר

<יוסי עדס: בעה מיליון שקלים.

זבולון כלפה: לסעיף 1, ברשותך.

זבולון כלפה: יש רשויות שעברו בחירות מוניציפליות לאחרונה ועכשיו הן מקבלות מהסעיף הזה?

<יוסי עדס: זה לא קשור לבחירות.

<יוסי עדס: אני אסביר מה הסיפור כאן.

זבולון כלפה: אולי זאת קונספירציה, אבל מבחינתי בפעם שעברה זה היה נמוך יותר.

<יוסי עדס: לא, זה לא קשור לבחירות.

<יוסי עדס: זאת הייתה טעות ומלכתחילה היו צריכים להיות 12 מיליון.

זבולון כלפה: סתם חשדתי באנשים.

<יוסי עדס: אין לזה שום קשר באופן מוחלט.

<יוסי עדס: בנוסף יש כאן העברה של מיליון ו-600 אלף שקלים עבור מבני דת בישובים בדואים בהתאם להחלטת ממשלה 3211.

ניסן סלומינסקי: אגף עדות, זה לבדואים?

<יוסי עדס: אגף לעדות לא יהודיות, זה לתחזוק מבני דת בישובים בדואים בהתאם להחלטת ממשלה.

זבולון כלפה: 3611 היא החלטה לגבי הצפון.

<יוסי עדס: הכול כאן.

<יוסי עדס: זה 3611 אלא זה 3211 ואלה ישובים בדואים בצפון.

<יוסי עדס: החלטת הממשלה השנייה היא 2861 והיא עבור ישובים דרוזים וצ'רקסים בצפון.

<יוסי עדס: זאת העברה ממשרד ראש הממשלה לטובת אחזקת מבני דת בישובים האלה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 500, 502 ו-504 נתקבלו.

ניסן סלומינסקי: ההעברות אושרו.

ניסן סלומינסקי: פניות מספר 505 ו-506.

<דליה ציוני: הפנייה נועדה לתקצב שני דברים.

<דליה ציוני: דבר ראשון, שישה מיליון שקלים הרשאה להתחייב לשיקום לשתיות בעיר לוד בהתאם להחלטת ממשלה 2371 מאוקטובר 2010.

<דליה ציוני: דבר שני, תקצוב של 2.3 מיליון שקלים לרכישת דירות נ"ר.

ניסן סלומינסקי: מה ראשי התיבות של נ"ר?

<דליה ציוני: נכסי רכישה.

ניסן סלומינסקי: אני יודע שזה לדרג הקשה ביותר.

<דליה ציוני: אך ורק לנכים רתוקים.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברות אושרו פה אחד.

ניסן סלומינסקי: פנייה מספר 518.

<ניר אמסל: הפנייה הזאת נועדה לביצוע העברה בין תכניות בסעיף 04 ובתקציב משרד ראש הממשלה.

<ניר אמסל: עיקר הפעולות הן העברת 2.5 מיליון שקלים מהמשרד לאזרחים ותיקים.

ניסן סלומינסקי: אף פעם עוד לא ראיתי פעילות כזאת של המשרד לאזרחים ותיקים.

ניסן סלומינסקי: מה קרה כאן?

<ניר אמסל: נמצאת כאן נציגת המשרד.

זבולון כלפה: מה זה חוק טל?

<ניר אמסל: אתה מתכוון עבור הפעלת תקנים לפי חוק טל.

זבולון כלפה: עד כמה שאני זוכר, חוק טל לא קיים.

<קרינה קליגר: יש החלטת ממשלה בנושא של הפעלת תקנים לחרדים וערבים ואנחנו מיישמים אותה.

<קרינה קליגר: מינהלת השירות האזרחי, אנחנו משלמים לה עבור אותם תקנים של חרדים וזה מה שאתה רואה כאן.

ניסן סלומינסקי: זה עוד לפני שהשירות האזרחי עבר אליכם.

<קרינה קליגר: עכשיו זה יותר קל.

ניסן סלומינסקי: בסדר.

ניסן סלומינסקי: מה זה סעיף 2?

<ניר אמסל: שני מיליון שקלים ממשרד ראש הממשלה לארכיון המדינה, בעקבות החלטת הממשלה 4473 בנושא רפורמה בתיעוד עבודת הממשל.

<ניר אמסל: זה לצורך הפיכת חומר ארכיוני לדיגיטלי והנגשתו.

ניסן סלומינסקי: מה זה אתר לאומי בערד?

<ניר אמסל: החלטת הממשלה מדברת על שני דברים.

<ניר אמסל: האחד, על הפיכת חומר ארכיוני לדיגיטלי, והשני, מעבר ארכיון המדינה לערד.

<ניר אמסל: כרגע התקבלה החלטת ממשלה נוספת שעוצרת את המעבר לערד.

<ניר אמסל: היא לא עוצרת אלא היא משהה אותו.

<ניר אמסל: הכסף הזה מועבר לצורך הפיכת חומר ארכיוני לדיגיטלי ולא לצורך מעבר לערד.

ניסן סלומינסקי: מה זה 3?

<ניר אמסל: מיליון שקלים לנושא הקמת אתר הנצחה בשער הגיא לפי החלטת ממשלה 3739.

<דרורה שטייניץ: לרחבעם זאבי.

זבולון כלפה: למה זה לא נכנס תחת המועצה להנצחה במשרד ראש הממשלה?

<דרורה שטייניץ: כי מי שמבצע את הפרויקט בפועל זה יחידה אחרת שלנו שעוסקת בהקמת אתרי מורשת.

זבולון כלפה: זאת אומרת, אין מצב שאנחנו נראה תמונה כוללת.

זבולון כלפה: הייתי צריך לנחש שיש מועצה אצלכם במשרד.

<דרורה שטייניץ: נכון.

<דרורה שטייניץ: המועצה שלנו לא עוסקת בפרויקטים של פיתוח, תשתיות וכולי.

<דרורה שטייניץ: היא עוסקת בפרויקטים של פעילויות חינוכיות והנחלת המורשת.

זבולון כלפה: אבל היא יכולה לתקצב.

<דרורה שטייניץ: היחידה שעוסקת באתרי מורשת היא יחידה שכן יודעת להוציא לפועל פרויקטים תשתיתיים.

זבולון כלפה: היא יכולה להיות מתוקצבת על ידי המועצה.

<דרורה שטייניץ: המועצה מתקצבת את הפרויקט הזה.

<דרורה שטייניץ: זאת העברה בתוך סעיפי רוה"מ.

<דרורה שטייניץ: זה מה שהסברנו בהתחלה.

ניסן סלומינסקי: ההחלטה הייתה ב-2011.

<דרורה שטייניץ: נכון, ורק עכשיו היא יוצאת אל הפועל.

ניסן סלומינסקי: בשבוע האחרון של 2013?

<דרורה שטייניץ: לא בשבוע האחרון של 2013.

<דרורה שטייניץ: זה לא בגלל העיתוי אלא ההעברה, בעצם ההתקשרות בפועל היא ממש עכשיו.

ניסן סלומינסקי: יש לכם כבר חוזה אתם?

<דרורה שטייניץ: יש לנו חוזה לביצוע הפרויקט.

<דרורה שטייניץ: כן.

ניסן סלומינסקי: אם יש את החוזה, אני מבין שנשאר כסף ורוצים להעביר כדי שהוא לא יילקח וזה בסדר.

ניסן סלומינסקי: זה לגיטימי אבל חבל שלא עשיתם את זה בסוף 2012 כי אז יכול להיות שהאנדרטה הזאת הייתה עומדת.

<דרורה שטייניץ: אנחנו מאוד מאוד מקווים שבשנה הבאה כבר יהיה אפשר לבקר בה.

<ניר אמסל: יש עוד שני מיליוני שקלים שמועברים למשרד לאזרחים ותיקים.

<ניר אמסל: חצי מיליון ממשרד ראש הממשלה עבור החלטת ממשלה בנושא תכנית אב יישובית לאזרחים ותיקים, והעברה של מיליון וחצי מהמשרד לפיתוח הנגב והגליל עבור החלטת ממשלה בנושא פיתוח תכנית אב לאזרחים ותיקים ברשויות המקומיות.

ניסן סלומינסקי: מה זאת התכנית הזאת?

<קרינה קליגר: תכנית אב יישובית, יש החלטת ממשלה בה המשרד, דרך משרד הפנים, מבצע מיפוי של כל התשתיות הפיזיות ברשויות המקומיות לסוגיהן ואחרי המיפוי אנחנו בודקים את הצרכים.

<קרינה קליגר: בתשתיות הפיזיות, לדוגמה, אם יש גן ילדים בישוב שהזדקן ואין צורך יותר בגן הילדים, לוקחים את גן הילדים ומשמישים אותו למועדון לגמלאים או משהו כזה.

<קרינה קליגר: זאת המטרה של התכנית, לא ליצור כפל תשתיות ולעשות מיפוי לצרכים של כל מקום ומקום.

זבולון כלפה: למה אי אפשר לבקש את זה סתם כך מהרשויות?

<קרינה קליגר: אנחנו עושים את זה בשיתוף עם הרשויות.

<קרינה קליגר: הרשויות משתתפות.

זבולון כלפה: לכן צריך לשלם להן עוד כסף?

<קרינה קליגר: הן משתתפות בתכנית הזאת.

<קרינה קליגר: אנחנו לא משלמים להן אלא אנחנו יוצאים עמן יחד תכנית רחבה לכל מקום בהתאם לצרכים שלו.

ניסן סלומינסקי: זה למעשה יותר משכורות לאנשים שיפעילו את התכנית הזאת.

<קרינה קליגר: כן.

זבולון כלפה: מה זה העברה של מיליון שקלים למטה היישום שם?

<דרורה שטייניץ: מטה יישום התיישבות הבדואים בנגב?

<דרורה שטייניץ: מיליון שקלים.

<דרורה שטייניץ: זה עבור קמפיין שעושים בנושא של הסברה.

זבולון כלפה: אני מוחה.

זבולון כלפה: משתמשים בתנועה האיסלמית, יוצאים אתו לחוץ לארץ ומוכרים אותנו שם.

<דרורה שטייניץ: אני לא מכירה.

זבולון כלפה: בעיני זאת שערורייה.

<דרורה שטייניץ: אני יכולה לבדוק.

זבולון כלפה: אני אומר לך בוודאות גמורה, מתוך ידיעה בדוקה, שזאת הסיטואציה.

זבולון כלפה: הם לקחו ערבים מהתנועה האיסלמית בצפון שהוא שונא מדינת ישראל ויצאו יחד אתו לאירופה כדי להסביר את המדיניות שלנו כלפי האוכלוסייה הבדואית.

זבולון כלפה: עכשיו, מכיוון שמישהו כנראה עולה על זה, יש בלגן סביב זה.

זבולון כלפה: לכן בעיני זה נראה שערורייתי שאנחנו נעביר להם עוד מיליון שקלים.

ניסן סלומינסקי: איפה זה?

זבולון כלפה: בעמוד השני, בשורה לפני אחרונה.

ניסן סלומינסקי: מאיזה סעיף זה?

זבולון כלפה: מטה היישום מתוקצב במשרד.

זבולון כלפה: אני לא יודע באיזה סעיף זה.

זבולון כלפה: במכתב זה לא מופיע.

ניסן סלומינסקי: לכן אני שואל.

ניסן סלומינסקי: תבדקי את הנושא הזה ובינתיים נמשיך להעברה הבאה ונחכה לתשובה שלך.

ניסן סלומינסקי: פניות מספר 520 ו-521.

<אורי שיינין: הפנייה נועדה להגדלת התקציב של מינהלת השירות לאומי האזרחי בתשעה מיליון ו-450 אלף שקלים.

<אורי שיינין: הגדלת התקציב נועדה לתקצוב של תוספת 450 תקנים במגזר הערבי.

ניסן סלומינסקי: זה הולך שם במגזר?

<אורי שיינין: יש עודף ביקוש של בין 800 ל-900 אנשים.

ניסן סלומינסקי: איך זה במגזר החרדי?

<אורי שיינין: במגזר החרדי, בגלל חוק המשמר, היה קצת דשדוש ולא הייתה עלייה בחודשים האחרונים, אבל אנחנו צופים שהחל מהמתווה לשוויון בנטל והחוק שעתיד לעבור, המספרים ימשיכו במגמת העלייה שאופיינה מ-2007.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 520 ו-521 נתקבלו.

ניסן סלומינסקי: ההעברות אושרו.

ניסן סלומינסקי: פנייה מספר 526.

<אורי שיינין: זאת פנייה בסעיף 68 של רשות האוכלוסין וההגירה.

<אורי שיינין: הפנייה נועדה לביצוע שינויים פנימיים להתאמת השכר, להתאמת התקציב לביצוע בפועל, בפרט בסעיפי השכר.

<אורי שיינין: בנוסף יש כאן פנייה להגדלת התקציב של המענק לעוזבים מרצון בהתאם להחלטת ממשלה בנושא, הגדלת המענק ל-3,500 דודלר.

ניסן סלומינסקי: כמה מקבל כל אחד?

<אורי שיינין: 3,500 דולר.

ניסן סלומינסקי: כל מי שעוזב מרצון.

<אורי שיינין: נכון, מהמדינות שאי אפשר לגרש אליהן.

ניסן סלומינסקי: יש שם תנועה?

<אורי שיינין: בשנתיים האחרונות היו בערך 2,500 כל שנה, בשנים 2012 ו-2013.

<אורי שיינין: כרגע, מהנתונים הראשוניים שקיבלתי, אבל אלה נתונים ראשוניים שצריך לקחת אותם בערבון מוגבל, לפחות לגבי חודש דצמבר אנחנו מדברים על קצב של 600 אנשים.

<אורי שיינין: אני לא יודע לומר האם זה יישמר אבל נחכה ונהיה יותר חכמים בעוד חודשיים-שלושה ואז אשמח להעביר דיווח לוועדה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה פה אחד.

ניסן סלומינסקי: פנייה מספר 527.

<מורן מזור: הפנייה מיועדת להתאמת תקציב הפיתוח של משרד התחבורה.

זבולון כלפה: מה תפקידך במשרד?

<מורן מזור: רפרנט תחבורה ציבורית.

<מורן מזור: יש רפרנטית לתחבורה ויש רפרנט לתחבורה ציבורית.

זבולון כלפה: אתה מחליף את קרן שהייתה פעם, בעבר הרחוק.

<מורן מזור: קרן טרנר, לדעתי היא הייתה רכזת תחבורה ולא רפרנטית תחבורה ציבורית.

<מורן מזור: אנחנו עובדים ביחד כמובן.

<מורן מזור: הפנייה מיועדת להתאמת תקציב הפיתוח של משרד התחבורה וקצב הביצוע בפועל.

<מורן מזור: נזכיר שמדובר בפרויקטים מאוד מאוד גדולים בהיקף של מיליארדי שקלים וכל התקדמות ואבן דרך בעצם גוררת ביצוע של מאות מיליוני שקלים של החברות.

ניסן סלומינסקי: כמה אתם מבקשים?

<מורן מזור: לא מדובר בתוספת אלא בהסטה בין תכניות והתאמת קצב הביצוע.

ניסן סלומינסקי: זאת אומרת, יש לכם מערכת שמפקחת ומרגישה שבפרויקט מסוים זה מתנהל איטי יותר ובפרויקט אחר מתנהל מהר יותר ואז אתם מסיטים מאחד לשני:?

<מורן מזור: יש חברות ביצוע, כמו חברת רכבת ישראל ונתיבי ישראל, מע"צ לשעבר, שמבצעות את הפרויקטים.

<מורן מזור: הקבלנים מקבלים כסף בהתאם להתקדמות, בהתאם לעמידה באבני דרך.

<מורן מזור: במידה והקבלן עמד באבני דרך בחלק מהפרויקטים, הוא מקבל כסף ולכן הביצוע בפרויקטים האלה הוא יותר גבוה.

<מורן מזור: בפרויקטים אחרים בהם הקבלנים לא השלימו את אבני הדרך, הם לא מקבלים את הכסף.

ניסן סלומינסקי: ואז נשאר לכם עודף.

<מורן מזור: אז צריך להתאים את התקציב לקצב הביצוע בסוף השנה.

ניסן סלומינסקי: אבל אין כאן שינוי בתקציב עצמו.

<מורן מזור: אין שינוי.

<מורן מזור: הכול הסטה בתוך תקציב 79 שזה פיתוח התחבורה.

ניסן סלומינסקי: מי בעד אישור פנייה 527?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 527 נתקבלה.

ניסן סלומינסקי: ההעברה אושרה.

ניסן סלומינסקי: פניות מספר 528 ו-529.

<יוסי עדס: הפנייה נועדה לתגבור תקציב הרשות לטבע וגנים.

<יוסי עדס: זאת בעצם השלמה לפנייה שאושרה הבוקר בוועדה.

<יוסי עדס: תגבור תקציב בסך של 13 מיליון שקלים לתקציבים השוטפים של הרשות, טיפול שוטף, טיפול בשטחים פתוחים, גיזומים וכדומה.

ניסן סלומינסקי: מאיפה מעבירים כסף לאיפה?

<יוסי עדס: מדובר בתגבור תקציב הרשות לטבע וגנים בסך של 13 מיליון שקלים עבור פעולות שוטפות של רשות הטבע והגנים.

בועז טופורובסקי: יש כאן נציג של רשות הטבע והגנים?

בועז טופורובסקי: אין נציג.

ניסן סלומינסקי: התקציב של החברה, איזה סוג חברה היא?

<יוסי עדס: לחברה יש הכנסות עצמיות אבל הן לא מכסות את כל ההוצאות שלה, בעיקר בהשקעות שוטפות, בפיתוח, בטיפול בשטחים עצמם.

ניסן סלומינסקי: זאת חברה ממשלתית?

<יוסי עדס: רשות הטבע והגנים היא רשות ממשלתית.

ניסן סלומינסקי: יש לה תקציב?

<יוסי עדס: יש לה השתתפות בתקציב המדינה.

<יוסי עדס: חלק מהתקציב שלה הוא השתתפות מתקציב המדינה.

ניסן סלומינסקי: וזה מוגדר בספר התקציב של מדינת ישראל.

<יוסי עדס: כן.

<יוסי עדס: זה נמצא בתוך סעיף 54.

ניסן סלומינסקי: מה קרה עכשיו שנותנים לה עוד?

<יוסי עדס: הייתה תכנית עסקית שבהתאם לה נבנה תקציב רשות הטבע והגנים.

<יוסי עדס: בגלל סיבות שונות קרה שהרשות לא הצליחה לעמוד בהכנסות המיועדות וסוכם שבמידה והרשות לא תצליח לעמוד, חצי הרשות תצטרך לכסות בעצמה וחצי יבוא תקציב המדינה.

ניסן סלומינסקי: אתה יכול להגיד לנו ברפרוף כמה כסף עבר לרשות בתקופה האחרונה?

<יוסי עדס: בפנייה הקודמת – אני פחות מכיר את הפניות הישנות מתחילת השנה אבל אני מכיר מהתקופה האחרונה – היום הועברה פנייה בסך של 16 מיליון שקלים וכאן מדובר בעוד 13 מיליון שקלים.

ניסן סלומינסקי: אלה שתי הפניות.

<יוסי עדס: אלה שתי הפניות.

<יוסי עדס: זאת השלמה של הפנייה הקודמת.

קארין אלהרר: מה התקציב השנתי שלהם בספר?

<קריאה: 279.

<יוסי עדס: כן, אבל זה כולל תקציבי פיתוח שהרשות עדיין לא סיימה וזה תקציב שמתפרס על פני שנים בפועל.

<יוסי עדס: כאן מדובר בתקציב השוטף.

ניסן סלומינסקי: כמה התקציב השוטף שלה?

<יוסי עדס: אני לא זוכר כרגע בעל פה.

ניסן סלומינסקי: סדר גודל.

<יוסי עדס: התקציב שלהם נבנה בנפרד ולא בתוך מסגרת תקציב המדינה.

<יוסי עדס: תקציב המדינה, זאת השתתפות בתקציב רשות הטבע והגנים ולכן אני לא יודע כרגע בדיוק את המסגרת של תקציב רשות הטבע והגנים בפני עצמה.

<יוסי עדס: אני לא זוכר בעל פה את התקציב של רשות הטבע והגנים כיוון שרשות הטבע והגנים יש לה תקציב נפרד שהוא לא בתוך תקציב המדינה אלא המדינה משתתפת בתוך תקציב רשות הטבע והגנים.

<יוסי עדס: מה המסגרת התקציבית של רשות הטבע והגנים, אני כרגע לא יכול לומר.

ניסן סלומינסקי: אתה אומר שכל התקציב הוא מאה ומשהו.

<יוסי עדס: אמרתי שאני לא זוכר.

<יוסי עדס: בתקציב המדינה מופיע עבור רשות הטבע והגנים 279 מיליון שקלים כאשר חלק גדול מזה הם גם כן תקציבי פיתוח שמתפרסים על פני שנים.

<יוסי עדס: התקציב השוטף, אני לא זוכר כרגע מה המסגרת התקציבית של רשות הטבע והגנים כיוון שהיא בפני עצמה.

<יוסי עדס: זה כאילו תקציב נפרד של רשות בפני עצמה והמדינה משתתפת ויש לה חלק בתוך התקציב השוטף.

בועז טופורובסקי: הרשות היא תחת המשרד להגנת הסביבה

<יוסי עדס: תחת המשרד להגנת הסביבה.

ניסן סלומינסקי: תנסה לרכז לנו כמה כסף עבר מאז אישור תקציב המדינה.

ניסן סלומינסקי: מי בעד אישור פניות מספר 528 ו-529?

ניסן סלומינסקי: בעד – רוב

ניסן סלומינסקי: העברות מספר 528 ו-529 נתקבלו.

ניסן סלומינסקי: ההעברות אושרו.

זבולון כלפה: רביזיה.

ניסן סלומינסקי: פנייה מספר 70021.

<דליה ציוני: עודפים לא מחויבים במשקים כספיים במשרד השיכון.

<דליה ציוני: משקים כספיים הם משקים הם שההכנסות וההוצאות הם משק שמממן את עצמו.

ניסן סלומינסקי: משק סגור.

<דליה ציוני: נכון.

ניסן סלומינסקי: תני לי דוגמה של משהו כזה.

<דליה ציוני: יבנה, חומת שמואל, אלעד, מודיעין, ראש העין.

ניסן סלומינסקי: את מדברת על משרד השיכון.

ניסן סלומינסקי: אתם יוצאים לפרסום שמקימים שכונה או מרחיבים ישוב וכל הפרויקט הזה הוא משק סגור.

<דליה ציוני: נכון.

ניסן סלומינסקי: מה שגובים מהקונים.

ניסן סלומינסקי: זה אמור לכסות את הכול.

<דליה ציוני: נכון.

ניסן סלומינסקי: בלי השתתפות המדינה בכלל.

<דליה ציוני: אלא אם כן יש סבסוד.

ניסן סלומינסקי: זה נקרא משק סגור.

<דליה ציוני: נכון.

<דליה ציוני: באותם משקים כספיים סגורים נכנסות ההכנסות עם השיווק ולא תמיד מספיקים באותה שנה להתחייב על כל ההוצאות שצפויות באותו משק אבל יודעים שבגלל שזה משק כספי סגור, הולכים לנצל ובגלל שזה משק סגור כל ההכנסות שצריכות להישאר בתוכו.

ניסן סלומינסקי: את מדברת עכשיו על הכנסות שאת רוצה להעביר לשנה הבאה.

<דליה ציוני: נכון.

<דליה ציוני: למרות שהן לא מחויבות.

<דליה ציוני: עודפים עקרונית עוברים אוטומטית כשהם מחויבים.

ניסן סלומינסקי: איך את מצליחה להעביר אותן לשנה הבאה?

<דליה ציוני: בגלל שמדובר במשקים כבדים.

ניסן סלומינסקי: אם זה משק סגור, זה כן נשמר?

<דליה ציוני: נכון.

<דליה ציוני: אם זה משק סגור, מעבירים גם עודפים שאינם מחויבים.

ניסן סלומינסקי: מי בעד אישור פנייה 70021?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 70021 נתקבלה.

ניסן סלומינסקי: ההעברה אושרה.

ניסן סלומינסקי: דרך אגב, באיזה סכומים מדובר כאן?

<דליה ציוני: 130 מיליון שקלים.

ניסן סלומינסקי: זה לא הרבה כשמדובר על פרויקטים להרחבת שכונות.

<דליה ציוני: זה פעולה טכנית של העברת הכסף כדי שלא ייקחו לנו אותו למקומות אחרים.

ניסן סלומינסקי: כסף שגבו כבר מאנשים ונועד לפיתוח.

ניסן סלומינסקי: עד שיגיע זמן הפיתוח, שהאוצר לא יתלבש על זה.

ניסן סלומינסקי: פנייה מספר 29011.

<דליה ציוני: עודפים בתקציב הרגיל של משרד השיכון.

<דליה ציוני: התקציב מתחלק לתקציב רגיל, תקציב פיתוח ותקציב הסיוע.

<דליה ציוני: כאן אנחנו מדברים על התקציב הרגיל שיש לו עודף של מיליון ו-180.

ניסן סלומינסקי: את צוחקת ממני.

<דליה ציוני: הם זקוקים לזה כמו אוויר לנשימה.

ניסן סלומינסקי: מה התקציב השוטף של המשרד?

<דליה ציוני: התקציב הרגיל של משרד השיכון עומד על כמאתיים מיליון שקלים.

ניסן סלומינסקי: אתם תספיקו להוציא את זה?

<דליה ציוני: כן.

<דליה ציוני: בהחלט.

ניסן סלומינסקי: מי בעד אישור פנייה מספר 29011?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה פה אחד.

ניסן סלומינסקי: פנייה מספר 533 ו-534.

<אורי שיינין: הפנייה נועדה לביצוע שינויים פנימיים בתקציב משרד הכלכלה וכן לתוספת של 761 אלף שקלים לתקציב משרד הכלכלה לטובת סקר מעסיקים בקרב האוכלוסייה הערבית שביצע מינהל מחקר וכלכלה במשרד הכלכלה.

<אורי שיינין: התקציב עבר מתקציב הלמ"ס.

ניסן סלומינסקי: 761 אלף שקלים.

ניסן סלומינסקי: אנחנו רגילים תמיד למיליונים.

<אורי שיינין: זה סקר בעניין התפתחות בפעילות מעסיקים.

ניסן סלומינסקי: זה סקר ראשון שהלמ"ס עושה באוכלוסייה הערבית או שזה דבר רגיל?

<אורי שיינין: לא.

<אורי שיינין: זה סקר של מינהל מחקר וכלכלה במשרד הכלכלה.

<אורי שיינין: זה לא סקר ראשון אבל זה סקר ייחודי בהקשר הזה שהוא בוחן את ההתפתחות דווקא מהצד של העסקים ולא מהצד של המועסקים.

מיכל בירן: השאלה היחידה שנשאלת היא למה זה לא מהתקציב השוטף של המשרד.

מיכל בירן: מה חדש בזה?

מיכל בירן: למה זה לא היה בתקציב?

ניסן סלומינסקי: זה חלק מעבודת הלמ"ס.

ניסן סלומינסקי: כנראה הלמ"ס היה צריך לעשות את זה.

<אורי שיינין: אני רוצה לתקן כי נפלה טעות.

<אורי שיינין: חברת הכנסת מיכל בירן צודקת.

<אורי שיינין: אני כתבתי בטעות בדברי ההסבר שזה עובר מתקציב הלמ"ס אבל זה מתקציב הרשות לפיתוח כלכלי במגזר הערבי שהם הזמנו את הסקר.

<אורי שיינין: אני מבקש לתקן.

<אורי שיינין: סליחה.

ניסן סלומינסקי: מה זה שינויים פנימיים?

<אורי שיינין: התאמות של תקציב הביצוע בפועל.

<אורי שיינין: השינויים הפנימיים נועדו בעיקר לביצוע התאמות של התקציב לביצוע בפועל, בעיקר בסעיפים של סעיפי שכר ותפעול של שירות התעסוקה.

<אורי שיינין: בנוסף יש הסדר רב שנתי לתקצוב המכללות הטכנולוגיות וזאת איזושהי פעימה ראשונה של התקציב של זה שאתם תראו, אני מעריך, בשנה הבאה עוד פנייה בנושא.

ניסן סלומינסקי: דרך אגב, המכללות הטכנולוגיות, מאוד חשוב שיתמכו בהן.

ניסן סלומינסקי: הן הוזנחו הרבה.

ניסן סלומינסקי: אנחנו שמחים.

ניסן סלומינסקי: מי בעד אישור פניות מספר 533 ו-534?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברות אושרו פה אחד.

ניסן סלומינסקי: פניות מספר 522 עד 525, רשויות מקומיות.

<יוסי עדס: מדובר בהעברה למענק הבירה בסך של חמישים מיליון שקלים.

קארין אלהרר: מה זה מענק הבירה?

<יוסי עדס: לירושלים יש חוק יסוד: ירושלים, בירת ישראל.

<יוסי עדס: בשל כך מועברים אליה מענקים מיוחדים.

<יוסי עדס: במקביל היא לא מקבלת במסגרת מענק האיזון אלא היא מקבלת רק במענק הבירה והתקציב הוא כדי לסייע לירושלים להתמודד עם כל ההוצאות שיש לה.

ניסן סלומינסקי: כעיר בירה, ממשלת ישראל החליטה שמגיע לה.

ניסן סלומינסקי: נדמה לי שזה עוד מזמנו של אולמרט כראש העיר או אפילו לפני כן.

קארין אלהרר: 49 מיליון ו-493 אלף.

<יוסי עדס: כחמישים מיליון שקלים.

<יוסי עדס: 49 מיליון ו-493 אלף.

קארין אלהרר: מאיפה לוקחים את זה?

קארין אלהרר: למה לוקחים את זה ממענקי בינוי ושיכון?

קארין אלהרר: זה נלקח מסיוע לחסרי דירה.

ניסן סלומינסקי: מאיפה זה נלקח?

קארין אלהרר: אני נגד.

ניסן סלומינסקי: זה לא נלקח מהיכן שאת אומרת.

ניסן סלומינסקי: שיכון, 10 מיליון.

ניסן סלומינסקי: פעולות פיתוח במרקם הוותיק וריכוז מאמץ.

קארין אלהרר: אתה לא בעמוד הנכון.

קארין אלהרר: לוקחים מסבסוד ריביות להלוואות ומענקים, מסיוע לחסרי דירה.

קארין אלהרר: אולי יש לנו טבלאות שונות.

ניסן סלומינסקי: אין לי את זה.

ניסן סלומינסקי: בפנייה אצלי אין את זה.

מיכל בירן: זה העמוד הראשון אחרי הפנייה.

מיכל בירן: זה הדף השני.

ניסן סלומינסקי: אצלי אין את זה.

ניסן סלומינסקי: 522 עד 525.

קארין אלהרר: מה יש לרפרנט?

<יוסי עדס: אין לי את זה כאן.

ניסן סלומינסקי: לי יש משהו אחר.

ניסן סלומינסקי: אתה יכול להגיד לנו מאיפה זה עובר?

<אורי שיינין: ממשרד השיכון ומהוצאות שונות.

ניסן סלומינסקי: אתה מוכן להסביר לי מה זה משרד השיכון?

<אורי שיינין: אני לא מכיר את תקציב משרד השיכון על בוריו, אבל עודפים שיתרת תקציב שלא תנוצל השנה.

מיכל בירן: נראה לי שמסיוע לחסרי דירה אי אפשר להתבלבל במה שזה אומר.

ניסן סלומינסקי: כן, אבל אצלי זה לא כתוב.

קארין אלהרר: אין לך את הטבלה הנכונה.

מיכל בירן: אני מציע שיבוא גם עם הסברים מה זה הסיוע לחסרי דירה הזה שמרוקנים אותו ב-15 מיליון שקלים.

ניסן סלומינסקי: יש לכם גם על רשויות מקומיות, 49 מיליון רזרבה?

קארין אלהרר: לא.

ניסן סלומינסקי: סבסוד ריבית להלוואות ומענקים.

ניסן סלומינסקי: סיוע לחסרי דירה.

ניסן סלומינסקי: אתם עושים צחוק מאתנו?

קארין אלהרר: כן, ממש.

<אורי שיינין: לא.

<אורי שיינין: אני לא יודע בדיוק מה היה בפנייה הקודמת אבל הפנייה הזאת הוכנה עוד קודם.

קארין אלהרר: פספסת את הדיון של הבוקר.

<אורי שיינין: כן.

<אורי שיינין: לא הייתי.

קארין אלהרר: היה כאן מאוד שמח והחלטנו שזה לא הגיוני שאתם תיקחו מסעיף תקציבי שהוא סופר חשוב לאוכלוסיות מוחלשות.

קארין אלהרר: על הדיון של הבוקר הגשנו רביזיה ואמרנו שאנחנו מסכימים להעברה רק בכפוף לכך שבשנה הבאה אתם מעבירים בדיוק את אותם סכומים כתוספת תקציבית לסעיף התקציבי הזה.

קארין אלהרר: אותו דין יחול גם כאן.

ניסן סלומינסקי: אם זה מזה.

<אורי שיינין: אני לא מכיר.

<אורי שיינין: לא הייתי בדיון של הבוקר ואני גם לא יודע מה הייתה הפנייה.

ניסן סלומינסקי: לא רק זה.

ניסן סלומינסקי: מה זה רשויות מקומיות?

ניסן סלומינסקי: לוקחים מהרשויות המקומיות, מהרזרבה שלהן.

<אורי שיינין: בסעיף הוצאות שונות.

ניסן סלומינסקי: לוקחים 49 מיליון.

ניסן סלומינסקי: למה אתם צריכים לקחת ממקומות אחרים?

<אורי שיינין: 49 מיליון מגיע לסעיף 18.

ניסן סלומינסקי: ומשם יוצא מינוס 49.

ניסן סלומינסקי: נכון?

<אורי שיינין: אין לי את הטבלה עצמה.

ניסן סלומינסקי: מהרזרבה הכללית.

ניסן סלומינסקי: תסביר לי.

ניסן סלומינסקי: יוצא מהרזרבה הכללית 49 מיליון.

ניסן סלומינסקי: בדיוק הסכום הזה יוצא מהרזרבה הכללית.

<אורי שיינין: כן, אבל אני רוצה לראות מאיפה זה מגיע.

קארין אלהרר: זה עושה סיבוב.

<אורי שיינין: זה מספר מקורות שלא ייעשה בהם שימוש בתקציב השנה והם אוגמו להעברה.

ניסן סלומינסקי: מה זה בדיוק כאן הרזרבה הכללית ורשויות מקומיות?

ניסן סלומינסקי: תסביר לי מה האינטראקציה ביניהם.

ניסן סלומינסקי: מאיפה זה יוצא?

ניסן סלומינסקי: איפה היציאה הראשונה שלו?

ניסן סלומינסקי: או שזה משהו אחר.

<אורי שיינין: הכסף שעובר למענק בירה, זה 49 מיליון.

<אורי שיינין: הכסף הזה מגיע ממספר סעיפים שונים.

<אורי שיינין: הכסף יוצא מסעיף 42, סעיף 70 וסעיף 13.

<אורי שיינין: סך הכול הסכום שיוצא משלושת הסעיפים האלה הוא 49 מיליון.

ניסן סלומינסקי: לאן הם הולכים?

<אורי שיינין: לסעיף 18.

ניסן סלומינסקי: שזה רשויות מקומיות.

<אורי שיינין: כן.

ניסן סלומינסקי: משם זה יוצא למענק ירושלים?

<אורי שיינין: כן.

ניסן סלומינסקי: אני מציע שנאשר את זה עם רביזיה כאשר אחת משתיים: או שתשנו את המקור או שיובטח שהסכום הזה יחזור ב-2014.

מיכל בירן: איך אנחנו יודעים שזה באמת קורה?

<אורי שיינין: ה-15 מיליון.

ניסן סלומינסקי: כן.

ניסן סלומינסקי: ה-15 מיליון.

מיכל בירן: יותר הגיוני שימצאו מקור אחר.

ניסן סלומינסקי: אני נותן לו את האופציה.

ניסן סלומינסקי: שידבר עם השר שלו או עם מי שצריך.

ניסן סלומינסקי: לפני כן לא נשחרר את הרביזיה.

מיכל בירן: אתה אומר שכן תשחרר את הרביזיה עם הבטחה עמומה שבשנה הבאה זה יחזור.

ניסן סלומינסקי: לא עמומה.

ניסן סלומינסקי: הבטחה ואנחנו נוודא שזה כך.

מיכל בירן: גם אני וגם אתה לא נזכור את זה בעוד שבועיים.

קארין אלהרר: אני אזכור.

קארין אלהרר: תסמכי עלי.

ניסן סלומינסקי: ברגע שהם יבואו ויודיעו בשם השרים הרלוונטיים שהתקציב הזה או יגיע ממקור אחר וייתנו את המקור, או שאם זה יורד מכאן, זה יושלם ב-2014, כי ראינו שאם שם לוקחים, סימן שיש שם עודף ובמקום שהאוצר ייקח עדיף שאנחנו ניקח, אבל שישלימו את הסכום הזה ב-2014.

מיכל בירן: איך יהיה המנגנון שבו אנחנו זוכרים שאם הם מבטיחים להשלים, הם משלימים?

ניסן סלומינסקי: קודם כל, יש את הרפרנטים.

ניסן סלומינסקי: שנית, אנחנו רושמים את זה אצלנו ונזכור את זה.

ניסן סלומינסקי: אין לנו דרך אחרת.

קארין אלהרר: אנחנו גם נבקש דיון בכל הנושא של הדיור.

ניסן סלומינסקי: אמרנו שנעשה את זה.

ניסן סלומינסקי: אתם תצביעו ואני אגיש רביזיה.

מיכל בירן: אני מתנגדת.

ניסן סלומינסקי: הם קובעים סדר גודל, הגיעו כמה שהגיעו ונתנו להם ונשאר.

ניסן סלומינסקי: זאת סטייה של אחוז אחד בסך הכול.

קארין אלהרר: אני לא מתרשמת מהמעשייה הזאת.

קארין אלהרר: היא לא משקפת שום דבר.

קארין אלהרר: מנכ"ל משרד השיכון אומר בצורה מאוד גלויה, והוא לא מתחבא מאחורי, לגבי הנהלים.

ניסן סלומינסקי: כן, אבל הנהלים נקבעים בתחילת השנה.

ניסן סלומינסקי: יכול היה נניח להיות מצב שהכול ייגמר ועוד יהיה חוסר והמדינה תיתן כי היא מחויבת בכך.

קארין אלהרר: אני מסבירה לך שמה שהם עושים, הם לא רוצים להגיע למצב שיש חוסר והמדינה תיתן .

קארין אלהרר: הם קובעים נוהל שבו קובעים מה הקריטריונים.

ניסן סלומינסקי: הקריטריונים האלה נקבעים לפני התקציב.

קארין אלהרר: לא.

ניסן סלומינסקי: לא חשוב, עם התקציב.

ניסן סלומינסקי: נניח בו זמנית, אבל הם לא יודעים כמה יגיעו אפילו לפי הקריטריונים האלה.

קארין אלהרר: אבל יש להם הערכה וסדר גודל.

ניסן סלומינסקי: יש להם סדר גודל אבל לפעמים זה יוצא בדיוק ולפעמים למעלה או למטה.

שמעון סולומון: אתן לך דוגמה מובהקת.

שמעון סולומון: למשל התקציב של דיור לזוגות צעירים יוצאי אתיופיה.

שמעון סולומון: דוגמה חיה.

שמעון סולומון: זה אותו עיקרון.

שמעון סולומון: רק לומר לך מה זה תת ביצוע מול תכנון.

שמעון סולומון: אתה קובע מראש קריטריונים ונהלים שלא מאפשרים לך לבצע, אני מתכוון לאזרחים, ואז אתה בא בסוף ואומר שלא ביצעו ויש עודף אבל זה לא נכון, זה עודף מדומה שצריך לבדוק אותו כי בעניין הזה של דיור יש כל כך הרבה פניות ויש צורך ולכן איך יתכן שיש שם עודף אם יש נהלים ותקנונים הגיוניים?

ניסן סלומינסקי: אמרנו שנעשה דיון נפרד על הנהלים ועל הקריטריונים.

ניסן סלומינסקי: אם כך, נאשר את זה עם רביזיה.

ניסן סלומינסקי: מי בעד אישור פניות מספר 522 עד 525?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנע – 1

ניסן סלומינסקי: ההעברות אושרו.

ניסן סלומינסקי: אני מגיש רביזיה בהתאם למה שקבענו כאן.

ניסן סלומינסקי: את הטיפול בנושא הזה תשתדלו לעשות היום כי אין זמן.

ניסן סלומינסקי: פניות מספר 530 עד 532.

<מורן מזור: הפנייה מיועדת להתאמת התקציב השוטף של משרד התחבורה על קצב הביצוע בפועל.

<מורן מזור: מדובר בהתאמות שכר כאלה ואחרות בין היחידות השונות.

<מורן מזור: וכן להעברת תשעה מיליון שקלים מתקציב הפיתוח של הרשות הלאומית לבטיחות בדרכים לתקציב השוטף של הרשות הלאומית לבטיחות בדרכים בהתאם לתקציב המאושר של הרשות לשנת 2013.

ניסן סלומינסקי: אתה אומר שאין כל גידול אלא אלה רק שינויים פנימיים.

<מורן מזור: אין גידול.

<מורן מזור: מדובר בשינויים פנימיים והתאמת התקציב לקצב הביצוע.

ניסן סלומינסקי: אתה מדבר בעיקר על פרויקטים שמתבצעים שחלק רץ קדימה וחלק אחורה.

<מורן מזור: כאן אני מדבר על התקציב השוטף של משרד התחבורה שזה ממש תקציבי שכר ותפעול רגילים.

ניסן סלומינסקי: למה יש הבדלים?

<מורן מזור: בסוף אי אפשר לאמוד במדויק את תקציב השכר של כל יחידה ויחידה ולכן נדרשות התאמות סוף שנה.

ניסן סלומינסקי: העברה בין יחידה ליחידה.

<מורן מזור: העברה בין יחידות בתוך המשרדים.

<מורן מזור: כפי שאמרתי, מדובר גם בהעברה של כתשעה וחצי מיליון שקלים בתוך התקציב של הרשות הלאומית לבטיחות בדרכים, בין תקציב הפיתוח של הרשות הלאומית לבין התקציב השוטף של הרשות הלאומית.

<מורן מזור: מדובר בהעברה שנעשתה בהתאם לתקציב המאושר של הרשות הלאומית לבטיחות בדרכים לשנת 2013.

ניסן סלומינסקי: למה אושר מראש תקציב גרעוני?

<מורן מזור: לא מדובר בתוספת, לא מדובר בהעברה מתקציב הפיתוח לתקציב השוטף שלה, אלא בהתאמה של תקציב המדינה לתקציב המאושר של הרשות.

<מורן מזור: התקציב של הרשות לשנת 2013 אושר באיחור רב ולאחר שאושר תקציב המדינה.

<מורן מזור: לכן נדרשת ההתאמה.

ניסן סלומינסקי: הוא אושר לקראת סוף השנה.

<מורן מזור: נכון.

ניסן סלומינסקי: מי בעד אישור פניות 530 עד 532?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברות מספר 530 עד 532 נתקבלו.

ניסן סלומינסקי: ההעברות אושרו.

ניסן סלומינסקי: פנייה מספר 535.

<ניר אמסל: הפנייה נועדה לביצוע שינויים פנימיים בתקציב משרד ראש הממשלה.

<ניר אמסל: זאת הפנייה האחרונה, כמדומני, של משרד ראש הממשלה לצורך התאמת התקציב.

ניסן סלומינסקי: זה בתקציב השוטף שלו או בתקציבי החסות שיש לו במשרדים אחרים?

<דרורה שטייניץ: בתקציב השוטף של משרד ראש הממשלה.

ניסן סלומינסקי: כמה זה התקציב השוטף של משרד ראש הממשלה?

<דרורה שטייניץ: בכמה הוא מסתכם?

<דרורה שטייניץ: במיליארד ו-200.

ניסן סלומינסקי: בלי לכלול אלמנטים אחרים.

ניסן סלומינסקי: אני מדבר על התקציב רק של משרד ראש הממשלה.

<דרורה שטייניץ: התקציב שלנו כולל את כל הפרויקטים הלאומיים שדנתם בהם במהלך השנה.

ניסן סלומינסקי: והשינויים האלה, איזה סדר גודל הם?

<דרורה שטייניץ: בכמה הם מסתכמים?

<דרורה שטייניץ: בערך 17 מיליון שקלים.

ניסן סלומינסקי: ואין כאן הגדלה.

<דרורה שטייניץ: אין תוספת תקציב, אלא אלה רק שינויים מתוך מקורות המשרד לסעיפים שתוקצבו בחוסר בתחילת השנה.

ניסן סלומינסקי: מי בעד אישור פנייה 535?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 535 נתקבלה.

ניסן סלומינסקי: ההעברה אושרה.

<ניר אמסל: אדוני היושב ראש, לא דנו ולא הייתה הצבעה על פנייה 518.

ניסן סלומינסקי: אנחנו יודעים.

ניסן סלומינסקי: היא צריכה לתת לנו תשובה.

ניסן סלומינסקי: פנייה מספר 537, מד"א.

<דרורה שטייניץ: אנחנו מדברים על הפנייה של מיליון השקלים?

ניסן סלומינסקי: לא.

ניסן סלומינסקי: חמישה מיליון שקלים של מד"א.

<דרורה שטייניץ: זה לא אנחנו.

<ניר אמסל: אמור להיות רפרנט בריאות אבל לא נראה לי שהם ידעו שזה על סדר היום.

<טמיר כהן: הכול היה על סדר היום.

ניסן סלומינסקי: זאת העברה למד"א.

ניסן סלומינסקי: אני אסביר מה קורה.

ניסן סלומינסקי: מד"א עבד בשטחי יהודה ושומרון והיה צריך לקבל כספים שלא הגיעו.

ניסן סלומינסקי: כנראה סוף כל סוף מישהו התעורר ומעביר למד"א .

ניסן סלומינסקי: אני רואה כאן שמשרד הבריאות מעביר מהרזרבה וממנו זה עובר למד"א להפעלה.

גילה גמליאל: תעלה להצבעה.

ניסן סלומינסקי: מד"א עובד ביהודה ושומרון, הוא הסכים להיכנס ולעבוד שם, ולא שילמו לו.

בועז טופורובסקי: מתי זה קרה?

ניסן סלומינסקי: כל השנה.

גילה גמליאל: בשנה האחרונה.

ניסן סלומינסקי: מדובר על 2013.

ניסן סלומינסקי: אני יודע שכבר הרבה זמן מדברים.

ניסן סלומינסקי: ביקשו גם ממני ללחוץ על משרד הבריאות שישלם למד"א.

ניסן סלומינסקי: אני יודע שהשנה מד"א לא קיבל את כספו, היה לחץ גדול והנה זה מגיע לכאן.

ניסן סלומינסקי: מי בעד אישור פנייה מספר 537?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: העברה מספר 537 נתקבלה.

ניסן סלומינסקי: ההעברה אושרה.

ניסן סלומינסקי: פנייה מספר 518.

ניסן סלומינסקי: ביקשו לבדוק את הנושא.

<דרורה שטייניץ: שלחו לזבולון קלפה מייל בנושא והסבירו לו באיזה פרויקט הסברה מדובר.

<דרורה שטייניץ: הוא קיבל את ההסבר.

ניסן סלומינסקי: זה לא פרויקט ההסברה שהוא חשב?

<טמיר כהן: הוא קיבל את זה פיזית או קיבל מהותית?

<טמיר כהן: מה זה קיבל?

ניסן סלומינסקי: אתה יכול לתפוס אותו?

ניסן סלומינסקי: אם זה בסדר, נעביר את זה.

ניסן סלומינסקי: הוא חשב שאחד הסעיפים בהעברה שמדברים הולך להסברה של מגזר המיעוטים אבל זאת הסברה שהוא אומר שאם זה משהו מתכוון, זה מישהו שהוא אנטי ישראל מובהק, איש חמאס וזאת שערורייה אם אנחנו נותנים לו כסף להסביר.

ניסן סלומינסקי: לכן הם הלכו לבדוק אם זה אותו אחד והם חזרו עם תשובה.

גילה גמליאל: זה בכלל לא המצב.

<טמיר כהן: עדיין לא קיבל.

ניסן סלומינסקי: בסדר.

ניסן סלומינסקי: לא נעשה הצבעה.

ניסן סלומינסקי: אנחנו מתכנסים בשעה 14:30 להצבעות על הרביזיות.

<ניר אמסל: אדוני היושב ראש, אולי אתם מעדיפים להצביע על זה ולעשות רביזיה וברגע שנניח את הדעת, תסירו את הרביזיה.

ניסן סלומינסקי: גילה, מיכל, בועז ושמעון.

ניסן סלומינסקי: הם מבקשים שנצביע ונגיש רביזיה.

מיכל בירן: אני מגישה רביזיה.

ניסן סלומינסקי: קודם נצביע ואחר כך נגיש רביזיה.

גילה גמליאל: אין בעיה.

גילה גמליאל: לדעתי כדאי להגיש רביזיה על מה שהחלטנו כרגע לגבי המשרד שלהם וכך הם לא יצטרכו לבוא לכאן שוב.

ניסן סלומינסקי: לא.

ניסן סלומינסקי: זה נגמר.

ניסן סלומינסקי: על זה אין רביזיה.

<טמיר כהן: אנחנו מדברים על פנייה מספר 518.

ניסן סלומינסקי: מי בעד אישור פנייה 518?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: ההעברה אושרה פה אחד.

ניסן סלומינסקי: אני מגיש רביזיה בשמי עבור זבולון.

ניסן סלומינסקי: ניפגש שוב בשעה 14:30.

ניסן סלומינסקי: אנחנו מחדשים את הישיבה.

ניסן סלומינסקי: זימנו את כולם לשעה 14:30 ועכשיו 14:35.

ניסן סלומינסקי: אנחנו מצביעים על הרביזיות.

<טמיר כהן: פניות מספר 444 עד 446 בעניין ההשכלה הגבוהה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 444 עד 446 נדחתה.

ניסן סלומינסקי: הרביזיה נפלה.

<טמיר כהן: פניות מספר 475 עד 476, משרד ראש הממשלה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 475 עד 476 נדחתה.

ניסן סלומינסקי: הרביזיה נפלה.

<טמיר כהן: פניות מספר 509 עד 513, משרד ראש הממשלה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 509 עד 513 נדחתה.

ניסן סלומינסקי: הרביזיה נפלה.

<טמיר כהן: פנייה מספר 314, משרד השיכון.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פנייה 314 נדחתה.

ניסן סלומינסקי: הרזרבה נפלה.

<טמיר כהן: פניות מספר 495 עד 499 ופניות מספר 501 ו-503, משרד התרבות והספורט.

<טמיר כהן: אם הוא מסיר, הוא היחיד, אז אין הצבעה.

ניסן סלומינסקי: הוסר.

ניסן סלומינסקי: תגיד לנו איזה רביזיות נשארו לנו.

<טמיר כהן: המועצה הישראלית לצרכנות והרת"ג, רשות הטבע והגנים ומשרד ראש הממשלה.

זבולון כלפה: נדמה לי שיש גם את הרשות להגבלים עסקיים, פנייה מספר 493 ו-494.

<טמיר כהן: על ירושלים, זאת רביזיה של ליצמן.

<טמיר כהן: 493 ו-494 זה רשויות פיקוח וגם רשות ההגבלים נכנסת כאן ועוד דברים נוספים.

ניסן סלומינסקי: למה הגישו על זה רביזיה?

זבולון כלפה: גם הרשות להגנת הצרכן.

ניסן סלומינסקי: למה הגשנו רביזיה על זה?

זבולון כלפה: אין לי מושג.

זבולון כלפה: ליצמן אמר שהוא הסיר ויצא.

זבולון כלפה: הוא אמר לי שהוא הסיר את זה.

<טמיר כהן: רביזיה על פניות מספר 493 ו-494.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – מיעוט

ניסן סלומינסקי: הרביזיה על פניות 493 ו-494 נדחתה.

ניסן סלומינסקי: הרביזיה נפלה.

ניסן סלומינסקי: הרביזיה על המועצה לצרכנות אתה רוצה להשאיר?

זבולון כלפה: הוא אמר שיביא פרטים.

זבולון כלפה: נשמע אותו.

<טמיר כהן: רביזיות של זבולון הן על המועצה הישראלית לצרכנות, יש את רשות הטבע והגנים ואת משרד ראש הממשלה.

<קרינה קליגר: משרד ראש הממשלה זה יחד עם אזרחים ותיקים.

זבולון כלפה: יש אפשרות לבדל את זה באיזושהי צורה?

ניסן סלומינסקי: לא אנחנו.

ניסן סלומינסקי: הם יכולים אבל לא אנחנו.

ניסן סלומינסקי: זה לא ילך.

זבולון כלפה: אז אני מסיר את הרביזיה.

<טמיר כהן: לגבי פנייה 518?

זבולון כלפה: כן.

<דרורה שטייניץ: ו-519.

זבולון כלפה: כן.

זבולון כלפה: כל הפנייה.

ניסן סלומינסקי: אני הגשתי בשמך.

<טמיר כהן: פנייה 518 עד 519, 509, 513, 515 עד 516.

זבולון כלפה: על מה הרביזיה הזאת?

<טמיר כהן: המשרד לאזרחים ותיקים, שני מיליון שקלים לארכיון המדינה.

זבולון כלפה: אפשר להתנות את זה?

זבולון כלפה: לפי מידע שבידי, הפעולות האלה מבוצעות על ידי מטה היישום להסדרת ההתיישבות הבדואית בנגב.

ניסן סלומינסקי: איפה יש כאן בדואים?

זבולון כלפה: ראינו בשורה אחת לפני האחרונה בטבלה, הייתה העברה של מיליון שקלים והתקציב שלהם הוא 11 וחצי בערך.

<דרורה שטייניץ: כולל תקציב שכר.

זבולון כלפה: יש שם מיליון שקלים שחלקו מיועד להסברה.

ניסן סלומינסקי: היית צריך לקבל את התשובה שלהם.

זבולון כלפה: כן, אבל קיבלתי תשובות שהן לא מספקות כי בפועל כן מועסקים שם כל מיני אנשים של התנועה האיסלאמית, הפלג הצפוני, כמסבירים של ישראל באירופה.

זבולון כלפה: אני אומר שאני אהיה מוכן להסיר בתנאי שפעולות ההסברה בחוץ לארץ יופסקו אלא אם כן הדברים נעשים כאן בתיאום יחד אתנו.

ניסן סלומינסקי: זה אפשרי?

ניסן סלומינסקי: זה בסמכותך?

<דרורה שטייניץ: לא.

<דרורה שטייניץ: אני לא יכולה להחליט מה הם עושים.

ניסן סלומינסקי: מי זה הם?

<דרורה שטייניץ: מטה היישום.

<דרורה שטייניץ: דורון אלמוג עומד בראש המטה.

זבולון כלפה: את יכולה לבקש הסכמה של מישהו שם?

זבולון כלפה: שנושא ההסברה יידון כאן בנפרד.

זבולון כלפה: אני אומר לך שאני לא רוצה לתקוע לא אותה ולא אותה, אבל מצד שני גם לא יעלה על הדעת שמי שמנהל את ההסברה שלנו באירופה זה הפלג הצפוני של התנועה האיסלמית.

זבולון כלפה: נשמע לי שהלכנו כאן לאיבוד באיזשהו מקום.

ניסן סלומינסקי: חוץ מזבולון, יש עוד מישהו שהסתייג כאן?

<טמיר כהן: לא.

ניסן סלומינסקי: ברגע שאתה תסיר את זה, זה בסדר.

<טמיר כהן: לגבי 518, אתה הגשת את הרביזיה וגילה.

ניסן סלומינסקי: אני הגשתי בשמך.

ניסן סלומינסקי: אתה בטוח שגילה הגישה?

<טמיר כהן: למען הסר ספק.

<טמיר כהן: את תדברי אתו?

<דרורה שטייניץ: כן.

<טמיר כהן: היינו באמצע ההצבעה.

ניסן סלומינסקי: ייקח זמן עד שהיא תחזור.

ניסן סלומינסקי: יש עוד דברים שזבולון מעכב?

<טמיר כהן: רשות גנים וטבע והמועצה הישראלית לצרכנות.

<טמיר כהן: ורשות המסים.

זבולון כלפה: ניר היה כאן ואמר שהוא רוצה לשבת ולדבר.

זבולון כלפה: נשמע אותו ונראה מה יש לו להציע.

ניסן סלומינסקי: תיזום דרך לשבת אתו.

<דרורה שטייניץ: ניר הוא הרפרנט שלנו מאגף התקציבים.

ניסן סלומינסקי: תיזום את הקשר.

ניסן סלומינסקי: עכשיו זה יהיה תלוי בך.

ניסן סלומינסקי: גם גילה הגישה רביזיה?

זבולון כלפה: לא, ברשות המסים לא.

ניסן סלומינסקי: יש לי את שני הסעיפים שאני לקחתי על עצמי, שנקבל התחייבות לכך שהכסף של חסרי הדיור יעבור ל-2014.

<טמיר כהן: אתה וסתיו.

זבולון כלפה: אני משאיר את זה.

זבולון כלפה: כדי לדעת את הפרוצדורה שלא נטעה.

זבולון כלפה: מה המשמעות של הדבר?

זבולון כלפה: מספיק להודיע לכם?

<טמיר כהן: אתה לא מודיע כי זאת לא רביזיה שלך.

ניסן סלומינסקי: הרביזיה היא שלי והוא טוען שגם של גילה אם כי אני לא בטוח.

ניסן סלומינסקי: הרביזיה היא שלי בשמך.

זבולון כלפה: אם כן, אני צריך להודיע לך.

ניסן סלומינסקי: תודה רבה.

ניסן סלומינסקי: הישיבה נעולה.